പണിക്കർ സ്പീക്കിംഗ്: ഉത്തരാധുനിക കവികളോട്...\nകാലത്തിനനുസരിച്ച് കവിതയിലും, സാഹിത്യത്തിലും, സമൂലമായ മാറ്റങ്ങളുണ്ടാകും. സിനിമയിലും,സംഗീതത്തിലും, ചിത്രകലയിലും, സാഹിത്യത്തിലും എന്തിന് നമ്മുടെ ജീവിതരീതികളിലും, ചിന്തകളിലുമെല്ലാം തന്നെ ഇത്തരം ഉത്തരാധുനിക മാറ്റങ്ങൾ ഉണ്ടാകുന്നത് സ്വാഭാവികമാണുതാനും. മലയാളകവിതയിലാണ് ഉത്തരാധുനികതയുടെ പരീക്ഷണത്തിന്റെ ലേബൽ ഏറ്റവും കൂടുതൽ പതിഞ്ഞിരിക്കുന്നതെന്ന് തോന്നുന്നു. ഉദാത്തമായ കാവ്യസൃഷ്ടികൾ പരിചയിച്ചുപോന്ന നമ്മളിൽ ചിലരെങ്കിലും പുതുതലമുറയുടെ കവിതാവഴികളിൽ, കാവ്യസങ്കൽപ്പങ്ങളിൽ വികൃതമായൊരു ഭാവം ദർശിക്കുമ്പോൾ രോഷം കൊണ്ടിട്ടുണ്ടാവാം. മാറ്റം കവിതയ്ക്കുമാത്രമല്ല, കവിയ്ക്കുകൂടിയായതിനാൽ ആശങ്കൾക്കിടയിൽക്കുടുങ്ങിയിരിക്കുന്നു ഇന്ന് മലയാള കവിത. നമുക്കു മുൻപേ പോയ പണ്ഡിത ശ്രേഷ്ഠന്മാർ എഴുതിവച്ചത് വെറും വാക്കുകളല്ല, ഒരു സംസ്കാരം കൂടിയായിരുന്നു. അന്ന് വിരലിലെണ്ണാവുന്ന കവി സാർവഭൗമന്മാരേ നമുക്കുണ്ടായിരുന്നുള്ളൂ.. അതുകൊണ്ടുതന്നെ അവർ തന്ന കാവ്യസമ്പത്തുകൾ മാത്രമേ നമുക്കന്യം നിന്നു പോകാതെ കവിതയായി ഇന്നും ബാക്കിയുള്ളു. സാഹിത്യചരിത്രത്തിന്റെ ആ മായാത്ത ഏടുകൾക്കുമീതെ എന്തുകൊണ്ട് ഉത്തരാധുനികതയിലെ കവിതകളൊന്നും തന്നെ പ്രതിഷ്ഠിക്കപ്പെടുന്നില്ല..? ഉത്തരം സിമ്പിൾ അവ യഥാർത്ഥത്തിൽ കവിതകളായിരുന്നില്ല എന്നതുതന്നെ. ഒന്നിന്റേയും അനുകരണമല്ല കാവ്യാവബോധം. ഒരാളെഴുതിവച്ചതിനെ അന്ധമായി അനുകരിക്കലുമല്ല. ഇന്നത്തെ ചില കവിതകളിൽ ചിന്തയുണ്ട്, അതിശയിപ്പിക്കുന്ന ഭാവനയുമുണ്ട്; പക്ഷെ വളരെക്കുറച്ചുപേർക്കേ അതുള്ളുതാനും. ബാക്കിയുള്ള ഭൂരിഭാഗം പേരും കവിതയെന്തെന്നറിയാതെ ഗദ്യത്തിന്റെ ഒടിച്ചുമടക്കിയ വരൾച്ചയിൽ മുങ്ങിത്താണു പോയവരാണ്. പുതുകവികൾ മാതൃകകളാക്കുന്നതും കവിതയെന്ന ലേബൽ സ്വയം പതിച്ചുവച്ച ഇത്തരക്കാരുടെ ശുദ്ധ വിവരക്കേടുകളേയും. അപ്പൊ പുതുതലമുറയെ കുറ്റം പറഞ്ഞിട്ടെന്തു കാര്യം..? ഇന്ന് 100 പേരിൽ 98 പേരും കവികളെന്ന് സ്വയം വിശേഷിപ്പിച്ച് അവരോധിക്കപ്പെട്ടവരാണ്. ചവറുകൾ പടച്ചിറക്കി മലയാള സാഹിത്യത്തിന്റെ അന്തസത്ത കളഞ്ഞുകുളിച്ച ഇവർക്കൊക്കെ ആര് മാപ്പ് കൊടുക്കും..? ഒരു പരിധി വരെ ബ്ലോഗുകൾ ഇതിനുത്തരവാദികളാണെന്നു നിസംശയം പറയാം.4കവിത പോസ്റ്റിക്കഴിഞ്ഞാൽ അഞ്ചാമത്തെ കവിത മുതൽ അവൻ മഹാകവിയായി (?) സ്വയം അവരോധിക്കുന്നു. തർക്കങ്ങളും, വിവാദങ്ങളുമുണ്ടാക്കി ലേബൽ ഒന്നുകൂടി ഉറപ്പിക്കുന്നു. മലയാളത്തെ ഏറെ ഇഷ്ടപ്പെടുന്ന, നല്ല കവിതകളെ സ്നേഹിക്കുന്ന ഒരുവന്റെ ആകുലതകളാണിതൊക്കെ.. ഞാൻ നല്ലൊരു കവിയേയല്ല, അതിനുള്ള പ്രതിഭയുമെനിക്കില്ല. പക്ഷെ നല്ലൊരു വായനക്കാരനായതുകൊണ്ട് ഇതുപറയാൻ ബാദ്ധ്യസ്ഥനുമാണ്. കവിതയെന്ന പേരിലെഴുതുന്ന മാങ്ങാത്തൊലികളെ അറിവുള്ളവർ നിരുത്സാഹപ്പെടുത്തുക തന്നെ വേണം. അത് ബ്ലോഗിലായാലും, മറ്റെവിടെയായാലും.. പ്രോൽസാഹനം കൂടുമ്പോൾ ഉള്ള പ്രതിഭകൂടിയ നശിക്കുന്ന അവസ്ഥയാണിന്ന്. നിങ്ങളെന്തു ചവറെഴുതിയാലും ഒരിക്കലും അതെന്നെ ബാധിക്കുന്നില്ല. എഴുതുകയും എഴുതാതിരിക്കുന്നതും നിങ്ങളുടെ ഇഷ്ടം. അറിവുള്ളവരും, മുതിർന്നവരും പുതുതലമുറയുടെ കവിതകൾ നിരീക്ഷിക്കുകയും അവരെ നേരെ നടത്തുകയും വേണമെന്നാണ് എന്റെ പക്ഷം. ബ്ലോഗ് എന്ന മാധ്യമം വളരെ ശക്തമായിക്കൊണ്ടിരിക്കുന്ന ഈ കാലം നല്ല കവിതകളുടെ തിരിച്ചുവരവിന് പ്രേരകമാകണം. ഓരോ മലയാളി ബ്ലോഗറും, കവികളും ഇതിനുവേണ്ടി ആത്മാർത്ഥമായി ശ്രമിക്കുകതന്നെ വേണം. ഒരിക്കലും ബ്ലോഗ് കവികളേയും കവിതകളേയും സമൂഹം അംഗീകരിക്കാതെ പോകരുത്. അന്തസ്സുള്ള, കാവ്യഗുണങ്ങളുള്ള എഴുത്തിന്റെ വഴി കാണാതെ പോകരുത്. മഹത്തായ കാവ്യ സൃഷ്ടികൾ വായിക്കുമ്പോഴെ നാമെഴുതിക്കൂട്ടിയതൊക്കെ ചവറുകളായിരുന്നൂവെന്ന് ബോധ്യപ്പെടുകയുള്ളു. ആന്തരിക സംഗീതവും, താളവും കവിതയ്ക്കുണ്ടാകണം. തന്റെ ഏകാന്തതയിലിരുന്ന് ഒരാളൊരു കവിതയെന്ന പേരിലുള്ള സൃഷ്ടി വായിക്കപ്പെടുമ്പോൾ അത് കഥയോ, കവിതയോ എന്ന് വായനക്കാരന് ശങ്ക തോന്നരുത്. കഥയും കവിതയും രണ്ടാണ്. ബ്ലോഗുകളിലെ മിക്ക കവിതകളേയും കഥ എന്ന ലേബലിൽ ആണ് വായിക്കപ്പെടേണ്ടതെന്ന ഒരു സാഹിത്യതൽപ്പരന്റെ മറുപടിയിൽ എനിക്കതിശയം തോന്നിയതേയില്ല. കഥയേയും കവിതയേയും തിരിച്ചറിയാൻ പറ്റാത്ത രീതിയിൽ ഇന്ന് നാം മലയാള കവിതയെക്കൊണ്ടെത്തിച്ചിരിക്കുന്നു. ഉത്തരാധുനിക കവികൾ വൃത്ത നിബദ്ധമായ ഒരു കവിതയെങ്കിലുമെഴുതിക്കാണിക്കാൻ ഞാൻ വെല്ലുവിളിക്കുന്നില്ല. പക്ഷെ കൃത്യമായ താളത്തിലെങ്കിലും ഇടയ്ക്കൊക്കെ ഒരെണ്ണം എഴുതി നോക്കണം..അതൊന്നു ഈണത്തിൽ ചൊല്ലി നോക്കണം..അതെ നാം പുച്ഛിക്കുന്ന ആ പഴയ കവിതയെഴുത്ത് അത്ര എളുപ്പമല്ലെന്ന് ബോധ്യമാകും. രണ്ടുരീതിയിലുള്ള എഴുത്തും ആദ്യം വശമാക്കൂ, എന്നിട്ട് കവിതയെക്കുറിച്ച് ഘോര ഘോരം പറയൂ...കമന്റുകളുടെ എണ്ണമല്ല നല്ല കവിതകളുടെ ലക്ഷണമെന്ന് ഇവറ്റകൾ ഇനിയെന്നാണ് ദൈവമേ മനസ്സിലാക്കുക...!\nഞാൻ പറഞ്ഞതിലെ നന്മ ചിലപ്പോൾ നിങ്ങൾ കാണാതെ പോകും.. എന്നാലും എനിക്കതിൽ വിഷമമില്ല. പക്ഷാഭേദങ്ങളും, കോക്കസ്സുകളും നിറഞ്ഞ ചെളിക്കുഴികളിൽ വിഹരിക്കുന്ന കവികൾക്കും ശിങ്കിടി പുംഗവന്മാർക്കും പ്രതികരിക്കാം, എന്നെ തെറി വിളിക്കാം..\nആരേയും സ്പർശിക്കാത്ത കവിത ആർക്കുവേണം..?\nപുതുകവിതയെക്കുറിച്ച് മലയാളം വാരികയിൽ ശ്രീ. രാജേന്ദ്രൻ എടത്തുംകര എഴുതിയ ലേഖനം ഈ പോസ്റ്റിനോടൊപ്പം ചേർത്തുവയ്ക്കുന്നു. അദ്ദേഹത്തിന്റെ അനുവാദമില്ലാതെ ഇവിടെ ഉപയോഗിക്കുന്നത് ഇതിന്റെ സദുദ്ദേശ്യത്തെ മാനിച്ച് അദ്ദേഹം ക്ഷമിക്കുന്നു കരുതുന്നു. ഈ വിവരം എന്റെ ശ്രദ്ധയിൽപ്പെടുത്തി ഈ ഫയൽ അയച്ചു തന്ന ശ്രീ.ജിതേന്ദ്രകുമാറിനോടുള്ള എന്റെ നന്ദി അറിയിച്ചുകൊള്ളുന്നു. പിക്ച്ചറിൽ ക്ലിക്ക് ചെയ്താൽ വലുതായി വായിക്കാം.\nപൂശിയത്: SUNIL V S സുനിൽ വി എസ് at 07:21\n9 October 2009 at 07:22\nഇത് സംബന്ധിച്ച എന്റെ രണ്ടു പഴയ പോസ്റ്റുകള് ചേര്‍ത്തു വെക്കട്ടെ. ലിങ്കുന്നതില് ക്ഷമാപണം.\nഅല്ല, പിന്നെ!!: കവിത ചൊറിച്ചിലുണ്ടാക്കുന്ന മൂത്രപ്പുരകളോ?\nഅല്ല, പിന്നെ!!: കവിതക്കേസില് ഞാന് ഹാജര്!\n9 October 2009 at 08:13\n“പക്ഷെ കൃത്യമായ താളത്തിലെങ്കിലും ഇടയ്ക്കൊക്കെ ഒരെണ്ണം എഴുതി നോക്കണം..അതൊന്നു ഈണത്തില് ചൊല്ലി നോക്കണം..അതെ നാം പുച്ഛിക്കുന്ന ആ പഴയ കവിതയെഴുത്ത് അത്ര എളുപ്പമല്ലെന്ന് ബോധ്യമാകും....“\nപണിക്കരേട്ടാ.... കുറേ നാള് മുന്‍പ് കഷ്ടകാലത്തിന് എനിക്കു ഒരു കവിത എഴുതാന് തോന്നി....പോസ്റ്റി പത്ത് മിനിറ്റ് കഴിഞ്ഞപ്പോള് പ്രസ്ഥുത സൈറ്റിലെ പ്രമുഖന്റെ ഒരു കമന്റ്.... ആധുനിക കവിതകള് വായിക്കാത്തതിന്റെ കുറവ് മുഴച്ച് നില്‍ക്കുന്നു... പഴയ ശൈലിയിലുള്ള താളവും വൃത്തവും നിറഞ്ഞ കവിതയായതിനാല് വായിച്ച് രസിക്കാനും, അര്‍ത്ഥം മനസ്സിലാക്കാനും കഴിഞ്ഞില്ല എന്നു പറയുന്നതില് വിഷം തോന്നരുത്... ഒരാളുടെ കവിത.... ടൈറ്റില് തന്നെ ബഹു രസം... വെപ്പു പല്ല്” ആരോ അടിച് വെപ്പുപല്ല് തെറിച്ചു പോയി അതാണ് വിഷയം... ചിരിക്കാതെ എന്തു പറയാന്....മിനിക്കഥയെ പല ഭാഗങ്ങളായി തിരിച്ചെഴുതുന്ന രീതി.... കാണുമ്പോള് ചോദിച്ചു പോകും... എന്തിനാ ചേട്ടാ ഇത്ര പ്രയാസപ്പെടുന്നെ... മിനിക്ക്ഥയായി എഴുതിയാല് പോരെ എന്ന്... അങ്ങനെ വിമര്‍ശകന് എന്ന പേര് എന്റെ തലയില് ചര്‍ത്തി ചിലര്.....ആധുനികത എന്തെന്നരിയാത്ത ദരിദ്രവാസി....\n9 October 2009 at 11:58\nമഹാഭാരതത്തിൽ കലിയുഗ വർണ്ണനയിൽ ഇങ്ങനെ ഒരു വരിയുണ്ട്:\n“കലികാലം വരും കാലം\n(തർജ്ജമ കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ)\nഎല്ലാവരും തോന്നിയപോലെ കവിത എഴുതട്ടെ.ആരാണു കവി എന്നു വായനക്കാർ തീരുമാനിച്ചുകൊള്ളും.\n9 October 2009 at 13:26\n"പുതുകവികൾ മാതൃകകളാക്കുന്നതും കവിതയെന്ന ലേബൽ സ്വയം പതിച്ചുവച്ച ഇത്തരക്കാരുടെ വിവരക്കേടുകളേയും. അപ്പൊ പുതുതലമുറയെ കുറ്റം പറഞ്ഞിട്ടെന്തു കാര്യം..? ഇന്ന് 100 പേരിൽ 98 പേരും കവികളെന്ന് സ്വയം വിശേഷിപ്പിച്ച് അവരോധിക്കപ്പെട്ടവരാണ്. ചവറുകൾ പടച്ചിറക്കി മലയാളസാഹിത്യത്തിന്റെ\nഅന്തസത്ത കളഞ്ഞുകുളിച്ച ഇവർക്കൊക്കെ ആര് മാപ്പ് കൊടുക്കും..? ഒരു പരിധി വരെ ബ്ലോഗുകൾ ഇതിനുത്തരവാദികളാണെന്നു നിസംശയം പറയാം.4കവിത പോസ്റ്റിക്കഴിഞ്ഞാൽ അഞ്ചാമത്തെ കവിത മുതൽ അവൻ മഹാകവിയായി സ്വയം അവരോധിക്കുന്നു. തർക്കങ്ങളും, വിവാദങ്ങളുമുണ്ടാക്കി ലേബൽ ഒന്നുകൂടി ഉറപ്പിക്കുന്നു."\nഈ പറഞ്ഞതെല്ലാം പരമ സത്യം.എന്ത് ചവറ് എഴുതിയാലും ഗ്വാ ഗ്വാ വിളിക്കാന് കുറെയെണ്ണം കാണും കൂടെ.അവരുടെ അഭിനന്ദനങ്ങളില് മതി മറന്ന് വീണ്ടും എഴുതിക്കൊണ്ടേയിരിക്കും ഈ സ്വയം പ്രഖ്യാപിത കവികള്.മുഹമ്മദ് സഗീര് പണ്ടാരത്തില്,സൈനുദ്ദീന് ഖുറൈഷി തുടങ്ങിയ കവി പുംഗവന്മാര് ഈ ലേഖനം ഒന്ന് വായിച്ചിരുന്നെങ്കില്... ചുള്ളിക്കാട് പറഞ്ഞത് പരമാര്‍ത്ഥം.ബ്ലോഗില് കുറെ അലവലാതികള് ഹായ് പൂയ് പറഞ്ഞാലും എത്ര ആളുകളുടെ മനസ്സില് തങ്ങി നില്‍ക്കും ഇവരുടെയൊക്കെ വികൃത രചനകള്?\nഇപ്പോൾ മാത്രമല്ല പണ്ടും കവിതാലോകം ഇങ്ങനെയൊക്കെയായിരുന്നു. ചങ്ങമ്പുഴയുടെകാലത്ത് ഇടപ്പള്ളിയിൽ മാത്രം രണ്ടായിരം കവികൾ ഉണ്ടായിരുന്നത്രെ. പക്ഷെ ചങ്ങമ്പുഴയെയും ഇടപ്പള്ളി രാഘവൻപിള്ളയെയും മാത്രമേ കാലവും ലോകവും അംഗീകരിച്ചുള്ളു. കവികൾ പെരുകിയപ്പോൾ ദേഷ്യം വന്ന് പണ്ടു വെണ്മണി എഴുതിയ ഒരു ശ്ലോകം ഇതാ:\n‘പൊട്ടിക്കാം തേങ്ങ ഭൂതേശാ\nകവിതയെഴുതാൻ ആഗ്രഹിക്കുന്ന എല്ലാവരും അവർക്കു തോന്നിയപോലെ എഴുതിക്കോട്ടെ. നിരൂപകർ അവർക്കിഷ്ടമുള്ളവരെ മഹാകവികളായി വാഴ്ത്തിക്കോട്ടെ. അതുകൊണ്ടൊന്നും കവിതയ്ക്ക് യാതൊന്നും സംഭവിക്കില്ല. കാരണം, വായനക്കാർ അവരുടെ ഉള്ളിൽത്തട്ടുന്ന കവിതകളെ മാത്രമേ അംഗീകരിക്കൂ.വീണ്ടും വീണ്ടും വായിക്കാൻ പ്രേരിപ്പിക്കാത്ത എല്ലാ കവിതകളും സ്വയം വിസ്മൃതമായിക്കൊള്ളും. അതുകൊണ്ട് പാവം കവികളെയും അവരുടെ രക്ഷകർത്താക്കളായ നിരൂപകരെയും ശകാരിച്ച് നിരുത്സാഹപ്പെടുത്തല്ലെ.\nചെത്തിത്തേയ്ക്കാത്ത ചില വീടുകലുണ്ട്.അതിരുകള് കൃത്യമായി വേര്‍ത്തിരിയ്ക്കാത്ത തൊടികളൂം.വേലികവിഞ്ഞ് പാതയിലേക്ക് പരിഭ്രമത്തോടെ എത്തിനോക്കുന്ന വെട്ടിയൊതുക്കി നിര്‍ത്താത്ത പൂച്ചെടികളും. വേണമെന്ന് വിചാരിച്ചാലും അതത്രയൊക്കെയേ കഴിയൂ.അല്ലെങ്കില് അത്രയൊക്കെ മതി.അവിടെ ജീവിതമില്ലെന്ന് മാത്രം പറഞ്ഞു വെക്കരുത്.\nപകല്‍കിനാവന്റെ ഒരു കവിതയില് നിന്ന് മുറിച്ചെടുത്തത്\nഈ കുറിപ്പിന്റെ പ്രസക്തി\nഹാരിസിന്റെ രോഷം ഞാൻ\n9 October 2009 at 23:33\nസൈനുദ്ദീൻ ഖുറൈഷിയുടെ കവിത ഏറ്റവും കുറഞ്ഞത് മനസ്സില്ലാകുകയെങ്കിലും ചെയ്യും. അദ്ദേഹത്തിന്റെ ക്വാണ്ടം തിയറി എനിക്കിഷ്ടപ്പെട്ട ഒന്നാണ്. ബ്ലോഗിലെ ഒരു കവിത നന്നായി .. വളരെ നന്നായി എന്നു എഴുതുമ്പോൾ അതു കൂട്ടത്തിലുള്ള ചവറുകളിൽനിന്ന് അല്പം നന്നായി എന്നേ അർഥമാക്കേണ്ടതുള്ളൂ. ഉത്തരാധുനികം അത്യന്താധുനികം എന്നു പറഞ്ഞു പുറത്തിറങ്ങുന്നവയിൽ ചിലതിലെങ്കിലും സങ്കീർണ്ണതയുടെ അല്ലെങ്കിൽ പദവിന്യാസങ്ങളുടെ ഒരു സൌന്ദര്യം ഇല്ലാതില്ല. പലതിലും അതു മാത്രമേ ഉള്ളൂ താനും. കവിതകൾ പലതും തത്വശാസ്ത്രങ്ങളായി അധ:പതിക്കുന്നതും കാണാം. പഴയതു മാത്രമാണ് ഉദാത്തം എന്ന നിലപാട് ശരിയ്ല്ല.\nനമ്മൾ ഉദാത്തൻ എന്നു വിളിക്കുന്ന കവിതകളിൽ എത്രയെണ്ണം സാധാരണ ജനങ്ങളിലേക്കു എത്തിയിട്ടുണ്ട്. ശ്ലോകങ്ങൾ നമ്പൂരിമാർക്ക് നേരമ്പോക്കിനുള്ള ശകലങ്ങളായിരുന്നു. കീഴാളൻ പാടി നടന്നിരുന്ന ആർക്കും മനസ്സിലാകുന്ന പാട്ടുകൾ എങ്ങും എഴുതിവെക്കപ്പെടാതെ വെറും നാടൻ പാട്ടുകളായി മാറി. കവിത എന്ന സവർണ്ണ വൃത്തത്തിൽ ഉണ്ടായിരുന്നില്ല അവയൊന്നും. സവർണ്ണയുഗത്തിനു ശേഷം വന്നവയും സംസ്കൃതത്തിന്റെ പിടിയിൽനിന്നു മുക്തമായില്ല. വയലാറും, ഒ.എൻ.വിയും ചങ്ങമ്പുഴയുമൊക്കെയാണ് കവിതകളെ ജനകീയമാക്കിയത്. ഇവരുടെയൊക്കെ കവിതകളിൽ ഏതാണ്ടെല്ലാം തന്നെ കഥാകവിതകളായിരുന്നു. ഈ കവിതകളൊക്കെ ഒരു കഥകൂടി പറഞ്ഞു എന്നർഥം. രമണന്റേയോ, പന്ത്രണ്ടു കൽ‌പ്പണിക്കാരുടേയോ, ഒരു മരത്തിന്റേയോ, ഒക്കെ കഥകൾ. (ഇക്കൂട്ടത്തിൽ ഒന്നാണ് ആസിയാന്റെ പശ്ചാത്തലത്തിൽ ‘പള്ളിക്കുളം‘ ബ്ലോഗിൽ എഴുതിയ ഹസങ്കുഞ്ഞു കൊച്ചാപ്പ\n:) അയ്യോ ഞാനൊന്നും പറഞ്ഞില്ലേ പണിക്കരേ.. വിട്ടു കള!)\nശ്ലോകങ്ങൾ ചൊല്ലി ഭയപ്പെടുത്തരുത്.\nഈണം ഒരു പക്ഷേ ആശയങ്ങൾക്കു വഴിമാറിയേക്കാം. എന്നാൽ ഈണവും ആശയവുമില്ലാത്ത കവിതകൾ നിരാശയുണർത്തുന്നു.\nപിന്നെ ചിലയാളുകൾ ആത്മനിർവൃതിക്കു വേണ്ടി എഴുതുന്നുണ്ട്. ഒരു പക്ഷേ രചയിതാവിനു മാത്രമാകും അതിലെ വരികളെക്കുറിച്ച് വിവരമുണ്ടാകുക.. അങ്ങനെയുള്ളവ മറ്റുള്ളവർ വായിക്കുവാൻ എഴുതുന്നവ ആയിരിക്കണമെന്നില്ല. വായിക്കണമെന്ന് രചയിതാവ് ആഗ്രഹിക്കുന്നുമുണ്ടാവില്ല.\nപലരും തുറക്കാൻ മടിച്ച ഒരു അധ്യായമാണ് പണിക്കരു തുറന്നു വെച്ചിരിക്കുന്നത്. മൂന്നാലു ദിവസത്തേക്ക് രാത്രി പുറത്തേക്കെങ്ങും ഇറങ്ങണ്ട.. :)\nഅതു എന്റെ വരികള് അല്ല. നമ്മുടെ പ്രിയപ്പെട്ട ജ്യോനവന്റെ വരികളാണ്..\nപള്ളിക്കുളം പറഞ്ഞതിൽ അൽപ്പസത്യങ്ങളുണ്ട്.\nഎന്നുവെച്ച് ഞാൻ പറഞ്ഞതൊക്കെ\nഈ കുറിപ്പിന്റെ ഉദ്ദേശശുദ്ധിയെ ചോദ്യം\nചെയ്യുകയോ, എന്നെ തെറിവിളിക്കുകയോ എന്തുമാവാമെന്ന് ഞാൻ നേരത്തെ തന്നെ പറഞ്ഞതാണ്. ഞാനും ഗദ്യരൂപത്തിലുള്ള കവിതകളെഴുതിയിട്ടുണ്ട്, എഴുതാറുമുണ്ട്..ചിലതൊക്കെ വലിച്ചുകീറി കാറ്റിൽ\nപറത്തിയിട്ടുമുണ്ട്. വല്ലപ്പോഴും എഴുതുന്നത് ആത്മസംതൃപ്തിക്കുവേണ്ടിയും.. കീഴാളന്റെ പാട്ട്\nഅതുകൊണ്ടുതന്നെ അവ സാഹിത്യ\nചരിത്രത്തിൽ ഇടം പിടിച്ചതുമില്ല. എന്നുവച്ച് ജനങ്ങൾ നാടൻ പാട്ടുകളെ ഇഷ്ടപ്പെടുന്നില്ലേ..?\nഉണ്ട് എന്നു തന്നെ ഉത്തരം. വയലിൽ\nപണിയെടുത്തിരുന്നവർ ജോലിഭാരം ലഘൂകരിക്കാൻ പാടിയിരുന്ന ഈ മിത്തുകൾ ആരെഴുതി, അവയ്ക്കെത്രകാലം പഴക്കമുണ്ട് എന്നൊന്നും കൃത്യമായ രേഖകളില്ലാത്തത് എന്റേയോ നിങ്ങളുടേയോ കുറ്റമല്ല. ഞാനിവിടെ പറഞ്ഞത് നാടൻപാട്ടുകളെയോ, മപ്പിളപ്പാട്ടുകളെയോ, തോറ്റം പാട്ടുകളേയോ പറ്റിയൊന്നുമല്ല.\nപുതുകവികളെഴുതിവയ്ക്കപ്പെടുന്ന കവിതകളെക്കുറിച്ചുമാത്രമാണ്. താങ്കൾ പറഞ്ഞതിലെ\nഇത്തരമൊരു കുറിപ്പ്2വർഷങ്ങൾക്കുമുൻപ് ഞാൻ ഓർക്കുട്ടിലെ ചില കവിതാകമ്യൂണിറ്റികളിൽ ഇട്ടിരുന്നു.\nഅന്നും പലരുമെനിക്കെതിരെ തിരിഞ്ഞിരുന്നു. എന്റെ പ്രിയപ്പെട്ട പല കവി സുഹൃത്തുക്കളും ഗദ്യകവിതകളെഴുതുന്നവരാണ്. ഹൃദയത്തെ സ്പർശിക്കുന്ന വരികളെഴുതുന്നവരുണ്ട്, കവിതയിൽ നർമ്മബോധം പുലർത്തുന്നവരുണ്ട്, നല്ല ചിന്തയും, തെളിഞ്ഞ ഭാവനയുമുള്ള കവിതകളെഴുതുന്നവരുണ്ട്, പക്ഷെ അവരൊക്കെ വിരലിലെണ്ണാവുന്ന പ്രതിഭകൾ\nമാത്രമാണുതാനും. പരാമർശം അവരും ഞാനുമടക്കമുള്ള ഭൂരിഭാഗം പുതുകവികളെക്കുറിച്ചും, കവിതകളെക്കുറിച്ചുമാണ്. ഈ കുറിപ്പ് എന്റെയൊരു അഭിപ്രായം മാത്രമാണ്, സൗഹൃങ്ങളുമായി ഇതിനു യാതൊരു ബന്ധവുമില്ല. ഒട്ടുമുക്കാൽ ബ്ലോഗിലും കണ്ട കവിതയെന്ന പേരിലുള്ള വികൃതവാക്യങ്ങളോടുള്ള വിയോജനക്കുറിപ്പുമാത്രം. ആർക്കുമിത് തിരസ്ക്കരിക്കം, ഇതിലെ നന്മയെ വേർതിരിച്ചെടുക്കാം. പള്ളിക്കുളത്തിന്റെ ഈ കമന്റ് തീർച്ചയായും ശ്രദ്ധയാകർഷിക്കുന്നു.\n(ഒ.ടോ: രാത്രികാലങ്ങളിൽ പുറത്തിറങ്ങി നടക്കാറുണ്ട്, ഇനി ഇതിന്റെ പേരിലാരെങ്കിലും എന്നെ തല്ലിക്കൊല്ലുന്നെങ്കിൽ അങ്ങ് കൊല്ലട്ട്.. എന്തര്..? പല വിഗ്രഹങ്ങളും ഉടയുന്ന രീതിയിൽ ധാരാളം തെറികത്തുകളും, ഈ പോസ്റ്റിന്റെ പേരിൽ ഈമൈയിലായും, ചാറ്റുവഴിയും എനിക്കുകിട്ടുന്നു. അവരോടെല്ലം നന്ദി..!)\n10 October 2009 at 10:13\nഅടി, ഇടി, കല്ലേറ്, ചെരുപ്പേറ്, തെറി തുടങ്ങിയവകള് നിര്‍ലോഭം കിട്ടാന് പോന്ന പോസ്റ്റ്. എങ്കിലും ആരെങ്കിലും പറയേണ്ടിയിരുന്ന കാര്യമാണിത്. പൊട്ടക്കവിതകള് ധാരാളമെഴുതിയിട്ടുള്ള എനിക്കിതു പറയാന് അര്‍ഹതയുണ്ടോ എന്നൊന്നും ചിന്തിക്കാതെ തന്നെ പറയട്ടെ കവിതയെയും, ഭാഷയെയും കൊല്ലാക്കൊല ചെയ്യുന്നവര്‍ക്ക് ഇത് തിരിഞ്ഞു ചിന്തിക്കാന് അവസരം നല്‍കും. ചിന്തിക്കാനും നന്നാകാനും താല്പര്യമുള്ളവര് നന്നാകട്ടെ. അല്ലാത്തവര് ഇനിയും പൊട്ടക്കവിതകളും, തെറിക്കവിതകളുമായി തുടരട്ടെ. സ്വയം പീഡനം ഏറ്റു വാങ്ങാന് താല്പര്യമുള്ളവര് അതു പോയി വായിക്കട്ടെ.\nഎന്‍റെ കുറേ പൊട്ടക്കവിതകള് വായിച്ച് തകര്‍ന്നു പോയ എന്‍റെ കുഞ്ഞമ്മാവന് തന്ന ഉപദേശം ഓര്‍ത്തു പോവുകയാണ്. എഴുതി ഒരു ആറുമാസം കഴിഞ്ഞ് അതൊന്നു തിരിഞ്ഞു വായിച്ചു നോക്ക്. അന്നിട്ടു തീരുമാനിക്ക് അതു മേശപ്പുറത്തു വയ്ക്കണോ ചവറു കൂടയില് ഇടണോ എന്ന്. ഇപ്പോഴത്തെ പല കവിതകളും കണ്ടാല് അവര് ആരോടോ ഉള്ള തീര്‍ത്താല് തീരാത്ത വൈരാഗ്യം എഴുതിത്തീര്‍ക്കുന്നതു പോലെ തോന്നും.\nഎനിക്കും നന്നാകണം. നാട്ടുകാരെ ഉപദ്രവിക്കാതിരിക്കാന് ഞാനും ശ്രമിക്കും.\nഈ നഗ്നസത്യങ്ങള് വിളിച്ചു പറഞ്ഞതിന് പണിക്കരേട്ടന് ഒരു ഹൃദയം നിറയെ സ്നേഹം...\nവിനയം ഇനി മറ്റുള്ളവർ\nഹ ഹ ഇതു വിനയമല്ല പണിക്കരേട്ടാ, പൊട്ടക്കവിതകളെ ഉത്തുംഗ സൃഷ്ടി എന്ന് വിളിച്ച് ഭാഷയുടെ ശാപം ഏറ്റുവാങ്ങണോ എന്നു കരുതിയാ. കുറഞ്ഞ പക്ഷം സ്വന്തം കാര്യമെങ്കിലും നാട്ടുകാരെ പേടിക്കാതെ പറയാമല്ലോ. നല്ലത് കുഴപ്പമില്ല എന്നൊക്കെ നാട്ടുകാര് പറഞ്ഞിട്ടുള്ള കവിതകളും ഞാന് എഴുതിയിട്ടുണ്ട്. (ഭാഗ്യം) എങ്കിലും കൂടുതലും പൊട്ടന്മാര് തന്നെ. വീട്ടില് കാണിച്ചാല് വിമര്‍ശനങ്ങളും ചീത്തവിളികളും വരുന്ന വഴി അറിയില്ല. അതുകൊണ്ടാണ് ബ്ലോഗിലിട്ട് നാട്ടുകാരെ പരീക്ഷിക്കുന്നത്. വളച്ചൊടിക്കുന്നവര് വളച്ചൊടിച്ചോട്ടെ. അവര്‍ക്കും വേണ്ടേ എന്തെങ്കിലുമൊക്കെ പണി.\nജീവിതത്തിന്‍റെ സത്യസന്ധമായ ആവിഷ്ക്കാരമാണ് പുതു കവിത. പഴയ കവിതയേയും വൃത്തത്തേയും അനുകൂലിക്കുന്നവര് ഒരു കാര്യം മനസ്സിലാക്കാതെ പോകുന്നു. പുതുകവിതയിലും താളമുണ്ട് അത് ശബ്ദസൌന്ദര്യമല്ലെന്നു മാത്രം. ഒരു മഴവില്ല് ആകാശത്ത് വന്ന് ഉടഞ്ഞു പോകുന്ന ഒരു കാഴ്ച്ച - അതിണ്റ്റെ ആഖ്യാനം - ഒരു പുതുകവിതയില് കടന്നു വരുമ്പോള് പുതുകവിതയുടെ ആഖ്യാന പരിസരവും പഴയകവിതയുടെ ശബ്ദമുഖരിതമായ ആഖ്യാന പരിസരവും തമ്മിലുള്ള വ്യത്യാസം മനസ്സിലാകും. പഴയകവിതയെ ഞാന് കുറച്ചു കാണിക്കുകയല്ല അതോടൊപ്പം പുതു കവിതയുടെ കള്ളനാണയങ്ങളെ അംഗീകരിക്കുകയുമല്ല. സച്ചിദാന്ദനും, കെ.ജീ യും, അയ്യപ്പനും സൃഷ്ടിക്കുന്ന കവിതകള് പുതുകവിത എന്നു പറയുമ്പോള് പെട്ടെന്ന് മനസ്സില് ഓടിയെത്തുന്നു. അതില് നിന്നും മാറി പുതുകവിതയില് ഒരു പുത്തന് പാത വെട്ടിതുറക്കുകയും അതോടൊപ്പം പഴയ കവിതകള്‍ക്കുണ്ടായിരുന്ന ജനകീയമായ ഒരു തലത്തെ പുനരുജ്ജീവിപ്പിക്കുകയും ചെയ്യാന് പുതുനിര കവികള്‍ക്ക് ആയില്ല. ഇവിടെ സുനില് പണിക്കര് പറഞ്ഞതുപോലെ പുതു നിരയില് ഉപയോഗിക്കുന്ന ബിംബ മാതൃകകള് മുഴുവന് പുതുകവിതയിലെ കള്ളനാണയങ്ങളുടേതാണ്. സന്തോഷ് കെ. യുടെ പോസ്റ്റില് ഞാന് പറഞ്ഞ കാര്യം ഇവിടേയും ആവര്‍ത്തിക്കുന്നു. ഇന്നത്തെ കവിതയില് പ്രസ്ഥാനപരമായി സര്‍ഗ്ഗാത്മകമായ ഒരു ആക്ടിവിസം ഉണ്ടാകുന്നില്ല. ആധുനിക കവികള്‍ക്ക് അവര് ജീവിച്ചിരുന്ന കാലത്തോട് പിന്‍തുണച്ചുകൊണ്ടൊ പ്രതിഷേധിച്ചുകൊണ്ടൊ ഒരു മുദ്രാവാക്യം; അതു മതി കവിതയാകാന്. ഇന്നത്തെ കവികള്‍ക്ക് അതില്ല. ഇന്ന് എല്ലാവരും ഒറ്റയ്ക്കൊറ്റയ്ക്കാണ് ഞാന് എന്‍റെ വീട്, എന്‍റെ ഭാര്യ, എന്‍റെ കാര്...അങ്ങിനെ പോകുന്നു... മുംബയില് ചോപ്പടകള് കണ്ടിട്ടുണ്ടൊ പ്ളാസ്റ്റിക് ഷീറ്റും തകരപ്പാട്ടകളും കൊണ്ട് നിര്‍മ്മിച്ചവ ആ വീടുകള്‍ക്ക് അസ്ഥിവാരം കാണാന് സാധിക്കില്ല കാരണം ഏതു നിമിഷവും ഈ ചേരികള് നിര്‍മ്മാര്‍ജ്ജനം ചെയ്യപ്പേട്ടേക്കാം ഒരരക്ഷിതാവസ്ഥ നില നില്‍ക്കുന്നുണ്ട്. അതുപോലെയാണ് പുതുകവിതകളുടേയും അസംസ്കൃത വസ്തുക്കള് പെട്ടെന്നെ ഇളക്കിയെടുത്ത് പാലായനം ചെയ്യാനാവുന്നപോലെ... ഇവരോടെ മലരണിക്കാടുകള്... എന്നു പാടാന് പറഞ്ഞാല് എങ്ങിനെ ശരിയാകും... പഴയ താളാത്മകമായ കവിതകള് എഴുതപ്പെട്ടിരുന്ന കാലത്തും ഇന്നും നല്ല കവിതകള് എഴുതുന്നവര് ചുരുക്കമെ ഉണ്ടായിരുന്നുള്ളു ചുള്ളിക്കാട് സാര് പറഞ്ഞ പോലെ... വായനക്കാര് നല്ല കവികളെ കണ്ടെത്തുന്നുണ്ട്.. നല്ലത് വായിക്കപ്പെടുക തന്നെ ചെയ്യും...\n10 October 2009 at 19:19\nഇതു നല്ല തമാശയായല്ലോ സുഹൃത്തേ !\nഎല്ലാ മനുഷ്യനും കഥയെഴുതാനും,കവിത എഴുതാനും,\nലേഖനമെഴുതാനും,ചിത്രം വരക്കാനും,ശില്‍പ്പം രചിക്കാനും,നാടകമെഴുതാനും,സിനിമ സംവിധാനം ചെയ്യാനും,ചോറും കറിയുമുണ്ടാക്കാനും,മുറ്റമടിക്കാനും,\nവെള്ളം കോരാനും,പറംബുകിളക്കാനും,മുടിവെട്ടാനും,ചെരിപ്പു തുന്നാനും,തീട്ടംകോരാനും,നീന്താനും,മരം കേറാനും,കള്ളു ചെത്താനും,പദ്യം ചൊല്ലാനും,പാട്ടുപാടാനും,ഡാന്‍സ് ചെയ്യാനും,പൂജ ചെയ്യാനും,തന്ത്രിപ്പണി നടത്താനും,മന്ത്രിപ്പണിയെടുക്കുന്നതിനും,കാറോടിക്കുന്നതിനും,വിമാനം പറത്തുന്നതിനും ....അതുപോലുള്ള\nമനുഷ്യ സാധ്യമായ എല്ലാ ജോലിയും ചെയ്യുന്നതിനും\nകഴിവുണ്ട് ; സ്വാതന്ത്ര്യവുമുണ്ടായിരിക്കണം.\nഇതില് വിമാനം പറത്തലടക്കമുള്ള എല്ലാ ജോലികളും ഭംഗിയായി സ്വയം ചെയ്ത് ബോധ്യപ്പെട്ടിട്ടുള്ള ബഹുമുഖ പ്രതിഭയായതുകൊണ്ടുള്ള അഹങ്കാരം കൊണ്ടു ചിത്രകാരന് പറയുകയാണ് ... ദയവായി കവിത എഴുതുന്നവരെ മൊത്തത്തില് പരിഹസിക്കരുത്. നമ്മുടെ ഓരോ വീട്ടിലും കഞ്ഞി വക്കുന്നതുപോലെ അത് തുടരട്ടെ.സ്റ്റാര് ഹോട്ടലില് ഉണ്ടാക്കുന്ന സദ്യ മാത്രമാണ് സദ്യ,എംബ്രാന് ഉണ്ടാക്കുന്ന ചക്കരച്ചോറേ നിവേദ്യമാകു എന്നൊന്നും നിര്‍ബന്ധം പിടിക്കാതിരിക്കുക.അഴുക്കു പുരണ്ട റോഡ് സൈഡിലെ അഴുക്കു ചാലിന്റെ ചുവരില് കുഴച്ച മൈതമാവ് ചപ്പാത്തിപോലെ പരത്തി വച്ച് സിഗററ്റ് പാക്കറ്റുകളും,കീറക്കടലാസുകളും അതിനോട് ചേര്‍ത്ത് കത്തിച്ച് തന്തൂരി റൊട്ടിപോലെ ചൂടക്കിയെടുത്ത് ഭക്ഷിക്കുന്ന ഒരു മനുഷ്യനെ കണ്ടിട്ടുണ്ട്. അത് നമുക്ക് തിന്നാനുള്ളതല്ലായിരിക്കാം.അത് അയാളുടെ ഭക്ഷണമാണ്. നാം ഭക്ഷിച്ചില്ലെങ്കിലും ആ ഭക്ഷണത്തെ ചവിട്ടിത്തെറിപ്പിക്കാന് നമുക്കവകാശമില്ല.അയാള് തരികയാണെങ്കില് വീശപ്പുള്ള ഒരുവന് ജീവന് നിലനിര്‍ത്താനുള്ള മൃതസഞ്ജീവനിയായി പ്രവര്‍ത്തിക്കാന് ആ ഭക്ഷണത്തിനും കഴിവുണ്ടെന്ന സത്യം നാം മനസ്സിലാക്കേണ്ടിയിരിക്കുന്നു.കവിതയും അതുപോലെ തന്നെ. ആര്‍ക്കും കവിത എഴുതാം.കവിത മഹത്തരമാകുന്നത് പ്രത്യക്ഷത്തിലും പരോക്ഷമായും എത്രകാലം, അത് എത്രപേരെ ഊട്ടുന്നു എന്ന അടിസ്ഥാനത്തിലാണ്. അഞ്ചപ്പം കൊണ്ട് ചിലര്‍ക്ക് അയ്യായിരത്തെ ഊട്ടാനാകും. ചിലര്‍ക്ക് അഞ്ചു ലക്ഷം,ചിലര്‍ക്ക് അഞ്ചു കോടി.ചിലര്‍ക്ക് മനുഷ്യ വംശത്തെ മുഴുവന് തീറ്റിപ്പോറ്റാനും കഴിയും. അതിനെയാണ് മഹത്വം എന്നു പറയുന്നത്. കവിത ഏതു ചിത്രകാരനുമെഴുതാം. എന്നാല് കവിതയില് കവിയുടെ മനസിന്റെ മഹത്വം നിഴലിക്കുംബോഴെ കവിതക്ക് ആയുസുണ്ടാകു.\nആരെത്ര കഥയെഴുതിയാലും,കവിത എഴുതിയാലും,\nകഞ്ഞിവെച്ചാലും അതിന്റെ ഓര്‍മ്മ മനസ്സില് തങ്ങി നില്‍ക്കണമെങ്കില് അതിന്റെ സൃഷ്ടി കര്‍ത്താവിന്റെ\nകൈപ്പുണ്യം തന്നെ വേണം.\nനിലനിര്‍ത്താന് സമൂഹത്തില് അത്രക്കും അസമത്വം നിലനിര്‍ത്തേണ്ടതുണ്ട്. ബ്ലോഗ് ഒരു മാധ്യമമായി നിലവില് വന്നതോടെ കഴിവുള്ളവര്‍ക്ക് സ്വയം ഉയര്‍ന്നുവരാനുള്ള സാഹചര്യമാണ് സംജാതമായിരിക്കുന്നത്.\nചിത്രകാരന് ബ്ലോഗിനെ സ്നേഹിക്കുന്നതും,\nബ്ലോഗ് ജനകീയ മാധ്യമമായി പരക്കാന് കൊതിക്കുന്നതും അത് സമൂഹത്തെ ഒന്നടങ്കം സ്നേഹിക്കാനുള്ള പ്രായോഗിക മാര്‍ഗ്ഗമായതുകൊണ്ടാണ്.\nസമൂഹത്തിന്റെ രാഷ്ട്രീയത്തെ അടിമത്വത്തില് നിന്നും\nമോചിപ്പിക്കാനുള്ള , എല്ലാവരേയും കവിയാക്കുന്ന ബ്ലോഗെന്ന മാധ്യമത്തെ കുറ്റപ്പെടുത്തരുതേ...\nതാങ്കളുടെ പോസ്റ്റോ,ഇതിലെ കമന്റുകളോ\nമുഴുവനായി വായിക്കാതെ എഴുതിയ കമന്റായതിനാല്\nചിത്രകാരന് കാണിച്ച അപരാധമാകാം ഈ കമന്റ്.\nക്ഷമ കീജിയെ !\n''ബ്ലോഗ് ഒരു മാധ്യമമായി നിലവില് വന്നതോടെ കഴിവുള്ളവര്‍ക്ക് സ്വയം ഉയര്‍ന്നുവരാനുള്ള സാഹചര്യമാണ് സംജാതമായിരിക്കുന്നത്...''\nഅതെ അതെ..ആ അവസരത്തെ\nന്നറിയാൻ ഒന്നു പോയി നോക്കൂ മിത്രമേ, എന്നിട്ട് ഇവിടെ വന്ന്\nബ്ലോഗ് എന്ന മാധ്യമത്തെ എത്ര\nഎന്ന് എപ്പോഴും ചിന്തിക്കുന്നവനാണ് ഞാൻ.. ബ്ലോഗിലെ കവിതകളെ\nഒരു പരിധിവരെ പുറത്തുള്ളവർ\nബ്ലോഗുകളെ ജനകീയമാക്കുന്നതിന്റെ ആദ്യപടി ഞാൻ തുടങ്ങിക്കഴിഞ്ഞു. മലയാളത്തിലെ ഒരു പ്രമുഖചാനലിൽ ഓരോ ആഴ്ചയും\nഓരോ മലയാള ബ്ലോഗറെ\nപരിചയപ്പെടുത്തുന്ന ഒരു പരമ്പര.\nപകൽക്കിനാവനാണ് ഈ ആശയം തുടങ്ങി വച്ചത്.. വാഴക്കോടനും ഒപ്പമുണ്ട്.. ഇനി ഇവരാരും സഹകരിച്ചില്ലെങ്കിലും ഞാനത് ചെയ്തിരിക്കും. എന്നെ പരിഹസിക്കുകവഴി എല്ലാവർക്കും സമാധാനമുണ്ടാകട്ടെ..\nപല്ലശ്ശനയുടെ മറുപടി നന്നായി.\nപറഞ്ഞു വന്നതും ബ്ലോഗുകളിലെ\nകവികളെക്കുറിച്ചുമാണെന്ന് താങ്കളും വിസ്മരിക്കുന്നു. അയ്യപ്പനേയോ, കെ.ജി. യേയോ ഒന്നും ഞാൻ പരാമർശിച്ചുമില്ല.\nചുള്ളിക്കാടും, പല്ലശ്ശനയും പറഞ്ഞ ഒരു കാര്യത്തിൽ എനിക്കു വിയോജിപ്പുണ്ട്. ഇവിടെ ബ്ലോഗിലെ വായനക്കാർ കവിയുടെ തന്നെ\nആശ്രിതവൽസരും,സ്തുതിപാഠകരുമാകുമ്പോൾ അത്തരക്കാരുടെ കമന്റുകൾ\nഎങ്ങനെ നല്ല വായനക്കാരന്റെ അഭിപ്രായമായി പരിഗണിക്കപ്പെടും..?\nമിക്കവാറും മോശം കവിതയ്ക്ക് കമന്റിടുകയോ, പ്രതികരിക്കുകയോ ചെയ്യുന്നേയില്ല...\nചിത്രകാരന് "ഉത്തരാധുനിക കവികളോട്..."എന്ന സുനിലിന്റെ ഈ പോസ്റ്റിനെക്കുറിച്ച് ഒരു കൈനോക്കി ഫലം പറയുന്ന പോസ്റ്റിട്ടിരിക്കുന്നു. അതിന്റ് ലിങ്ക് ഇവിടെ നല്‍കുന്നു. വിഷമമുണ്ടെങ്കില് മായ്ച്ചു കളയം,മുഷിയില്ല.“100%കവികളുടെ ബൂലോകം!”\nചിലപ്പോൾ ഈ ലിങ്ക്\n11 October 2009 at 14:00\nകവിത എന്താണെന്ന് പഠിച്ചിട്ടില്ല. പഠിക്കാനോ അങ്ങനെയുള്ള ആളുകളുമായി ഇടപഴകി കൂടുതല് അറിയാനോ കഴിഞ്ഞിട്ടും ഇല്ല. എങ്കിലും കവിത എന്ന ലേബലില് ബ്ലോഗില് പോസ്റ്റ് ഇടാറുള്ളത് കൊണ്ടാണ് ഇവിടെ അഭിപ്രായം പറയാമെന്ന് കരുതിയത്. ഒരു കവിയാണെന്ന അവകാശവാദവും ഇല്ലെന്ന് ആദ്യമെ പറയട്ടെ.\nഇന്ന അളവിലും തൂക്കത്തിലും ആയാലേ ഇന്നതൊക്കെ ആവൂ എന്നുണ്ടോ? ബ്ലോഗിലെ കവിതകള്‍ക്ക് നല്ലത് ഗംഭീരം എന്ന കമന്റുകള് വരുന്നു എന്ന് കരുതി അതൊക്കെ ഗംഭീരകവിതകള് ആണെന്നൊന്നും ധരിക്കാറില്ല. നല്ല രീതിയിലുള്ള വിമര്‍ശനങ്ങളോ നിരുപണങ്ങളോ ബ്ലോഗില് ഇല്ലാത്തത് ഒരു കുറവ് തന്നെയാണ്. ഒരു പക്ഷെ കവിതയെ വിലയിരുത്താന് കഴിവുള്ള ആളുകള് അത് ചെയ്തിരുന്നെങ്കില് ഇതിനേക്കാള് കുറവുകള് നികത്തി നല്ല കവിതകള് എഴുതാന് പലര്‍ക്കും സഹായകമായേനെ. എവിടെ ആയാലും പ്രശസ്തരായ കുറച്ച് പേരെ വായിക്കാനും അവരെ പ്രൊമോട്ട് ചെയ്യാനും മാത്രമെ ആളുകള് കാണൂ. മാസികകളിലും മറ്റും അത് തന്നെയല്ലെ കാണുന്നത്? ബ്ലോഗ് അതെഴുതുന്നവന്റെ സ്വാതന്ത്ര്യമാണ്. നല്ലതെന്ന് തോന്നുന്നവ വായിക്കാം. അല്ലാത്തവ വിട്ട് കളയാം. ബ്ലോഗില് വരുന്നതിനേക്കാള് ചവറുകള് ആനുകാലികങ്ങളിലും വരുന്നില്ലെ?\nപേരും പ്രശസ്തിയും ഇല്ലെങ്കില് ഇത്തിരി പാടാണ്.അത് ബ്ലോഗിലായാലും. നല്ല കവിതകള്‍ക്ക് ഒരു കമന്റ് പോലും ഇല്ലാത്ത ബ്ലോഗുകള് ഉണ്ട്. പേരുണ്ടെങ്കില് എന്ത് ചവറായാലും പ്രസിദ്ധീകരിക്കപ്പെടുകയും വായിക്കപ്പെടുകയും ചെയ്യും.\nവൃത്തത്തിലും ചതുരത്തിലുമൊക്കെയേ കവിതകള് എഴുതാവൂ എങ്കില് മറ്റ് ഭാഷകളിലൊക്കെ എങ്ങനെയാണാവോ? തൊണ്ടപൊട്ടി ഈണത്തില് ചൊല്ലിയാലേ കവിതയാകൂ/കവിയാകൂ എന്നുണ്ടോ?\nശ്രീ ചുള്ളിക്കാടിന്റെ ഒരു പോസ്റ്റ് “എക്സ്ടാ” അത് ഒരു വാരികയില് അച്ചടിച്ച് വന്നിരുന്നു. (മാതൃഭൂമിയിലാണോ അതോ കലാകുമുദിയിലാണോ എന്ന് ഓര്‍മ്മയില്ല) വേറെ വല്ലവരും ആണ് അതെഴുതിയതെങ്കില് വാരികകള് പ്രസിദ്ധീകരിക്കുമായിരുന്നോ? “കഥ“ എന്ന ലേബലില് ആണ് ആ അനുഭവം ബ്ലോഗിലും വാരികയിലും വന്നത്. അപ്പോ കഥയെന്താണാവോ?\nകവിതയെപ്പറ്റി അറിവുള്ളവര് ഒന്ന് പറഞ്ഞാല് നന്നായിരുന്നു, ഈ കാലത്ത് എങ്ങനെയാണ് കവിതകള് എഴുതേണ്ടതെന്ന്. വൃത്തത്തില് താളത്തില് തൊണ്ട പൊട്ടുമാറുച്ചത്തിലീണത്തില് ചൊല്ലേണ്ടതാണോ അതോ മറ്റെന്തെങ്കിലും ആണോയെന്ന്. അറിയപ്പെടുന്ന കവി എന്ന നിലക്ക് ഒരു വിമര്‍ശനം ഉന്നയിച്ച് പോകാതെ പുതുതായി എഴുതുന്നവരെ വായിച്ച് അവര്‍ക്ക് വേണ്ട മാര്‍ഗ്ഗ നിര്‍ദ്ദേശങ്ങള് നല്‍കാനും ശ്രീ ചുള്ളിക്കാടിന് കഴിയണമായിരുന്നു.\nഎന്ത് അല്ല എന്ന് പറയുമ്പോള് എന്ത് ആണ് എന്ന് പറയാനും കഴിയണം.\nകവിതവായിക്കപ്പെടണമെങ്കില് ഒന്നുകില് അപകടത്തില് മരിക്കണം അല്ലെങ്കില് ആത്മഹത്യ ചെയ്യണം എന്ന അവസ്ഥ ഉണ്ടാവുന്നത് പരിതാപകരം തന്നെയാണ്.\nനല്ല മറുപടി രാമചന്ദ്രൻ..\nഇതൊരു ഗൗരവപൂർണ്ണമായ ചർച്ച തന്നെ..\nകുറഞ്ഞ വാക്കിൽ, അതിലിരട്ടി അർത്ഥവ്യാപ്തിയും, എഴുത്തുകാരന്റെ ചിന്തയും പദഭംഗിയോടെ സം‌യോജിപ്പിക്കലാണു (ഉത്തരാധുനിക)കവിത.\nഫോട്ടോഗ്രഫി വ്യാപകമല്ലാതിരുന്ന കാലത്ത് റിയലിസ്റ്റിക് ആർട്ടിന്റെ പ്രാധ്യാന്യം വളരെ വലുതായിരുന്നു. അതുകൊണ്ടുതന്നെ അന്നത്തെ ആർട്ടിസ്റ്റുകൾ (ബ്ലോഗർ ചിത്രകാരാ, നിങ്ങൾ ഈ പേരിട്ടത് ഒരു 'നാമ'ത്തോടു ചെയ്ത ക്രൂരതയാണു!) ശ്രദ്ധനേടി. അതുകൊണ്ടുതന്നെ അർഥവ്യാപ്തിയേക്കാൾ കരവിരുത് പ്രകടിപ്പിക്കുന്ന പെയിന്റിംഗുകൾ പ്രശസ്തി നേടി. പിൽക്കാലത്ത് ഫോട്ടോഗ്രഫിയും ഫോട്ടോറിയലിസവും ശക്തമായി, അതോടെ റിയലിസ്റ്റിക് പെയിന്റിംഗുകളുടെ പ്രാധാന്യം അല്പം കുറഞ്ഞു, ആസ്വാദനഭംഗിയുള്ള ഒരു ചിത്രം ബ്റോമെഇഡിൽ പതിപ്പിക്കാമെന്നായി. അതേ രീതിയിൽ തന്നെ ഗാനങ്ങൾക്ക് പ്രാധാന്യം ഇല്ലാതിരുന്ന, കീർത്തനങ്ങളും, സ്തുതികളും, ശ്ലോകങ്ങളും മാത്രം ഉണ്ടായിരുന്ന കാലം, (അന്ന് ക്രിസ്തീയ ഭക്തിഗാനങ്ങൾ ഉണ്ടാകാമായിരുന്നെങ്കിൽ 'പുത്തൻപാന' ഉണ്ടാവില്ലായിരുന്നു) മലയാളേതര ഭാഷയുടെ ആവിർഭാവം കേരളത്തിൽ സജീവമായിരുന്ന സമയത്ത് വൃത്തവും അലങ്കാരവും ചിട്ടപ്പെടുത്തി കവിതകൾ ഉണ്ടാക്കിപ്പോന്നു. പക്ഷേ പിന്നീട് ആ കാലഘട്ടത്തിലെ കവിതകളുടെ പ്രാധാന്യം സിനിമകൾക്ക് വഴിമാറിക്കൊടുത്തു. മലയാള-സംസ്‌കൃത വാക്കുകൾ സാധാരണക്കാരിലും, താഴേത്തട്ടുകാരിലും എത്താതിരുന്നതും, സിനിമാ ഗാനങ്ങൾക്കുള്ള പ്രാധാന്യം വർദ്ധിപ്പിച്ചു. കവിതകളെ സ്നേഹിക്കുന്നവരുടെ എണ്ണത്തിൽ വലിയതോതിൽ കുറവുണ്ടായി. ഇടപ്പള്ളിക്കവികളുടെ, കുമാരനാശാനന്റെ തുടങ്ങി സജീവധാരയിൽ പേരെടുത്ത് നിലകൊണ്ടവരുടെ അകാലത്തിലെ മരണം ഇവയൊക്കെ പരോക്ഷമായെങ്കിലും (പുരാതന)കവിതയെ ബാധിച്ചു എന്നുവേണം കരുതാൻ. പിന്നെയാണ ഉത്തരാധുനിക കവിതയുടെ വരവ്. പ്രാസഭംഗിയിൽ മാത്രം അവലംബിതമായി, വൃത്തത്തെ ഉപേക്ഷിച്ചും, പിന്നീട് പ്രാസം പോലും ഒഴിവാക്കിയും, അപൂർണ്ണമെന്ന് തോന്നിപ്പിക്കുമെങ്കിലും വായിക്കുന്തോറും ആന്തരാർത്ഥങ്ങൾ തെളിഞ്ഞു വരികയും ചെയ്യുന്ന കവിതകൾ വന്നു. ഈ കാലഘട്ടത്തിലേയ്ക്ക് വന്നപ്പോൾ പ്രാസം, ഭംഗി, എന്നിവ പാടേ മാറി ആശയത്തിൽ മാത്രമൊതുങ്ങി കവിത. സം‌വേദന ശെഇലികൊണ്ടും, വ്യാപ്തികൊണ്ടും ആസ്വാദകരെ സൃഷ്ടിക്കുകകൂടി ചെയ്തപ്പോൾ ഉത്തരാധുനികമെന്ന് ഓമനപ്പേരിട്ട ഈ കവിതാവിഭാഗം, പക്ഷേ പുരാതന കവിതയെ പാടേ മറന്നില്ല. അതുകൊണ്ടുതന്നെയാണു നല്ല കവികളാരെന്ന ചോദ്യത്തിനു ആശാനും, വള്ളത്തോളും, ഇടശ്ശേരിയും,........ ചുള്ളിക്കാടും, കല്പറ്റയും, റഫീക്ക് അഹമ്മദും, രൂപേഷും അടങ്ങുന്നവരുടെ പേരുകളുമായി നീണ്ട നിര ആരംഭിക്കുന്നത്. കവിതയിൽ ഈ മാറ്റം പ്രകടമായെങ്കിലും പ്രാസഭംഗിയോടെ ചൊല്ലാവുന്ന കവിതകളെ എന്നും ആളുകൾ സ്നേഹിക്കുന്നു. ആശയസപുഷ്ടമായി കവിതകൾ പ്രാസത്തിലെഴുതാമെങ്കിൽ (കടുകട്ടി വാക്കുകളുമായല്ല) ആസ്വാദകർ ഇന്നുമുണ്ട്.\nബ്ലോഗിൽ എത്തുന്നവർ പോസ്റ്റുകൾ ഇടാൻവേണ്ടി എഴുതുന്ന ഒരു സ്ഥിതിവിശേഷം ഉണ്ട്. എന്തെങ്കിലും എഴുതണമെന്ന ആഗ്രഹം തന്നെയാണു ഇതിനു കാരണം. ആരുടെയും കലയോ ആസ്വാദനമോ ആരുടെയും ചങ്ങലക്കെട്ടുകളിലല്ല. അത് സ്വതന്ത്രമാൺ, ആകാശം പോലെ പരന്നതും, ബ്ലോഗ് പോലുള്ള സാധ്യതകൾ ഉള്ളപ്പോൾ മനസിനെ അവർ പകർത്തട്ടെ. വായനയ്ക്കോ എഴുത്തിനോ ഒരു ചട്ടക്കൂടിന്റെ ആവശ്യമില്ല. ഇഷ്ടപ്പെടുന്നവൻ ആസ്വദിക്കട്ടെ. നല്ല കവിതകൾ നല്ല ക്രാഫ്റ്റ് ആവശ്യപ്പെടുന്നു. തിരുത്തലും, നല്ലതല്ലെന്നു തോന്നുന്ന പക്ഷം ഉദ്ദ്യമം തന്നെ ഒഴിവാക്കലും ആവശ്യമായി വരുന്ന ക്രാഫ്റ്റ്. വർദ്ധിച്ച പദസഞ്ചയം, വായന എന്നിവ ആവശ്യമാണു ഇതിനു.\nപറഞ്ഞു തീർന്നില്ല സമയം തീർന്നു :)\nഓഫ് ടോപ്പിക്: ബെഇബിളിലെ സങ്കീർത്തനം മുഴുവൻ ചുള്ളിക്കാടിനു കാണാപ്പാഠമാണെന്ന് ജോൺപോളിന്റെ പുസ്തകത്തിൽ. വായനയുടെയും ഹൃദിസ്ഥമാക്കുന്നതിന്റെയും അനുഭവം ശ്രീ. ചുള്ളിക്കാട് ഒന്നു വിവരിക്കുമോ?\n11 October 2009 at 16:53\nവന്നതിന്, ഈ മറുകുറിപ്പിന്..\n11 October 2009 at 17:05\nആര്‍ക്കും, എപ്പോള് വേണമെങ്കിലും, എങ്ങനെ വേണമെങ്കിലും പ്രത്യേകിച്ചൊരു ഭാവനയുടെയോ പദഭംഗിയുടെയോ വൃത്ത-അലങ്കാര-വ്യാകരണങ്ങളുടെയോ ചട്ടക്കൂടുകളില്ലാതെ എഴുതാന് (അതു ചിന്തയാവട്ടെ, ശാസ്ത്രമാവട്ടെ, തത്വമാവട്ടെ എന്തു തന്നെ വേണമെങ്കിലും ആവട്ടെ) കഴിയുന്നതാണോ ഉത്തരാധുനിക കവിത?!!. അങ്ങനെയെങ്കില് എന്തുകൊണ്ടാവാം ചിന്തകന്മാര് കാവ്യഭാഷ അനുശീലിക്കാത്തത്? ഇന്നും ഇന്നലെയും ചിന്തകളും, തത്വങ്ങളുമെല്ലാം അതിന്‍റേതായ ഭാഷയും, കാവ്യം കാവ്യത്തിന്‍റെ ഭാഷയും പിന്‍തുടരുന്നത് എന്തുകൊണ്ടാണ്?\nഅതുമല്ല ക്വാണ്ടം തിയറിയും, ആര്‍ക്കമിഡീസ് തത്വവുമെല്ലാം കവിതാരൂപത്തില് (വരി മുറിച്ച്) എഴുതി വച്ചാല് അതു കവിതയാകുമോ? അതിനെ അത്യുത്തരാധുനികന് എന്ന് അംഗീകരിക്കാന് കഴിയുമോ? അങ്ങനെയെങ്കില് ഞാനുമെഴുതാം ഒരെണ്ണം. റാസ്റ്റര് ഗ്രാഫിക്സിന്‍റെ തിയറി !\nഹ ഹ ജയകൃഷ്ണാ..\nനിന്റെ ഈ കുഞ്ഞു കുറിപ്പും\nഎനിക്കു തോന്നുന്ന ഒരു കാര്യം\nഓരോ കവികൾക്കും കവിതയെന്തെന്ന്\nമുകളിൽ കാണുന്ന ഓരോ കമന്റിലും ഓരോ\nശരികളുണ്ട്, ഒപ്പം അസത്യങ്ങളും..\nപ്രയാസകരവും...എന്താണ് കവിത എന്ന പൊതു തത്വത്തെ മറികടന്ന്, ഇങ്ങനെ ഇങ്ങനെയൊക്കെയാണ് കവിതയെന്ന് ഓരോ കവിയും മാറ്റിയെഴുതുന്നു. ജയകൃഷ്ണന്റെ\nചില ചിന്തകളോട് ഞാനും യോജിക്കുന്നു.\nകവിതയെഴുതാൻ ആഗ്രഹിക്കുന്ന എല്ലാവരും അവർക്കു തോന്നിയപോലെ എഴുതിക്കോട്ടെ. നിരൂപകർ അവർക്കിഷ്ടമുള്ളവരെ മഹാകവികളായി വാഴ്ത്തിക്കോട്ടെ. അതുകൊണ്ടൊന്നും കവിതയ്ക്ക് യാതൊന്നും സംഭവിക്കില്ല.കാരണം, വായനക്കാർ അവരുടെ ഉള്ളിൽത്തട്ടുന്ന കവിതകളെ മാത്രമേ അംഗീകരിക്കൂ.വീണ്ടും വീണ്ടും വായിക്കാൻ പ്രേരിപ്പിക്കാത്ത എല്ലാ കവിതകളും സ്വയം വിസ്മൃതമായിക്കൊള്ളും.\nഈ വരികൾ തന്നെയാണ്\n11 October 2009 at 18:10\nഇവിടെ കവിത എന്ത്, എങ്ങനെ എന്നതിനുമപ്പുറം വില്ലനാകുന്നത് എഴുത്തുകാരുടെ താന് പോരിമയാണ്. എല്ലാവരും നല്ലതെന്നും, ഉത്തമമെന്നും കരുതിത്തന്നെയാവണം വരികള് കുറിക്കുന്നത്. അല്ലാതെ ആരും ‘ഇന്നൊരു ചീത്തക്കവിതയെഴുതിക്കളയാം\n‘ എന്നു തീരുമാനിച്ചിരുന്നു പൊട്ടക്കവിത എഴുതില്ലല്ലോ. എന്നാല് കുഴപ്പം തുടങ്ങുന്നത് അതു വിമര്‍ശിക്കപ്പെടുമ്പോഴാണ്. കവികള്, അല്ലെങ്കില് ബ്ലോഗുകവികളില് ചിലര് മാത്രമെങ്കിലും ആരോഗ്യകരമായ വിമര്‍ശനങ്ങളേപ്പോലും സ്വാഗതം ചെയ്യാന് മടികാണിക്കുന്നവരാണ്. ഇനിയതുമല്ല വിമര്‍ശിക്കാനും ബ്ലോഗേഴ്സിനു മടി തന്നെ. എന്നാല് പരസ്പരം ആരോഗ്യകരങ്ങളായ വിമര്‍ശനം ഉണ്ടാകുന്നത് എഴുത്തുകാരനെ പക്വതപ്പെടുത്തുകയേ ഉള്ളൂ എന്ന് എന്തുകൊണ്ടോ പലരും ഉള്‍ക്കൊള്ളുന്നില്ല. എന്‍റെ ബ്ലോഗില് ക്രിയാത്മകവും, ആത്മാര്‍ത്ഥവും, സത്യസന്ധവുമായ ഒരു വിമര്‍ശനമോ തിരുത്തലോ നടത്തിയിട്ടുള്ളത് സന്തോഷ് പല്ലശ്ശനയാണ്. എന്നാല് പലരും ബ്ലോഗുകളില് അതു നടത്താത്തത് ഒരുപക്ഷേ നമുക്കിടയില് -പുസ്തകങ്ങളില് സാദ്ധ്യമാകാത്ത- നേരിട്ടുള്ള സം‌വാദങ്ങളിലൂടെ ഉരുത്തിരിഞ്ഞ ഒരു വ്യക്തിബന്ധം ഉണ്ടെന്നതാവാം. എന്നാല് വിമര്‍ശനമെന്നത് ഒരിക്കലും ശത്രുതാപരമായ അവഹേളനമല്ലല്ലോ. എന്തുകൊണ്ടാണ് ചിലരെങ്കിലും ചിന്തിച്ചു പോകുന്നത്. ഇനി അഥവാ വിമര്‍ശിക്കപ്പെട്ടാലോ, ആളെക്കൂട്ടി തിരിച്ച് തെറി വിളിക്കുക, അനോണികളെക്കൊണ്ട് തിരുവാതിര കളിപ്പിക്കുക\n. സൃഷ്ടി വിമര്‍ശിക്കപ്പെടുമ്പോള് അതിന്‍റെ മൂല്യം കൂടുകയോ, അതല്ല ഇനിവരുന്ന സൃഷ്ടികളെ മികവുറ്റതാക്കാനുള്ള സാദ്ധ്യതകള് തെളിഞ്ഞു വരികയോ ആണ് ചെയ്യുന്നതെന്നു തിരിച്ചറിയാതെ അത് വ്യക്തിക്ക് ഏല്‍ക്കുന്ന എന്തോ മഹാ അപമാനമാണെന്ന് കരുതുന്നവരെ എന്തു ചെയ്യാന്? അസ്ഥാനത്തുള്ള കയ്യടി വളര്‍ത്തുകയല്ല തളര്‍ത്തുകയേ ചെയ്യൂ. ബ്ലോഗുകവികളില് നല്ല ഭാവനാവിലാസവും പദസമ്പത്തുമുള്ള ചിലരെങ്കിലും വഴിപിഴച്ചു പോയതിന്‍റെ പ്രധാന കാരണം എന്തൊ പൊട്ടത്തരത്തിനും കിട്ടിയ കയ്യടികളാണെന്ന് വേദനയോടെ ഓര്‍ക്കാം. കവിതകളെ വിമര്‍ശനങ്ങള്‍ക്കു വിട്ടു കൊടുക്കുക. കഴിയുമെങ്കില് ശത്രുക്കളെക്കൊണ്ട് വിമര്‍ശിപ്പിക്കുക. അപ്പൊഴേ അക്ഷരങ്ങള് തലനാരിഴ കീറി അത് സംശുദ്ധമായി അത് തെളിഞ്ഞു വരികയുള്ളൂ.\nവന്ന് ‘ആരു വിമര്‍ശിച്ചിട്ടാ എഴുത്തച്ഛന്‍റെ ഭാഷ തെളിഞ്ഞതെന്ന്’ ചോദിക്കും എന്ന് ഞാന് ന്യായമായും സംശയിക്കുന്നു)\nരാമചന്ദ്രൻ വെട്ടിക്കാടിന് :\nഞാൻ ചെറുപ്പത്തിൽ എന്റെ ഭാഷയിലെ വലിയ കവികളുടെ കവിതകൾ വായിച്ചു. ഉള്ളിൽത്തട്ടിയ കാവ്യഭാഗങ്ങൾ ഹൃദിസ്ഥമാക്കി. അപ്പോൾ എനിക്കും കവിതയെഴുതണമെന്നു തോന്നി.എനിക്കു തോന്നിയപോലെ ഞാൻ എഴുതി. ഒരാളുടെയും ഉപദേശം ഞാൻ അനുസരിച്ചിട്ടില്ല.ഇതാണ് എന്റെ രചനാനുഭവം. കൂടുതലൊന്നും എനിക്കറിയില്ല.സ്വന്തം കവിതകളെക്കുറിച്ച് യാതൊരവകാശവാദങ്ങളും എനിക്കില്ല. അതുകൊണ്ട് പുതിയ കവികൾക്ക് എന്തെങ്കിലും ഉപദേശം നൽകാൻ ഞാൻ പ്രാപ്തനല്ല.ഒരു കവി അയാൾക്കു തോന്നിയപോലെ എഴുതണം എന്നാണ് എന്റെ അഭിപ്രായം.വായനക്കാരൻ അവനു തോന്നിയതു വായിക്കും.അതാണല്ലൊ ജനാധിപത്യം.\n(കവിതകളെ വായിക്കാതെ നിശ്ശ്ബ്ദമായി ഒഴിവാക്കലാണ് വായനക്കാരുടെ വിമർശനരീതി)\nഅതിൽ ഒരു രഹസ്യവുമില്ല സാൽജോ.ചെറുപ്പത്തിൽ നമുക്കു നല്ല താല്പര്യമുള്ള ഒരു കാര്യം ആവർത്തിച്ചു വായിക്കുകയും അതിനെപ്പറ്റി ചിന്തിക്കുകയും ചെയ്താൽ അത് ഓർമ്മയിൽ തങ്ങിനിൽക്കും.ഹൃദിസ്ഥമായ പലതും പ്രായം കൂടുമ്പോൾ മറന്നുപോകുന്നു എന്നാണ് എന്റെ അനുഭവം.ഇപ്പോൾ എന്റെ ഓർമ്മശക്തി വളരെ കുറഞ്ഞു.\n11 October 2009 at 20:15\nരാമചന്ദ്രൻ പറഞ്ഞതു ശരിയാണ്. പേരും പ്രശസ്തിയും ഉള്ളവർ എന്തെഴുതിയാലും മാധ്യമങ്ങൾ പ്രസിദ്ധീകരിക്കും.\nപക്ഷെ, ഈ പേരും പ്രശസ്തിയും ചുമ്മാതെ ഉണ്ടാകില്ല.വായനക്കാരുടെ അംഗീകാരംകൂടി വേണം.\n11 October 2009 at 20:35\nശ്രീ ചുള്ളിക്കാട് പറഞ്ഞതും ശരിയാണ്. പേരും പ്രശസ്തിയും വായനക്കാര് തരുന്നതാണ്. പ്രശസ്തരാണ് എഴുതുന്നത് എന്നു വെച്ച് എന്ത് ചവറുകളും കാശ് കൊടുത്ത് പുസ്തകം വാങ്ങുന്ന വായനക്കാരനേക്കൊണ്ട് വായിപ്പിക്കണമെന്ന് പത്രാധിപര്‍ക്ക് നിര്‍ബന്ധമുണ്ടോ?\nബ്ലോഗില് അങ്ങനെയല്ല. ആരും നിര്‍ബന്ധിച്ച് വായിപ്പിക്കുന്നില്ല.\nപ്രശസ്തരുടെ രചനകള് വേണ്ട എന്നല്ല. നല്ല എഴുത്തുകാരെ പ്രോത്സാഹിപ്പിക്കാന് ആരും ഇല്ല എന്നേ ഞാന് പറഞ്ഞുള്ളു. സ്വാധീനമുള്ളവര് ഉണ്ടെങ്കില് വാരികകളിലൊക്കെ അച്ചടിച്ചുവരും\nഇല്ലാത്ത നല്ല എഴുത്തുകാര് ആത്മഹത്യ ചെയ്യുമ്പോഴോ അപകടത്തില് മരിച്ചതിനു ശേഷമോ വായിച്ച് ഗംഭീരം എന്ന് പറയും. ചര്‍ച്ച നടത്തും ആഘോഷിക്കും.ഈയടുത്ത് കണ്ട ഒരു അനുഭവം കൂടി വെച്ച് പറഞ്ഞതാണ്.\nപണിക്കരെ , ഈ ഗവിക്കൊരു സംശം . താഴെയുള്ളത് ഒരു കവിതയല്ലേ , അതോ പണിക്കര് കവികളെ ആക്കിയതാണോ ? എനിക്ക് കവിതയെ ക്കുറിച്ച് ഒന്നും അറിയില്ല . എങ്കിലും ഞാനീ കരയില് കാവല് നില്‍ക്കാം . തീരുമാനം അറിയാമല്ലോ .\n12 October 2009 at 01:38\nഞാന് സത്യത്തില് രണ്ടു രീതിയിലും പയറ്റാന് പഠിയ്ക്കുന്ന(ശിശു) ഒരാള് ആണ് .മുകളില് ഒരു സുഹൃത്ത് പറഞ്ഞപോലെ ഗദ്യ കവിതകളെ മിനിക്കഥകള്/ചിന്തകള് എന്ന് തന്നെയാണ് ഞാന് സാധാരണ വിശേഷിപ്പിയ്ക്കാറുള്ളത് .അനാവശ്യമായി വരി മുറിചെഴുതിയ മിനിക്കഥകള് . കാരണം അതിനു താളംഉണ്ടെങ്കില് വര്‍ത്തമാന പത്രം എടുത്തു വച്ച് അതെ താളത്തില് വായിയ്ക്കാം. പദ്യം എഴുതി തെളിഞ്ഞവര് ഉത്തരാധുനികതയുടെ ഉള്‍വിളിയില് ഗദ്യ കവിത എഴുതുന്നത് അംഗീകരിയ്ക്കാം. ഉദാ::ബാലചന്ദ്രന്‍മാഷിനെപ്പോലെയുള്ളവര്.\nനമ്മള് ഒരു കാര്യം ശ്രദ്ധിയ്ക്കണം .എല്ലകലാരൂപതിലും മാറ്റം വന്നിട്ടുണ്ട് .പക്ഷെ സിനിമ ,ഗാനം ഇവയില് എല്ലാം തന്നെ നമ്മള് പഴയതിനെ ഇഷ്ടപ്പെടുന്നു .കവിത വരുമ്പോള് മാത്രം ഈ ഉദാരത കാണിക്കാതതെന്തേ..?..ഇന്നത്തെ കവിതകള് എല്ലാര്ക്കും എഴുതാം .പേനയും പേപറും മതി. കവിത വൃത്ത നിബദ്ധമാകണം എന്ന് പറയുന്നില്ല .കാരണം അതിനുള്ള കഴിവ് ഇന്ന് എത്ര പേര്‍ക്കുണ്ട്. എന്നാല് ശ്രീ.സുനില് പണിയ്ക്കര് പറഞ്ഞപോലെ വല്ലപ്പോഴും താളം ഒപ്പിച്ചും എഴുതി ചൊല്ലി നോക്കണം. അപ്പോള് മനസിലാകും കവിത എന്താണെന്നു. നമ്മള് സാഹിത്യ ശാഖയെ പദ്യം ,ഗദ്യം എന്ന് പേരിട്ടു. വന്നു വന്നു ഗദ്യം മാത്രമായി .ഇതാണ് പരിതാപകരം .ഇല്ലെങ്കില് ഗദ്യ കവിത എന്ന് പറയുന്ന വിഭാഗത്തിന് അല്‍പ്പം ഭൂമി പതിച്ചു കൊടുക്കണം .അതായതു വേറൊരു സാഹിത്യ വിഭാഗമാക്കി .\nആംഗലേയ കവികള് അവിടെ താളം ഒപ്പിച്ചു എഴുതുന്ന കവിതകള് പോലും ഇവിടത്തെ 'ദാര്‍ശനികര്' തര്‍ജ്ജമ ചെയ്തു ശുദ്ധ ഗദ്യം ആകി വയ്ക്കുന്നു.\nവ്യക്തിപരമായി ഞാന് പദ്യത്തിലും ഗദ്യത്തിലും എഴുതാന് ശ്രമിയ്ക്കുന്ന ഒരാള് .വൃത്തം അഭ്യസിക്കുന്നു. ആരു കുറ്റം പറഞ്ഞാലും പ്രശ്നം ഇല്ല. കാരണം ഇവിടെ ബ്ലോഗില് അഞ്ഞൂറും അറുന്നൂരും കാമാന്റ്റ് അല്ല ലക്‌ഷ്യം .എന്റെ തൃപ്തി...അത് മാത്രം.... കവിത നന്നേ ശീലിച്ചവരുടെ അഭിപ്രായം.അത് തന്നെ ധാരാളം.\n12 October 2009 at 01:43\nകുറച്ചു ദിവസം മുന്‍പ് ബഹുമാനപ്പെട്ട മധുസൂദനന് മാഷിന്റെ അഭിമുഖം ദൂരദര്‍ശനില് കണ്ടു..അന്ന് ശ്രീ .ബാലചന്ദ്രന് മാഷ് അദ്ദേഹവുമായി ഫോണില് സംഭാഷണം നടത്തിയിരുന്നു. വളരെ മനോഹരമായ അഭിമുഖം .അതില് അദ്ദേഹം പറഞ്ഞതാണ്..."ഇന്ന് എല്ലാര്ക്കും കവിയാകണം...പക്ഷെ നമ്മള് നല്ല കവിത എഴുതാതെ താഴ്ന്നു പോകരുത്..പണ്ടുള്ളവരെക്കാള് ഉയരാന് ശ്രമിയ്ക്കണം. ...". ഇതാണ് സത്യം. ഇന്ന് ആര്‍ക്കും സമയം ഇല്ല . ഇന്‍സ്റ്റന്റ് കവിതകള് ആണ് ചെയുന്നത്. എനിയ്ക്ക് ഇന്നിന്റെ ഗദ്യോപാസകരോട് ഒന്നേ ചോദിയ്ക്കാനുള്ളൂ...അപ്പോള് പദ്യം എന്താണെന്നു...?\n12 October 2009 at 01:50\nവൃത്തം എന്നത് ശബ്ദത്തിന്റെ ക്രമം ആണ്.നീണ്ടതും(ഗുരു) കുറിയതും(ലഘു) ആയ ശബ്ദങ്ങളുടെ വിന്യാ‍സക്രമം.അതൊരു സങ്കേതമാണ്.ഗദ്യത്തിനും പദ്യത്തിനും പൊതുവായ ക്രമമാണു ഭാഷയുടെ വ്യാകരണം.പദ്യത്തിനാകട്ടെ, വ്യാകരണത്തിനുള്ളിൽ മറ്റൊരു ക്രമവുംകൂടി വരുന്നു. വൃത്തത്തിന്റെ ക്രമം. ശബ്ദത്തിന്റെയും വാക്കുകളുടെയും ബിംബങ്ങളുടെയും ഭാവത്തിന്റെയും അനുഭവത്തിന്റെയും ആശയങ്ങളുടെയും ക്രമീകരണമാണു സൌന്ദര്യം സൃഷ്ടിക്കുന്നത്.\nഒരു കാര്യം ഗദ്യത്തിലും പദ്യത്തിലും പറയുമ്പോഴുള്ള വ്യത്യാസം എളുപ്പം മനസ്സിലാക്കാൻ ലളിതമായ ഒരു ഉദാഹരണം ഇതാ:\nഗദ്യം: ‘ എനിക്കു ഒന്നും വേണ്ട. എന്നെക്കുറിച്ചുള്ള ഒരു ഓർമ്മമാത്രം ആ മൃദു ചിത്തത്തിൽ മതി.’\nഇതേവാക്കുകൾ വൃത്തത്തിന്റെ ക്രമത്തിൽ:\nലെന്നെക്കുറിച്ചുള്ളൊരോർമ്മ മാത്രം മതി.’ (ചങ്ങമ്പുഴ)\nവൃത്തത്തിൽ കവിത മാത്രമല്ല, ശാസ്ത്രമടക്കം എന്തും എഴുതാം. ആയുർവേദഗ്രന്ഥങ്ങളും ജ്യോതിഷഗ്രന്ഥങ്ങളും തത്ത്വശാസ്ത്രഗ്രന്ഥങ്ങളുമെല്ലാം വൃത്തത്തിലെഴുതപ്പെട്ടിട്ടുണ്ട്.\nവൃത്തത്തിൽ എഴുതാൻ അല്പം പ്രയാസമുണ്ട്.അതിന്റെ ക്രമം പരിശീലിക്കണം.ഉള്ളിൽ താളബോധം വേണം.ഗദ്യത്തിലാകുമ്പോൾ സംസാരിക്കാനറിയാവുന്ന ആർക്കും കവിതയെഴുതാം.എന്തും കവിതയാണെന്ന് അവകാശപ്പെടാം.ഒരു പ്രയാസവുമില്ലാതെ എളുപ്പം കവിയാവാം.\nഗദ്യമായാലും പദ്യമായാലും തന്റെ ഉള്ളിൽ കാവ്യാനുഭവം ഉണ്ടാക്കാത്ത രചനകളെ അപരിചിതരായ വായനക്കാർ അവഗണിച്ചുകളയും. കവിയുടെ പരിചയക്കാർ വ്യക്തിബന്ധത്തിന്റെ പേരിൽ ചിലപ്പോൾ നല്ലവാക്കു പറഞ്ഞെന്നുവരാം.പക്ഷെ അതു പോരല്ലൊ.\nരാമചന്ദ്രന് : സ്വാധീനത്തിന്റെ പുറത്ത് മാദ്ധ്യമങ്ങളിൽ പലർക്കും അവസരങ്ങൾ ലഭിക്കുന്നു എന്നത് സത്യമാണ്. അർഹതയുള്ളവർ പലരും അവഗണിക്കപ്പെടുന്നു എന്നതും സത്യം.\nഎന്റെ അനുഭവം പറയാം.എന്റെ കവിതകൾ പ്രസിദ്ധീകരിക്കാൻ ആരുമില്ലാത്ത കാലം ഉണ്ടായിരുന്നു.അയച്ച കവിതകളെല്ലാം പത്രമാപ്പീസുകളിലെ ചവറ്റുകുട്ടയിൽ പോയി. അപ്പോഴാണ് കവിതയിൽ താല്പര്യമുള്ളവരെ കണ്ടെത്തി കവിതചൊല്ലിക്കേൾപ്പിക്കുക എന്ന വഴി ഞാൻ സ്വീകരിച്ചത്.എന്റെ കവിത കേട്ട മനുഷ്യർ ഇഷ്ടപ്പെടുകയും കവിതചൊല്ലാൻ എനിക്ക് അവസരങ്ങൾ നൽകുകയും ചെയ്തു.അങ്ങനെ പതുക്കെപ്പതുക്കെ കവിയരങ്ങുകളിലൂടെ എന്നെ ഒരു കവിയായി ജനങ്ങൾ അംഗീകരിക്കാൻ തുടങ്ങിയപ്പൊഴാണ് മാദ്ധ്യമങ്ങൾ എന്റെ കവിത പ്രസിദ്ധീകരിക്കാൻ തുടങ്ങിയത്.\nഇന്ന് അനേകം മാദ്ധ്യമങ്ങളുണ്ട്. ബ്ലോഗുണ്ട്. ഇന്നൊരു കവിക്ക് വായനക്കാരിലെത്താൻ എന്നെപ്പോലെ പട്ടിണി കിടന്ന് അലഞ്ഞുതിരിയേണ്ട ഗതികേടില്ല.പരിശ്രമിച്ചാൽ എങ്ങനെയും കുറെ വായനക്കാരിലെത്താം. വായനക്കാർ തിരസ്കരിച്ചാൽ ഒന്നും ചെയ്യാനാവില്ലെന്നുമാത്രം.\n12 October 2009 at 08:54\nബ്ലോഗിലെ മോഡറേഷന് ഒഴുവാക്കുക.\nഎല്ലാ അഭിപ്രായങ്ങാളും പ്രസിദ്ധികരിക്കുക,\nഇതും കവിത തന്നെ..!\nഎന്ന സ്റ്റിക്കർ കൂടി\nനല്ല പഴുത്ത തക്കാളി-അഞ്ചു കിലോ\nകാബേജ്- നാളത്തേയ്ക്ക് കണക്കാക്കി\nഎന്ന അടുക്കള കുറിപ്പിനുതാഴെ\nആരെങ്കിലും ചുമ്മാ ഒരു രസത്തിന് കവിത എന്നു കൂടി\nഎഴുതി വച്ചാൽ അതും\nമഹത്തരമായ കവിതയായി നിരൂപിച്ചേയ്ക്കും.\nരാജേഷിന്റെ അപ്രിയ സത്യങ്ങൾ\nമറുപടി ഇവിടെ വേണ്ട.\nആർക്കും ഇവിടെ എഴുതാം.\nസമയക്കുറവു മൂലം പങ്കെടുക്കാന് സാധിക്കുന്നില്ല...\n(ഈ എഴുതിയതും നിങ്ങള്‍ക്ക് വേണമെങ്കില് ഒരു ആ‍ധുനിക കവിതയായി പരിഗണിക്കാം)\nഗദ്യ കവിതകളെ മോശമായി കാണുകയോ അതിൽ കവിതയില്ലെന്നോ പറയരുത്. കവിതയുടെ നിയമ വാക്യങ്ങളെ\nകാറ്റിൽ പറത്തിയ നിഷേധിയാണ് അയ്യപ്പൻ.\nഅയ്യപ്പന്റെ ഏറ്റവും വലിയ ആരാധകനാണ് ഞാൻ. കുരീപ്പുഴ പദ്യരൂപത്തിലും\nആത്മാവ് കാണാം. ഒന്നിയേയും പരിഹസിക്കുകയല്ല ഇവിടെ. വൃത്തത്തിന്റേയും, താളത്തിന്റേയും, പ്രാസത്തിന്റേയുമൊക്കെ\nനിയത രേഖകൾ സ്വന്തം\nഅവ എന്തെന്ന് ഒരു കവി തീർച്ചയായും അറിഞ്ഞിരിക്കണം.\n12 October 2009 at 11:03\nരാവിലെ വന്നപാടേ നോക്കിയത് ഈ പോസ്റ്റാണ്. ബ്ലോഗില് ഇതുവരെ കാണാത്ത ഒരു നല്ല ചര്‍ച്ച.\nഉത്തരാധുനിക കവിതയെന്നാല് എന്തെന്ന് ശരിയായ ഒരു ധാരണ ബ്ലോഗില് കവിതയെഴുതുന്ന പലര്‍ക്കും ഇല്ലെന്നു തോന്നുന്നു. (എന്തായാലും എനിക്കില്ല). എന്നാല് ഗദ്യമായി എഴുതിയാലേ ഉത്തരാധുനികമാവുകയുള്ളോ എന്നതാണെന്‍റെ സംശയം. അങ്ങനെയെങ്കില്,\nഞെട്ടി വന്നു പിറന്ന നക്ഷത്രമേ\nചോരയൂറുവാന്, നാഡി തുടിക്കുവാന്\nഎന്ന കവിത (കുരുക്ഷേത്രം) എങ്ങനെ ആധുനികമായി? ആ കവിത താളബദ്ധം തന്നെയാണല്ലോ? വാക്കുകള് ചിന്തയെ ഉദ്ദീപിപ്പിക്കുന്നതും, അര്‍ത്ഥഗര്‍ഭവും, ഒരു സന്ദേശമോ, ചിന്തയോ, പ്രസ്താവനയോ, ആദര്‍ശമോ, തത്വമോ എന്തെങ്കിലും ഒന്ന് അനുവാചകനിലേക്ക് പകര്‍ന്നു കൊടുക്കുവാന് കഴിവുള്ളതുമാവുന്ന എന്നാല് ഈണത്തിലോ, താളത്തിലോ, വൃത്തത്തിലോ പോലുമോ നില്‍ക്കാത്ത ഒന്നിനെ ഒരു നല്ല സാഹിത്യം (അതിന്‍റെ പേരെന്താണാവോ?) എന്നല്ലാതെ കവിത എന്നു വിളിക്കുമ്പോള് എന്തോ ഒരു കല്ലുകടി തോന്നുന്നുണ്ട്. പദ്യത്തിന്‍റെ സൌന്ദര്യം ഗദ്യത്തില് നിന്നു കിട്ടുന്നില്ല എന്നതല്ല അതിന്‍റെ കാരണം. പക്ഷേ കവിത അതിലും വിശാലമാണ് എന്നൊരു തോന്നല്. സുഗതകുമാരിടീച്ചറിന്‍റെ കൃഷ്ണാ നീയെന്നെയറിയില്ല എന്ന കവിതയില് വൃത്തഭംഗം ഉണ്ടെന്നാണ് എനിക്കു തോന്നിയിട്ടുള്ളത് എന്നാല് അതു കവിതയായി തന്നെ തോന്നുന്നില്ലേ?\nഎന്നാല് ഞാന് നടത്തി നോക്കിയ ചില പരീക്ഷണങ്ങള് ചിരിക്കാന് വക നല്‍കുന്നതായിരുന്നു. വൃത്തമേതെന്നറിയില്ലെങ്കിലും ഗണിച്ചാല് വൃത്തം കിട്ടുന്ന ചില കവിതകള് ബ്ലോഗിലിട്ടപ്പോള് ഒരുത്തരും തിരിഞ്ഞു നോക്കിയില്ല. (കമന്‍റിന്‍റെ അടിസ്ഥാനത്തിലല്ല, ലോഗ് നോക്കുമ്പോള് ഒരു ഒരു സെക്കന്‍റ്, മൂന്നു സെക്കന്‍റ് ഒക്കെ നിന്നിട്ട് വന്നവര് ജീവനും കൊണ്ടോടി). പിന്നീടൊരെണ്ണം യാതൊരു തലയും വാലുമില്ലാതെ പടച്ചു വിട്ടു നോക്കി. ലോകത്തില്ലാത്ത അര്‍ത്ഥങ്ങളും ആസ്വാദനങ്ങളും!!! എന്തുകൊണ്ടാണെന്ന് എനിക്കറിഞ്ഞു കൂടാ. എന്താണ് കവിത എന്ന പേരില് ലഭിക്കുന്ന ഒരു സൃഷ്ടിയെ ആസ്വദിക്കുന്നതിനോ വിലയിരുത്തുന്നതിനോ ഉള്ള മാനദണ്ഡം? എന്താണതിന്‍റെ ആസ്വാദനതലം? എന്താണ് ഒന്നിനെ കവിതയാക്കുന്നത്? കവിതയും, കഥയും തമ്മില് വേര്‍തിരിക്കുന്ന ഘടകമെന്താണ്? ഗദ്യമായെഴുതുന്ന ഒന്ന് കവിതയാകുമെങ്കില് ചങ്ങമ്പുഴയുടെ രമണനെ എന്തു കൊണ്ട് കവിത എന്നു വിളിക്കാതെ, കഥ എന്ന് കഥ എന്നു മാത്രം വിളിക്കാന് കഴിയുന്നില്ല?\nആത്മാവിന്‍റെ നിറഞ്ഞു തുളുമ്പലാണ് കവിതയെങ്കില് അത് ചിലപ്പോള് ശാസ്ത്രീയമായ ചട്ടക്കൂടുകളെ ഭേദിച്ചെന്നിരിക്കും. അത്തരത്തിലുള്ള കവിതകളും കാണാമല്ലോ. ചിലയിടങ്ങളില് വൃത്തബദ്ധമായും ചിലയിടങ്ങളില് കരകവിഞ്ഞൊഴുകുന്ന പുഴ പോലെയും. എന്നാല് ആടിനെ പട്ടിയാക്കുന്ന തരത്തില് കവിതയെഴുതാന് വേണ്ടി മാത്രം കവിതയെഴുതി നാട്ടുകാരെ പരീക്ഷിക്കുന്ന ശുദ്ധ അസംബന്ധങ്ങളെ എങ്ങനെ കവിതയെന്നു വിളിക്കാന് കഴിയും? അങ്ങനെ മാത്രം എഴുതുന്ന ഒരാളെങ്ങനെ കവിയാകും? ഒരാളുടെ ആത്മാവിഷ്കാരവും അനുവാചകന്‍റെ ആസ്വാദന നിലവാരവും തമ്മില് സം‍വദിക്കുമ്പോള് ചിലവ നല്ലതെന്നും, ചിലവ മോശമെന്നും അഭിപ്രായമുണ്ടാകാം. അതുമല്ലാതെ ചിലവ സ്വതവേ തന്നെ ദുര്‍ബ്ബലമായിരിക്കുകയും ചെയ്യും. എന്നാല് ഇരുപത്തിയഞ്ചു തെറിയും അതിനടിയിലൊരു പുഴയെന്നും ചേര്‍ത്താല് അതു കവിതയാകുമോ?\nമറ്റൊന്നുള്ളത് നമ്മള് മലയാളികളുടെ അഭിരുചിയുടെ വൈവിദ്ധ്യമാണോ എന്നറിയില്ല, ദുര്‍ബ്ബലമായ ചില പരീക്ഷണങ്ങളും കവിതയുടെയും, സിനിമാ ഗാനങ്ങളുടെയും എല്ലാം ഇടയിലുണ്ട്. എന്തിനിത്ര വികലമായ പരീക്ഷണങ്ങള്‍ക്ക് വിവരമുള്ള കവികള് മുതിരുന്നു? (എന്തു പ്രലോഭനത്തിന്‍റെ പേരിലായാലും) ഇത്രയധികം അക്ഷരങ്ങളും, അര്‍ത്ഥങ്ങളും നാനാര്‍ത്ഥങ്ങളുമുള്ള പ്രൌഢഗംഭീരമായ ഒരു ഭാഷയില് ആംഗലേയം തിരുകിക്കയറ്റി ഇളമാന് കണ്ണിലൂടെ അയാം തിങ്കിങ്ങ് ഓഫ് യൂ എന്നു പാടിയപ്പൊഴും അതു കേട്ട് സ്വയം മറന്നിരിക്കാന് ഇവിടെ ആളുണ്ടായല്ലോ? എന്തേ കവി പകുതി കേരളത്തിലും ബാക്കി പകുതി അമേരിക്കയിലുമിരുന്നാണോ എഴുതിയത്?\n(ചില അനോണികളുടെ കാല്‍പ്പാടുകളാണോ പണിക്കരേട്ടാ അവിടെ മാഞ്ഞു കിടക്കുന്നത്?)\n''ആത്മാവിന്‍റെ നിറഞ്ഞു തുളുമ്പലാണ് കവിതയെങ്കില് അത് ചിലപ്പോള് ശാസ്ത്രീയമായ ചട്ടക്കൂടുകളെ ഭേദിച്ചെന്നിരിക്കും. അത്തരത്തിലുള്ള കവിതകളും കാണാമല്ലോ. ചിലയിടങ്ങളില് വൃത്തബദ്ധമായും ചിലയിടങ്ങളില് കരകവിഞ്ഞൊഴുകുന്ന പുഴ പോലെയും. എന്നാല് ആടിനെ പട്ടിയാക്കുന്ന തരത്തില് കവിതയെഴുതാന് വേണ്ടി മാത്രം കവിതയെഴുതി നാട്ടുകാരെ പരീക്ഷിക്കുന്ന ശുദ്ധ അസംബന്ധങ്ങളെ എങ്ങനെ കവിതയെന്നു വിളിക്കാന് കഴിയും? അങ്ങനെ മാത്രം എഴുതുന്ന ഒരാളെങ്ങനെ കവിയാകും? ഒരാളുടെ ആത്മാവിഷ്കാരവും അനുവാചകന്‍റെ ആസ്വാദന നിലവാരവും തമ്മില് സം‍വദിക്കുമ്പോള് ചിലവ നല്ലതെന്നും, ചിലവ മോശമെന്നും അഭിപ്രായമുണ്ടാകാം. അതുമല്ലാതെ ചിലവ സ്വതവേ തന്നെ ദുര്‍ബ്ബലമായിരിക്കുകയും ചെയ്യും. എന്നാല് ഇരുപത്തിയഞ്ചു തെറിയും അതിനടിയിലൊരു പുഴയെന്നും ചേര്‍ത്താല് അതു കവിതയാകുമോ?\nമറ്റൊന്നുള്ളത് നമ്മള് മലയാളികളുടെ അഭിരുചിയുടെ വൈവിദ്ധ്യമാണോ എന്നറിയില്ല, ദുര്‍ബ്ബലമായ ചില പരീക്ഷണങ്ങളും കവിതയുടെയും, സിനിമാ ഗാനങ്ങളുടെയും എല്ലാം ഇടയിലുണ്ട്. എന്തിനിത്ര വികലമായ പരീക്ഷണങ്ങള്‍ക്ക് വിവരമുള്ള കവികള് മുതിരുന്നു?''\nനീ കസറുന്നു ജയകൃഷ്ണാ..\nവായിക്കാൻ തന്നെ ഒരു സുഖമുണ്ട്.....\nഞാൻ തന്നെ അറിയാതെ\nഒരേ കമന്റ് ഒന്നിലധികം\nഈ പോസ്റ്റിൽ വന്ന\nഒരു കമന്റും ഡിലിറ്റ് ചെയ്തിട്ടില്ല..\nകമന്റുകൾ മുൻപും ഞാൻ\nഞാന് രാജേഷ് ശിവയാണ് .മുകളില് കമന്റ് ഇട്ട ആള് .രാജേഷ് എന്ന് പറയുന്നത് അനോണി അല്ല. എന്റെ ഓര്‍ക്കുട്ട് യാഹൂ വിലാണ്.അതാ അത് സൈന് ഇന് ആയിരിയ്ക്കുംപോള് രാജേഷ് എന്ന് മാത്രം കാണിയ്ക്കുന്നത്. . ,\nഗദ്യ കവിതകളില് തന്നെ ഉത്തമം ആയുള്ളതു ഉണ്ട്.അതും നല്ല സൃഷ്ടികള് തന്നെയാണ്. പക്ഷെ കര്‍ണ്ണ കടോരമായ വാക്കുകള് അവിടെയുമിവിടെയും നിരത്തിക്കോളൂ..പക്ഷെ അത് ആവശ്യമായവ ആയിരിയ്ക്കണം. ഞാന് മുന്‍പ് അതാ പറഞ്ഞത് പദ്യം എഴുതുന്ന ആളുകള് ഗദ്യകവിതയും എഴുതിയാല് ന്യായമുണ്ട്. അവരെ കവി എന്ന് വിളിയ്ക്കാം .ഒരാള്‍ക്ക് കവിത എഴുതാന് അറിയില്ല .എന്തെങ്കിലും എഴുതിയിട്ട് അതിനെ കവിത എന്ന് വിളിയ്ക്കാന് ആകില്ല. വൃത്തകവിതകള് വായിക്കാന് ആളില്ല എന്നത് ശരിയാണ്. അങ്ങനെ കുറെ ബ്ലോഗുകള് ഉണ്ട് ആരും കയറാതെ. കാമാന്റ്സിന്റെ വേലിയേറ്റം ഇല്ലാതെ. ഗദ്യ ഇന്‍സ്റ്റന്റ് കവിതകള് വായിക്കുന്ന പലരും അത് വായിക്കില്ല. വായിച്ചാല് തന്നെ മനസിലാകില്ല .അതാ സത്യം .എന്നിട്ടല്ലേ കാമാന്റ്റ് ഇടുന്നത്. അതാ പറയുന്നത് നമ്മള് താഴ്ന്നു പോകുകയാണ് എന്ന്.\nഭാഷ താനെ അന്യമാകുന്ന മലയാളിയ്ക്ക് ഇതിലപ്പുറം പൂരവസൂരികളോട് ചെയാന് ആകില്ല .നമുക്ക് അറിയാത്ത എല്ലാത്തിനെയും നമ്മള് കുറ്റം പറയും നമുക്ക് അറിയാവുന്നതു നല്ലതെന്നും പറയും. ഒര്കുടിലും ബ്ലോഗിലും ഒക്കെ ഗദ്യത്തില് ചമയ്ക്കുന്നവര് നല്ല കൂട്ടായ്മകള് ഉണ്ട് അങ്ങോട്ട് വരൂ ..എന്നിട്ട് അക്ഷര ശ്ലോകങ്ങള് രചിയ്ക്കുന്ന കഴിവുള്ളവരുടെ ശിഷ്യനാകൂ...അപ്പോള് മനസിലാകും തങ്ങള് കാട്ടിക്കൂട്ടുന്ന പലതും പിള്ളേര് കളിയാണെന്ന് .\nഗദ്യത്തിലുള്ള ഒരു തമിഴ് കവിതാ ശകലം നോക്കൂ :\n‘സ്കൂളിലെ മണി ഒരു റെയിൽത്തുണ്ടാണ്.\nഅതു മുഴങ്ങുമ്പോൾ കുഞ്ഞുങ്ങളറിയുന്നില്ല\nഅതിലെത്രപേർ തലവെച്ചു മരിച്ചിട്ടുണ്ടെന്ന്!’ (ജ്ഞാനക്കൂത്തൻ)\nപോസ്റ്റ് വായിച്ചു. കമന്റുകള് അതീവ ശ്രദ്ധയോടെ വായിച്ചു. നല്ലൊരു ചര്‍ച്ച.ഒടുവില് അവശേഷിച്ചതിത്ര... നല്ല കവിതകളും പൊട്ടക്കവിതകളുമുണ്ട്.(ഗദ്യത്തിലും വൃത്തത്തിലും) നല്ല കവിതകള് വായിക്കപ്പെടുകയും ആസ്വദിക്കപ്പെടുകയും കാലാതീതമായി നിലനില്‍ക്കുകയും ചെയ്യും. പൊട്ടക്കവിതകള്....അവയും കുറെക്കാലം ഇവിടെയൊക്കെയുണ്ടാകും. ചിലപ്പോള് കുറെ കമന്റുകള് കിട്ടുകയും ചെയ്യും....\n“ചില കവികള് പണ്ടത്തെ\nജനതയുടെ ഹൃദയം കീഴടക്കാന്\nനാല്‍ക്കവലകളില് കാക്ക തൂറുന്ന\n( പലതരം കവികള്. ബാലചന്ദ്രന് ചുള്ളിക്കാട്)\nചുള്ളിക്കാടുമാഷെ നമ്മൾ ആരെ ബോധ്യപ്പെടുത്താനാണീ പെടാപ്പാടെന്നിപ്പൊ തോന്നുന്നു..(ആരേയും ബോധ്യപ്പെടുത്താനല്ലെങ്കിലും..)\nപാവത്താനേ കുറിക്കുകൊള്ളുന്ന മറുപടികൾ..! നന്ദി വീണ്ടും ഇവിടെ വന്നതിന്..\nപറഞ്ഞുവന്നപ്പോൾ മലയാള സിനിമാ ഗാനങ്ങളെക്കുറിച്ചും മുകളിൽ പരാമർശിച്ചുവന്ന സ്ഥിതിയ്ക്ക് ഒരു സംശയം....; ഗാനശാഖയിൽ അന്നുമിന്നും സമൂലമായ മാറ്റങ്ങളുണ്ടായിട്ടുണ്ട്, ഉണ്ടാകുന്നുമുണ്ട്, ഉണ്ടായിക്കൊണ്ടിരിക്കുന്നു. അന്നത്തെ നീലക്കുയിലിലെ പാട്ടിനും ഇന്നത്തെ ലജ്ജാവതിയ്ക്കും തമ്മിൽ കാലാന്തരത്തിന്റേതായ വ്യത്യാസങ്ങളുണ്ട്.\nഎങ്കിലും ഭൂരിഭാഗം പേരും പഴയ മലയാളസിനിമാ ഗാനങ്ങളിലായിരുന്നു കൂടുതൽ മഹത്വം ദർശിക്കുന്നതും, സ്നേഹിക്കുന്നതും. ജാസി ഉത്താരാധുനികനായിട്ടും എന്തുകൊണ്ട് രാഗങ്ങളെപറ്റി പഠിച്ചു..? എന്തുകൊണ്ട് രാഗത്തിലൂന്നി ഗാനങ്ങൾ ചിട്ടപ്പെടുത്തുന്നു...? അന്നും ഇന്നും കഥാസന്ദർഭത്തിനനുസരിച്ച് താളത്തിലൂന്നിയാണ് ഓരോ പാട്ടും. സംഗതി അതല്ല,ഏതുകാലത്തും മലയാള ഗാനങ്ങൾ ഓരോ രാഗങ്ങളിലാണ് ചിട്ടപ്പെടുത്തിയിരിക്കുന്നതു കാണാം. ആലാപനശുദ്ധിക്കും, രചനാഗുണത്തിനുമപ്പുറം രാഗത്തിലധിഷ്ഠിതമാണ്, അല്ലെങ്കിൽ രാഗമാണ് പാട്ടിന്റെ ബേസ് എന്നുകാണാം..\n(റാപ്പും പോപ്പും കോപ്പുമൊക്കെ വിടുക)\n'മാനെന്നും വിളിക്കില്ലയിലും', 'ഇളമാൻ കണ്ണിലൂടേയിലും' രാഗങ്ങളുടെ ആ അസ്തിത്വം കാണാം. ഈ അത്യുത്തരാധുനിക കാലത്തെ പുതു സംഗീതജ്ഞർ എന്തുകൊണ്ട് പരീക്ഷണത്തിന്റേയോ മാറ്റത്തിന്റേയോ പേരിൽ രാഗങ്ങളെ മറന്ന് ഗാനങ്ങൾ ചിട്ടപ്പെടുത്തുന്നില്ല..? എല്ലാം വലിയ വായിൽ പറയാൻ മാത്രം കൊള്ളാം...സംഗതി എനിക്കത്ര വലിയ പിടിയുമില്ല...\nരാഗങ്ങളെക്കുറിച്ചും അറിവ് കുറവ്...എങ്കിലും ഏതാണ്ട് നാൽപ്പതിലേറെ രാഗങ്ങളും, അവയുടെ പ്രത്യേകതകളും, ഉപയോഗരീതികളും, ആ രാഗങ്ങളിൽ പണിതീർത്ത പാട്ടുകളുമടങ്ങിയ ഒരു സ്ഥിരം പംക്തി (ഗായിക അരുന്ധതി ഗൃഹലക്ഷമിയിലോ ഏതോ ഒരു പ്രസിദ്ധീകരണത്തിലെഴുതിയത്\nഒരു പാട്ടെഴുത്തുകാരന്റെ കൗതുകത്താൽ വെട്ടി സൂക്ഷിച്ചുവന്നിരുന്നു. അറിയാത്ത കാര്യങ്ങൾ മനസ്സിലാക്കണമെന്ന അദമ്യമായ ഒരാഗ്രഹമുള്ളതുകൊണ്ട്..(പ്രായത്തിനുമപ്പുറം ചിലപ്പോൾ ആഗ്രഹങ്ങളിങ്ങനെയൊക്കെയാണ്) മോഹനവും,കല്യാണിയും,കാംബോജിയും, മേഘമൽഘാറും, ജോഗുമൊക്കെ നമ്മുടെ മനസ്സിൽ ഒരു കവിതയുടെ വെളിപാടുപോലെ, ഒരു നിഗൂഡതപോലെ അറിയാതെയെങ്കിലും നിറയുന്നത് എന്തുകൊണ്ടാവാം...? ആ ..ആർക്കറിയാം...!\nവൃത്തത്തിൽ തന്നെ കവിതയെഴുതണമെന്ന് ഇവിടെ ആരും വാശി പിടിക്കുന്നില്ല, അങ്ങിനെ എഴുതപ്പെടുന്നത് കവിതാകണമെന്നുമില്ല. എങ്കിലും കവിതയിൽ ആന്തരികമായ സംഗീതം നിർബന്ധമാണെന്ന തത്വത്തിൽ ഞാൻ അടിയുറച്ച് വിശ്വസിക്കുന്നു. വാക്കുകൾക്കും വിചാരങ്ങൾക്കുമപ്പുറം ഓരോ കവിതയും അതീതമായ ഒരനുഭവത്തിന്റെ\nഅതിജീവനങ്ങളാണ്. എനിക്കു ഭക്ഷിക്കുവാൻ കവിത വേണ്ട, എനിക്ക് സംസ്കാരമുണ്ടാകുവാനും കവിത വേണ്ട; പക്ഷെ എനിക്കു എനിക്കു ജീവിക്കുവാൻ കവിത വേണം താനും. എന്താണ് കവിതയെന്ന് ചോദിക്കുന്ന കവികളോടുപോലും എനിക്കു പുശ്ചമാണ്....!\nവൃത്തത്തില് കവിതയെഴുതിയ പഴയ കവികളും ഇന്ന് നന്നായി വൃത്തത്തില് എഴുതുന്നവരും ഒക്കെ പരിമിതികളില് നിന്നുകൊണ്ട് സ്വര്‍ഗ്ഗം സൃഷ്ടിച്ചവരാണ് .വൈകാരികത പ്രക്ഷുബ്ധതകള് പ്രകടമാക്കാന് വാക്കുകള് സ്വതന്ത്രമായി ഉപയോഗിച്ചാലെ പറ്റൂ എന്ന് പറയുന്നവരോടാണ് ഞാന് ഇങ്ങനെ ഓര്‍മ്മിപ്പിയ്ക്കുന്നത്. ഈ ചര്‍ച്ചയില് പങ്കെടുക്കുന്ന ഭൂരിഭാഗം പേരും വളരെ പ്രതിഭാധനന്മാരാന് .വൃത്തത്തില് കവിത എഴുതണം എന്ന് ആരും പറയുന്നില്ല..ഇക്കാലത്ത് പറയുമെന്നും തോന്നുന്നില്ല .പക്ഷെ വൃത്തം വരച്ചിട്ടു പുറത്തു ചാടുന്നതാണ് നല്ലതെന്നുള്ള എളിയ അഭിപ്രായം എനിയ്ക്കുണ്ട്. അപ്പോള് നാം വേണ്ടെന്നു വിചാരിച്ചാലും വാക്കുകളെ അടുക്കി താളാത്മകമാക്കാന് ഒരു ശക്തി നമ്മില് പ്രവര്‍ത്തനം തുടങ്ങിയിരിയ്ക്കും.\n13 October 2009 at 03:27\nകാടിനൊത്ത വീടുപോലെയാടുപോയ കാട്\nനാടിനൊത്ത നാടപോലെയാരെടുത്ത കോല്\nപാടിവന്ന താളമോടെയാരുകുത്തി കാല്\nനാടിനേറ്റ നാണമായിനീകുടിച്ചു പാല്\nഇത് വൃത്തത്തില് നിരത്തിയ കുറേ വാക്കുകളാണ്. ഇതു കവിതയാണെന്നവകാശപ്പെടാന് കഴിയുമോ? അപ്പോള് വൃത്തത്തിനുള്ളിലും അസംബന്ധങ്ങള്‍ക്കിരിക്കാന് ധാരാളം സ്ഥലമുണ്ട്. (ഒന്നും മിണ്ടാതെ ഇതേതെങ്കിലും ബ്ലോഗില് പോസ്റ്റ് ചെയ്താല് അമ്പോ എത്ര മഹത്തരമായ സൃഷ്ടി എന്നിതിനെ പ്രശംസിക്കുവാനും ആളുണ്ടാവും - എന്തായാലും എനിക്കു വേണ്ട ആ പ്രശംസ)പണിക്കരേട്ടന് പറഞ്ഞതു പോലെ ഇന്നത്തെ പല പാട്ടുകള്‍ക്കും ജനം ചെവികൊടുക്കുന്നത് അതിലെ ജീവാംശമായി നിലനില്‍ക്കുന്ന സംഗീതം അഥവാ രാഗത്തിന്‍റെ ഗുണം കൊണ്ടാണ്. പണ്ട് വരികളും സംഗീതവും ജീവാത്മാവും പരമാത്മാവുമായി നിലനിന്നിരുന്നുവെങ്കില്, അവ ബുദ്ധിയും ബോദ്ധവുമെന്ന പോലെ പരസ്പരം ഇഴുകിച്ചേര്‍ന്നു നിന്നിരുന്നുവെങ്കില് ഇന്ന യാതൊരു ജീവനുമില്ലാത്ത വെറും ശവതുല്യമായ കുറേ വാക്കുകള് ഒരു രാഗത്തില് കോര്‍ത്തിട്ടിരിക്കുകയാണ് പല പാട്ടുകളിലും. അതിന്‍റെ ഇമ്പം ഒന്നുകൊണ്ടു മാത്രം ജനം അതു കേള്‍ക്കുന്നു. എന്നാല് പുതുതായി വരുന്ന ഒരു പാട്ടിന് ആദ്യത്തേതിനെ എളുപ്പം ഓര്‍മ്മയില് നിന്നു മായ്ച്ചു കളയുവാനും സാധിക്കുന്നു. ലജ്ജാവതി ഇറങ്ങിയ സമയത്ത് ഏതു കോളാമ്പിയില് നിന്നും ഇതു മാത്രമേ കേള്‍ക്കാനുണ്ടായിരുന്നുള്ളൂ. എന്നാല് ഇപ്പോള് കേള്‍ക്കുന്നത് കാക്കനോട്ടം നോക്കിയെന്‍റെ കരളു കൊത്തിയ പെണ്ണേ ആണ്. ഇതിനും അധികം ആയുസ്സുണ്ടാകുമോ? എന്നാല് എന്തുകൊണ്ടാണ് പഴയകാലഗാനങ്ങള് ഇന്നും നിലനില്‍ക്കുന്നത്? അതുമല്ലെങ്കില് പഴയ ഒരു പാട്ട് കേള്‍ക്കുമ്പോള് പുതുതലമുറ പോലും അതിലേക്ക് ശ്രദ്ധിച്ചു പോകുന്നത്? പിന്നീട് അതേ രാഗത്തില് തന്നെ മറ്റൊരു പാട്ടു വന്നാല് പോലും, അതിലെ അര്‍ദ്ധസമ്പുഷ്ടങ്ങളായ വരികള് ആ പാട്ടിനെ സ്വതന്ത്രമാക്കി നിര്‍ത്തുന്നു. പുതിയ ഗാനശാഖയിലും നല്ല പാട്ടുകള് ഇല്ലാതെയില്ല. തീര്‍ച്ചയായും ഉണ്ടു തന്നെ. എന്നാല് വിരളമെന്നേ പറയേണ്ടൂ. ആകാശത്താമര പോലെ എന്ന ഒരു ഗാനം, കൃഷ്ണാ നീ ബേഗനേ ബാരൂ എന്ന പ്രശസ്തമായ കീര്‍ത്തനത്തിന്‍റെ അതേ രാഗത്തിലും കാലത്തിലുമുള്ളതല്ലേ? എന്നിട്ടും എന്തുകൊണ്ട് രണ്ടു രണ്ടു ഗാനങ്ങളായി തന്നെ നമ്മള് സ്വീകരിക്കുന്നു? അതിന് സംഗീതസം‍വിധായകന് ആത്മവിശ്വാസം പകര്‍ന്നത് തീര്‍ച്ചയായും അതിലെ വരികളുടെ വൈവിദ്ധ്യം കൂടിയാവണം.\nഅന്നത്തെ സംഗീതസം‍വിധായകരും ഒട്ടും മോശമല്ലായിരുന്നു. വരികളില് ഒരു വാക്കു പോലും എഡിറ്റ് ചെയ്യാതെ സംഗീതം നല്‍കുവാന് കഴിവുള്ള പ്രതിഭാധനന്മാരായിരുന്നു ദക്ഷിണാമൂര്‍ത്തി സ്വാമി, ദേവരാജന് മാസ്റ്റര്, രാഘവന് മാസ്റ്റര് തുടങ്ങിയവര്. അതുമല്ല ശ്രീകുമാരന് തമ്പി സാര്, വയലാര്, ഭാസ്കരന് മാസ്റ്റര് തുടങ്ങിയവരുടെ ഗാനങ്ങള്‍ക്ക് അതിലെ സംഗീതം എടുത്തു മാറ്റിയാല് പോലും കവിതയായി നിലനില്‍ക്കാന് പോന്ന അസ്ഥിത്വം ഉള്ളവയായിരുന്നു. തീര്‍ച്ചയായും ഇന്നും നമ്മുടെ ഭാഷയില് അത്രയും തന്നെ സര്‍ഗ്ഗധനരായവരുണ്ട്. യൂസഫ് അലി, ശ്രീകുമാരന് തമ്പി, ഒ എന് വി, കൈതപ്രം ഇങ്ങനെ. എന്നാല് എന്തുകൊണ്ടോ അവരുടെ ആ നല്ല കവിത്വം കാലം ആവശ്യപ്പെടുന്നില്ല. അത് ഒരു വന് വീഴ്ചതന്നെയാണ്. വിപ്രലംഭ ശൃംഗാര നൃ്ത്തമാടാന് വരും അപ്സരസ്ത്രീ തുടങ്ങിയ രീതിയിലുള്ള ഗാനങ്ങള് അല്ലെങ്കിലും, മാമലകള്‍ക്കപ്പുറത്ത്, മാനെന്നും, വിളിക്കില്ല, സുറുമയെഴുതിയ മിഴികളേ, തുടങ്ങിയ ലളിതസുന്ദരങ്ങളായ ഗാനങ്ങള് പോലെയെങ്കിലുമുള്ള ഗാനങ്ങള് നമുക്കു തന്നു കൂടേ? അത്തരം ഗാനങ്ങള് ജനം രണ്ടു കയ്യും നീട്ടി സ്വീകരിക്കുമെന്നതിന്‍റെ ഒന്നാം‍തരം ഒരു തെളിവാണ് എം ജയചന്ദ്രന്, സംഗീതം നല്‍കി ആലപിച്ച പച്ചപ്പനംതത്തേ എന്ന ഗാനത്തിനു കിട്ടിയ സ്വീകാര്യത. ലാല് ജോസിന്‍റെ ചിത്രങ്ങളിലെ പല ഗാനങ്ങള്‍ക്കും ലഭിച്ചു വരുന്ന സ്വീകാര്യത.\nപണ്ടത്തെ സംഗീതം ഹൃദ്യവും, അര്‍ത്ഥമുള്ളതും, മനസ്സിനെ ശാന്തമാക്കുന്നവയുമാണെങ്കില് ഇന്നത്തെ പല ഗാനങ്ങളുടെയും ബീറ്റ് നമ്മുടെ നാട്ടിലെ ജനസംഖ്യാവര്‍ദ്ധനവിനെ തടയാന് പോന്ന ഒന്നാണ്. (സര്‍ക്കാരിനു പരിഗണിക്കാവുന്നതാണ്) കാരണം കേള്‍ക്കുന്നവന് ഹാര്‍ട്ട് അറ്റാക്ക് വന്നു തട്ടിപ്പോകും, ഗര്‍ഭങ്ങള് അലസിപ്പോകും. ആ ടൈപ്പ് മുതലുകള്!!!.\nഇക്കാര്യത്തില് തീരുമാനമെടുക്കേണ്ടവര് നമ്മള് തന്നെയല്ലേ? കവിതാമയമായ നല്ല സംഗീതം വേണോ അതോ ഗര്‍ഭംകലക്കിപ്പാട്ടുകള് വേണോ എന്ന് തീരുമാനിക്കാനുള്ള അവകാശം ജനങ്ങള്‍ക്കല്ലേ? അത് തിരിച്ചറിയേണ്ട ഉത്തരവാദിത്വം ബന്ധപ്പെട്ടു പ്രവര്‍ത്തിക്കുന്നവര്‍ക്കും ഉണ്ട്. ഗാനങ്ങള് കൊണ്ടു മാത്രം ഹിറ്റായ എത്രയോ സിനിമകള് നമുക്കുണ്ട്?\nഇവിടെ സിനിമാഗാനശാഖയിലായാലും, കവിതയിലായാലും അര്‍ത്ഥമുള്ള താളാത്മകമായ വരികള്‍ക്ക് എന്നും ആസ്വാദകരുണ്ട്. അഥവാ ഇന്നില്ലെങ്കില് തന്നെയും ആസ്വാദനക്ഷമതയുള്ള ഒരു പുതു തലമുറയ്ക്കായി കാത്തുകിടക്കുവാന് പോന്ന ഊര്‍ജ്ജമുള്ളവയാണ് ആ സൃഷ്ടികള്. പിന്നല്‍പ്പിണറിന്‍റെ പ്രഭാവത്തില് നിലവിളക്കിന്‍റെ പ്രകാശം ക്ഷണനേരത്തേക്കു മങ്ങിയാലും, അതിന്‍റെ പ്രകാശം എണ്ണ വറ്റുവോളം ഉണ്മയോടെ പ്രകാശിക്കും. അതു പോലെ തന്നെ നല്ല സൃഷ്ടികള് ചവറുകളുടെ ഇടയില് പൂണ്ടു കിടന്നോട്ടെ. അവ കാലാന്തരത്തില് ആസ്വാദനക്ഷമമായ ഹൃദയങ്ങള് വറ്റുവോളം മലയാളത്തില് നിലനില്‍ക്കും.\nപിന്നല്‍പ്പിണറിന്‍റെ പ്രഭാവത്തില് നിലവിളക്കിന്‍റെ പ്രകാശം ക്ഷണനേരത്തേക്കു മങ്ങിയാലും, അതിന്‍റെ പ്രകാശം എണ്ണ വറ്റുവോളം ഉണ്മയോടെ പ്രകാശിക്കും. അതു പോലെ തന്നെ നല്ല സൃഷ്ടികള് ചവറുകളുടെ ഇടയില് പൂണ്ടു കിടന്നോട്ടെ. അവ കാലാന്തരത്തില് ആസ്വാദനക്ഷമമായ ഹൃദയങ്ങള് വറ്റുവോളം മലയാളത്തില് നിലനില്‍ക്കും....\nഈ വരികൾ ആത്മാർത്ഥമാണ് ജയകൃഷ്ണാ..\nഎത്രമാത്രം ട്രെൻഡിയും അത്യുത്തരാധുനികാരെണെന്നും നമ്മുടെ കമ്പനിയും, ക്ലൈന്റുകളുമല്ലാതെ മറ്റാരുമറിയുന്നില്ല. പക്ഷെ കവിതയിലും സംഗീതത്തിലുമൊക്കെ നമ്മൾ നിലനിർത്തിപോരുന്ന ഈ പാരമ്പര്യത്തിന്റെ അന്തസത്ത നമ്മുടെ വ്യക്തിപരമായ ഇഷ്ടങ്ങൾ മാത്രമാകുന്നു... എന്നെപ്പോലെ ചിന്തിക്കുന്ന വളരെക്കുറച്ചുപേരെ കാണുമ്പോൾ സന്തോഷവും തോന്നുന്നു.\nസംഗീതരംഗവും സാഹിത്യരംഗവും തമ്മിൽ വലിയ വ്യത്യാസമുണ്ട്. ശ്രുതി, താളം, സ്വരം, രാഗം എന്നിവയൊക്കെ എന്താണെന്നറിയാത്തവർ സംഗീതത്തെക്കുറിച്ച് അഭിപ്രായം പറഞ്ഞാൽ പരിഹാസ്യരാകും.വൈദ്യശാസ്ത്രം പഠിക്കാത്തവൻ ചികിത്സ നിശ്ചയിച്ചാലെന്നപോലെ.\nഎന്നാൽ സാഹിത്യത്തിൽ- പ്രത്യേകിച്ച് കവിതയിൽ ആർക്കും എന്തും പറയാം.ആരും ചോദിക്കില്ല.\nഎനിക്കു മിന്നല്‍പ്പിണരിന്റെ ഹൈ വോള്‍ട്ടേജ് ഭംഗിയും നിലവിളക്കിന്റെ സൌമ്യ ദീപ്തി പോലെ തന്നെ പ്രിയപ്പെട്ടതാകുന്നു....\nനിരാലംബാ സരസ്വതി......... എന്നതായോ സ്ഥിതി? ആരും ചോദിക്കാനും പറയാനുമില്ലാതെ !!!\nവൈദ്യ ശാസ്ത്രം പഠിക്കാത്തവനും ഇവിടെ ചികിൽസിക്കുന്നുണ്ട് മാഷെ, പക്ഷെ വ്യാജനാണെന്നു മാത്രം..\nഅപൂർവ്വം ചിലർ രോഗമുക്തരായ കഥകളുമുണ്ട്... ഒടുവിൽ പോലീസുപൊക്കുമ്പോഴാണ് കഥകൾ ജനമറിയുന്നത്.\nനല്ല സങ്കൽപ്പം പാവത്താനേ....!\nമലയാളം വാരികയിൽ ഈ വിഷയത്തെക്കുറിച്ച് അതീവ ഗൗരവമാർന്ന ഒരു ലേഖനം രാജേന്ദ്രൻ എടത്തുംകര എന്ന ലേഖകൻ എഴുതിയിട്ടുണ്ട്. എല്ലാവരും അതൊന്നു നോക്കണം.\nഎന്റെ കൈയിൽ അതിന്റെ പി.ഡി.എഫ്. ഫയൽ ഉണ്ട്. ഈ വിഷയം ചൂണ്ടിക്കാട്ടിയ ജിതേന്ദ്രകുമാറിനോടുള്ള എന്റെ നന്ദി അറിയിക്കുന്നു.\nനല്ല സദ്യ. പക്ഷേ ഉണ്ട് അവസാനമാകുമ്പോള് ഇലയില് ചോറും സാമ്പാറും അവിയലും രസവും മോരും പായസവുമൊക്കെ ആകെ കൂടിക്കുഴഞ്ഞങ്ങിനെ....\nവെടിപ്പായി ഉണ്ട് എണിറ്റുപോയ ഒരില ഞാന് മെയില് ചെയ്യാം,ഈ ചര്‍ച്ചയില് പ്രധാനമായും പങ്കെടുത്ത ചിലര്‍ക്ക്. (ഇവിടെ അത് ഇടാനുള്ള സങ്കേതിക മികവില്ലാതെ പോയത്‌ക്ഷമിക്കുമല്ലോ. )\nമെയില് പോയി ഏറെ കഴിഞ്ഞാണല്ലോ കമണ്റ്റ് കേറി വന്നത്. ഇതിനുള്ളില് സുനില് അതും വായിച്ചും കഴിഞ്ഞിരിക്കുന്നു. ഞാന് കരുതിയത് പൂരം കഴിഞ്ഞ ഈ പറമ്പില് പൂത്തിരികത്തിച്ചിട്ട് വലിയ കാര്യമുണ്ടാവില്ലെന്നാ.. സുനില് നന്ദി.\nവായിക്കാൻ വെപ്രാളം കൂടിയതുകൊണ്ട് ഒന്നോടിച്ചു നോക്കിയതേ ഉള്ളൂ മാഷെ..\n14 October 2009 at 00:02\nഈ പോസ്റ്റിൽ പുതുതായി ഉൾപ്പെടുത്തിയ രാജേന്ദ്രൻ എടത്തുംകരയുടെ ലേഖനം ഡൗൺലോഡ് ചെയ്തശേഷം വായിക്കുക.\nഓഫീസിലിരുന്നു ചിരിച്ചപ്പോള് ഡിപ്പാര്‍ട്ട്‌മെന്‍റ് ഹെഡും, തൊട്ടു പിന്നിലിരുന്നു ജോലി ചെയ്യുന്ന പെണ്‍കുട്ടിയും ഒരേ സ്വരത്തില് പറഞ്ഞു. സമയത്തിനു വിവാഹം കഴിച്ചില്ലെങ്കില് ഇതാ കുഴപ്പമെന്ന്. അവരറിയുന്നുണ്ടോ ചിരി നിയന്ത്രണാതീതമായ ഒരു കടലായി ചില സമയങ്ങളില് ആഞ്ഞടിക്കുമെന്ന്!!!\nസത്യം. ശ്രീ രാജേന്ദ്രന് എടത്തും‍കരയുടെ ലേഖനം വായിച്ചിട്ട് പൊട്ടിച്ചിരിക്കാതിരിക്കാന് കഴിഞ്ഞില്ല. അതും ഈ പോസ്റ്റിന്‍റെ കമന്‍റുകളിലൊന്നില് ബാലേട്ടന് സൂചിപ്പിച്ച “ദുഷ്ടക്കൂട്ടം നശിക്കണേ...” എന്ന പ്രാര്‍ത്ഥന കൂടിയായപ്പോള് സം‍തൃപ്തിയായി. അതേ... ഇപ്പൊഴും ഞാന് ചിരിച്ചുകൊണ്ടേയിരിക്കുന്നു.\nഎന്നാലുമെന്‍റെ മലയാളമേ, ഇങ്ങനെ തുറന്ന് ശാസിക്കാന് ത്രാണിയുള്ള ഒരാളുടെ നാവനങ്ങാന് എന്തിനിത്ര വൈകി???\nപണിക്കരെ, നല്ല പോസ്റ്റ്. അനോണികളുടെ വിളയാട്ടം അനുവദിക്കില്ല എന്നെഴുതി കണ്ടതുകൊണ്ടു ഇവിടെ കമന്റ് ഇടുന്നു. സ്വന്തം കവിതകളുടെ മേന്മ തിരിച്ചറിഞ്ഞതുകൊണ്ടാവം അതിനെ കവിതയെന്നു വിളിക്കാനുള്ള ധൈര്യം പോലുമില്ലാത്ത ആധുനിക കവികള് വിളയുന്ന ബൂലോഗമാണ്. ഒരുപക്ഷെ ആരോ സൂചിപ്പിച്ചതുപോലെ ഒരു ആത്മഹത്യയോ അപകട മരണമോ നടന്നില്ലെങ്കില് ആരും ഒരുപക്ഷെ കവിത കണ്ടില്ലെന്നുകൂടി വരും. എഴുതി കൂട്ടുന്ന ചവറുകളെ കവിതയെന്നു വിളിച്ചു അവസാനം മഹാകവിയായും കാവ്യ ശിരോമണിയായും നടക്കുന്ന വിഡ്ഢി ക്കൂശ്മാണ്ടങ്ങളെ കണ്ടപ്പോഴാണ് എനിക്കും കവിത എഴുതാമെന്ന് മനസ്സിലായത്. അതോടെ ഒന്ന് മനസ്സിലാക്കി. ആര്‍ക്കും ബൂലോഗത്ത് കവിതയെഴുതാം. ഒരു കാര്യം കൂടി.\nഇന്ന് കുഞ്ചന് നമ്പ്യാര് ജീവനോടെ ഉണ്ടായിരുന്നെങ്കില് അദ്ദേഹത്തിന് പേ പിടിക്കാന് പട്ടികടിക്കേണ്ടി വരില്ലായിരുന്നു.. വരി മുറിച്ച കവിതയെഴുതുന്ന അത്യാന്താധുനിക കവിത എഴുതുന്ന ഒരാളുടെ കവിത വായിച്ചാല് മാത്രം മതിയായിരുന്നു.\n15 October 2009 at 03:15\nഒന്ന് രണ്ടു കാര്യങ്ങള് കൂടി പറഞ്ഞുകൊള്ളട്ടെ, നല്ല ഭാവനയും ഭാഷാശേഷിയും, കഴിവും ഉണ്ടെങ്കിലേ ഒരു കവിയാവൂ. ബാക്കിയുള്ളവര് കഴുത കാമം കരഞ്ഞു തീര്‍ക്കുന്നതുപോലെ ഓരോ ചവറുകള് എഴുതി സ്വയം സംതൃപ്തി അടയാമെന്നു മാത്രം..\nബാലചന്ദ്രന് ചുള്ളിക്കാട്ടു കവിയരങ്ങുകളില് ജനപ്രിയന് ആയതുകൊണ്ട് മാത്രം പിന്നീട് തന്റെ കവിതകള് അച്ചടിമാധ്യമങ്ങളില് പ്രസിദ്ധീകരിക്കാന് കഴിഞ്ഞു. പക്ഷെ ഒരു കലാകാരന്റെ ജീവിതത്തിലെ എല്ലാ കഷ്ടതകളും അനുഭവിക്കേണ്ടി വന്ന ചുള്ളിക്കാടിനു ഒരുപക്ഷെ തന്റെ അനുഭവങ്ങളും കവിയായ് വളരാന് സഹായിച്ചുവെന്ന് വേണം കരുതാന്..\nഅതേപോലെ ഒരുവശം കൂടി പറയനാനുണ്ട്.ബ്ലോഗര് നല്‍കിയ ഔദാര്യം വെച്ച് കവിതകള് എഴുതി പണ്ടാരമടങ്ങാന് മാത്രമാണ് ഉദ്ദേശിക്കുന്നതെങ്കില് അവരെ അതിനു വിടുകയാണ് വേണ്ടത്. അല്ലാതെ അതിനെ പൊത്തകം ആക്കി മലയാള കവ്യശാഖയോടു പ്രതികാരം ചെയ്യുന്ന സമീപനം ആണ് ചെയ്യുന്നതെങ്കില് അവരോടു ചരിത്രം പോലും പൊറുക്കില്ല. അത്തരം സാഹിത്യ ദ്രോഹികളെ പിന്നീട് ആളുകള് കല്ലെറിഞ്ഞു കൊല്ലും..\nഓഫ് : ഇത്തരം പ്രതികരണ രീതി ഇഷ്ടമായില്ലെങ്കില് ഡിലീറ്റുക. പിന്നീട് കമന്റ് ഇടില്ല. ബാക്കി സ്വന്തം ബ്ലോഗില് ആയിക്കൊള്ളാം.\nഇന്നാണ് കണ്ടത്. വളരെ ചുരുക്കിപ്പറയാൻ ശ്രമിക്കാം.\n1. വൃത്തം/താളം ഉള്ളത്/ഇല്ലാത്തത് :\nഒരു പ്രശ്നമല്ല. രണ്ട് രീതിയിലും ഉള്ളത് നന്നാവാം മോശമാവാം. എങ്ങനെയെഴുതണം എന്നുള്ളത് കവിയുടെ ഇഷ്ടം. ഏത് തിരഞ്ഞെടുക്കണം എന്നുള്ളത് വായനക്കാരന്റേയും.\n2. നല്ല കവിത/പൊട്ടക്കവിത:\nനല്ലതെന്ന് തോന്നുന്നത് വായിക്കൂക. അല്ലാത്തത് വിട്ടുകളയുക.\nഎളുപ്പത്തിൽ മനസിലാവേണം എന്ന് വാശി പിടിക്കുന്നതിൽ അർത്ഥം ഇല്ല. മാത്രമല്ല പലപ്പോഴും ആധുനിക കവിതകളുടെ യഥാർത്ഥ അർത്ഥം മനസിലാവണമെങ്കിൽ വിവിധ വിഷയങ്ങളിൽ ജ്ഞാനം ആവശ്യമായിരിക്കും. ടീസ്പൂൺ ഫീഡിംഗ് പ്രതീക്ഷിക്കരുത്.\n4. പഴയത് /പുതിയത്:\nപുതിയത് മോശം എന്ന് ആരെങ്കിലും ധരിക്കുന്നുണ്ടെങ്കിൽ ശുദ്ധവങ്കത്തരം. സാഹിത്യവും, സംഗീതം ചിത്രരചന പോലുള്ള കലകളും നിരന്തരമായ പരിണാമത്തിനു വിധേയമായിക്കൊണ്ടിരിക്കുന്നു എന്നറിയുക. ഗുഹാമനുഷ്യർ ചിത്രം വരച്ചിരുന്നു പാട്ട് പാടിയിരുന്നു. അല്പം കൂടെ കാലം കഴിഞ്ഞപ്പോൾ എഴുതിയിരുന്നു. പക്ഷേ അന്നൊന്നും ഒരു മാർകേസോ, മോണെറ്റോ, വാൻ‌ഗോഗോ, നെരൂദയോ മൊസാർടോ അവർക്കിടയിൽ ഉണ്ടായില്ല. (കഴിവ് ഉള്ളിൽ ഉണ്ടായിരുന്നിരിക്കാം). അറിവ്, തലച്ചോറ്, സാ‍ങ്കേതികവിദ്യ ഇവയുടെ വളർച്ചക്കനുസരിച്ച് കലയും സാഹിത്യവും അതിന്റേതായ രീതിയിൽ പുരോഗമിച്ചു കൊണ്ടിരിക്കുന്നു.\nഈ പരിണാമം, അത് സാഹിത്യത്തിലായാലും സിനിമാസംഗീതത്തിലായാലും 1970 ഓട് കൂടി നിന്ന് പോയിട്ടൊന്നും ഇല്ല. നൂറ്റാണ്ടുകളുടെ പരിണാമപ്രവർത്തനം തന്റെ ചെറുപ്പകാലത്തോടെ അവസാനിച്ചു എന്ന് പലർക്കും അങ്ങ് തോന്നിപ്പോവുന്നു എന്നേ ഉള്ളൂ\nഇന്നത്തെ സംഗീതമോ, കവിതയോ സാഹിത്യമോ നിങ്ങൾക്കാസ്വദിക്കാൻ കഴിയുന്നില്ലെങ്കിൽ അതിനർത്ഥം നിങ്ങളുടെ ആസ്വാദനശേഷി കാലത്തിനൊത്ത് വളരുന്നില്ല എന്ന് മാത്രമാണ്. ചങ്ങമ്പുഴക്ക് ശേഷം മലയാളത്തിൽ കവികളുണ്ടായിട്ടില്ലെന്നും ദേവരാജൻ, ദക്ഷിണാമൂർത്തി മുതൽ പേർ സംഗീതം നൽകിയവ മാത്രമാണ് നല്ല പാട്ടെന്നും ആരെങ്കിലും കരുതുന്നുണ്ടെങ്കിൽ അത് സ്വന്തം ആസ്വാദനശേഷിയെ തളച്ചിട്ടത് കൊണ്ടാണ് :)\nനിങ്ങൾക്ക് വേണമെങ്കിൽ കല/സാഹിത്യം എന്നിവയിലുള്ള ആസ്വാദനശേഷി വളർത്തിക്കൊണ്ട് വരാം വരാതിരിക്കാം. നിങ്ങളുടെ ഇഷ്ടം. :)\nപിന്നെ പൊട്ടക്കവിതകൾ. അതെല്ലാ കാലത്തും ഉണ്ടായിരുന്നു. വായിക്കാൻ ആരു നിർബന്ധിക്കുന്നു? വായനക്കാരന്റെ സ്വാതന്ത്ര്യത്തെ ആരും ചോദ്യം ചെയ്യുന്നില്ലല്ലോ. :)\nപ്രശ്നം ആസ്വാദനശേഷിയുടേയും തിരഞ്ഞെടുപ്പിന്റേയും മാത്രമാണ്.\n15 October 2009 at 05:22\nഒരു സൈഡ് നോട്ടെന്ന നിലയിൽ:\nചുള്ളിക്കാട് കവിതകൾ എഴുതിത്തുടങ്ങിയിരുന്ന കാലത്ത് അദ്ദേഹത്തിന്റെ കവിതകൾ മനസിലാവുന്നില്ലെന്നും വെറും വാചാടോപം മാത്രമല്ലേയെന്നു ആരോപിച്ചവർ ഉണ്ടായിരുന്നു. സംശയം ഉണ്ടെങ്കിൽ അമാവാസിക്ക് ലീലാവതിടീച്ചർ എഴുതിയ ആസ്വാദനം അതേ പുസ്തകത്തിൽ ഉൾക്കൊള്ളിച്ചത് വായിക്കാം.\nഇന്ന് ചുള്ളിക്കാടിന്റെ കവിതകൾ മനസിലാക്കാൻ പലർക്കും പ്രയാസം തോന്നുന്നില്ലെങ്കിലും ലതീഷ് മോഹന്റേയും ലാപുടയുടെയും കവിതയോട് അയിത്തം തന്നെ :)\n15 October 2009 at 05:26\nഈ ബ്ലോഗില് വരുന്ന കമന്റിനു ഞാന് മറുപടി തരേണ്ട കാര്യമില്ലെങ്കിലും, ഒരു ചര്‍ച്ചയല്ലേ അപ്പോള് പിന്നെ അഭിപ്രായം പറയാം അല്ലെ..\nലവന്‍മാര് ലേതാണ്ടാക്കെ ലതെഴുതുന്നു എന്നുകരുതിയല്ല ആധുനിക കവികളുടെ കവിതകളെ സമീപിക്കുന്നത്. ഇന്നത്തെ കാലത്ത് കവിതയില്ലെന്നോ സാഹിത്യ സൃഷ്ടിയില്ലെന്നോ പറയുന്നില്ല. അല്ലെങ്കില് പഴയതെല്ലാം പൊന്ന് ഇന്നുള്ളത് മണ്ണ് എന്നും പറയില്ല. എങ്കില് കൂടി ചവറുകളെ ചവറുകള് എന്നും നല്ലതിനെ നല്ലതെന്നും പറയാന് മടിയില്ല. അത് തീരുമാനിക്കാന് നീയാരെടെ.... നിനക്കാരെടെ ലൈസന്‍സ് തന്നൂ എന്നു ചോദിച്ചാല്.... ഞാന് ഓടി...\nഅല്ലെങ്കിലും ഇതെന്റെ യോഗം\nകിട്ടിയാലേ ഞാന് പോകൂ..\nഇതെഴുതി അടിയില് ക/ഗ വിത എന്നെഴുതി ഞാന് ഉത്തരാധുനിക ക/ഗ വി എന്നെഴുതിയാല് അണ്ണന് എന്തര് പറയും.. തള്ളെ.. പൊളപ്പന് കവിത എന്നോ... അതോ ചവറെന്നോ... ഉടായിപ്പ് കാണിച്ചു തുഞ്ചത്ത് എഴുത്തച്ഛന് ആവാന് കഴിയില്ല. ലാപുടയുടെ കവിത, സുജീഷിന്റെ കവിത, ലതീഷിന്റെ കവിത മോശമെന്ന് ഞാന് ഒരിക്കലും കരുതുന്നില്ല. സുജീഷിന്റെ കവിതയെ കുറിച്ച് ഒരു പോസ്റ്റ് പോലും ഇട്ടിട്ടുണ്ട്.. അതുപോലെ എന്തിനേയും കവിത എന്ന് വിളിക്കാമെങ്കില് കുറെ കവിതകള് ഞാനും എഴുതിയിട്ടുണ്ട്,....\nമഹാകവി കൂതറ തിരുമേനി....\n15 October 2009 at 07:53\nഎനികും എന്തെങ്കിലുമൊന്നുരിയാടണമെന്നുണ്ടായിരുന്നു.അതെല്ലാം കാല്‍വിന് പറഞ്ഞു.(വല്യ ചതിയായി) കവിതയും പദ്യവുമൊന്നു തന്നെയോ..?കാലങ്ങളായി കുഴച്ചു കൊണ്ടിരിക്കുന്ന ചോദ്യം .സാറ്ന്മരു പഠിപ്പിക്കാതെ,സ്വന്തമായി വായിച്ചു പഠിക്കാന് പ്രാപ്തരായത് എന്നുമുതലാണ്.നടക്കാന് തുടങ്ങിയത്,സൈക്കളു ചവിട്ടാന് പഠിച്ചത്,സെക്ക്ന്റ് ഷോയിക്ക് പോകാന് തുടങ്ങിയത്..അങ്ങനെയങ്ങനെ..വളര്‍ച്ചോയോടു വളര്‍ച്ചയായിരുന്നില്ലേ..\nഞാനോക്കുന്നു,എണ്‍പതില് പതിനെട്ടു പുതിയതലമുറ കവീകളുടെ(പുതുകവിതകള്)പ്രസിദ്ധീകരിക്കുകയും വിറ്റുനടക്കുകയും ,കാസറ്റിലാക്കി പരിപാടികളില് കേള്‍പ്പിക്കുകയും ചെയ്തകാലം .വിഷയം വിപ്ളവം തന്നെ.(ചുള്ളിക്കാടിന്റെ കവിതയുമുണ്ടായിരുന്നു)വിപ്ളവമൊരു വിഷയമല്ലാതാവുന്നതോടെ ആകവിതകളും മാറ്റിവെയ്ക്കപ്പെട്ടു.കെ.ജി.ശങ്കരപിള്ളയുടെ "ബം ഗാളി"നപ്പുറവും ഇപ്പുറവുമെന്ന ധാരണപോലും ഉണ്ടാവുന്നത്.,അങ്ങനെയാണ്.പക്ഷേ പദ്യങ്ങള്‍ക്ക് ഈ പ്രതിസ്ധി ഇല്ല.അത് വ്രിത്തിയുള്ള മുഖം പോലെ ചെത്തിമിനുക്കി,മീശവെച്ചാല് നൂല് വണ്ണത്തില് ശ്രദ്ധയോടെ...\nഎറണാകുളത്തൊരു ക്രിഷ്ണകുമാറുണ്ട്,ഇടശ്ശേരി കവിതകളുടെ സ്പെഷ്യലിസ്റ്റ്.മോഹനരാഗത്തില് പാടുകയും പഠിപ്പിക്കുകയും ചെയ്യും .\nപണിക്കരറിയേണ്ടതുണ്ട്,കാലമാണ്,കവിത കൊണ്ടുവരുന്നതും ,കൊണ്ടുകളയുന്നതും .കാലത്തിനെ അതിജീവിച്ചെന്ന 'പാഠം 'പണ്ഡിത സദസ്സിലാണു വേവുക.എത് ആഡ്യകവിക്കുമൊപ്പം നില്‍ക്കാന് കരുത്തുള്ള നാടന് പാട്ടു പ്രസ്ഥാനം ഇവിടെയുണ്ടായിരുന്നു.വ്രിത്തത്തിനകത്തു നിന്നപ്പോഴും പൊതു വ്രിത്തത്തിനകത്തുകടക്കാനാവാതെ ചീഞ്ഞു പോയവ.അപ്പോള് വിഷയം വേറേയാണ്.\nഎഴുത്തുകാരന്റെ സ്വാതന്ത്ര്യത്തിന് അതിരുകളില്ല തന്നെ. അവന്റെ ഉയർന്ന കാഴ്ചപ്പാടുകളും, സകല വിഷയങ്ങളിലുമുള്ള പാണ്ഡിത്യവും വായനക്കാർക്ക് പ്രാപ്യമാകത്ത് അവരുടെ കുറ്റമാണോ..? മനുഷ്യനേയും ജീവിതത്തേയും സ്പർശിക്കാത്ത ഇത്തരം ഗൗരവസാഹിത്യങ്ങൾ ഒഴിവാക്കപ്പെടുകയേ അവർ ചെയ്യുന്നുള്ളു. ആനന്ദിന്റെ കഥകൾ വായിക്കാൻ എല്ലാവരും മെനക്കെടാത്തതും അതുകൊണ്ടാണ്. അത്തരം രചനകൾ കൊണ്ട് ആർക്കും ഒരു ഗുണവും കിട്ടാൻ പോകുന്നില്ല, എഴുത്തുകാരനല്ലാതെ..! സാഹിത്യത്തോടുള്ള ഒരുവന്റെ താൽപ്പര്യം അവന്റെ അറിവിനെ മാനദണ്ഡപ്പെടുത്തിയായിരിക്കണം എന്നതിലും ചില സത്യങ്ങളുണ്ട്. എല്ലാവർക്കും മറ്റുള്ളവരെപ്പോലെ അറിവോ, പാണ്ഡിത്യമോ ഉണ്ടാകണമെന്നില്ല, എന്നുവച്ച് അവർക്ക് കവിതയും സാഹിത്യവും നിഷേധിക്കപ്പെടണമെന്നുമില്ല. ഞാനിന്നൊരു കവിത എഴുതിയിട്ട് അതിനെ ഉദാത്തമെന്നു വിളിക്കുന്നു..., ആ കവിത മനസ്സിലാക്കാനുള്ള അറിവും വിവരവും മറ്റുള്ളവർക്കില്ല എന്നു പറയുന്നത് ഖേദകരമാണ്. എല്ലാവർക്കും സകല വിഷയങ്ങളിൽ അറിവ് ഉണ്ടായിക്കൊള്ളണമെന്നില്ല.. സാഹിത്യവും സിനിമയും, സംഗീതവുമൊക്കെ ഏതുതരത്തിലുള്ള മനുഷ്യനും ആസ്വദിക്കാനുള്ളതാകണം. നല്ല അഭിപ്രായങ്ങൾ പങ്കുവയ്ക്കാൻ ഇവിടെ എത്തിയ കാൽവിനും, കൂതറ തിരുമേനിക്കും, ചാർവാകനും എന്റെ നന്ദി..\n15 October 2009 at 10:13\nപല കാഴ്ച്ചപ്പാടുകളിൽ കവിതയെ സമീപിക്കാം. സാമൂഹ്യശാസ്ത്രത്തിന്റെ കാഴ്ച്ചപ്പാടിൽ കവിതയെ സമീപിക്കുമ്പോൾ തെളിയുന്ന ഒരു വസ്തുതയുണ്ട്.ഈണവും താളവുമുള്ള നാടൻപാട്ടുകളുടെ വക്താക്കളും പ്രയോക്താക്കളും അടിസ്ഥാന വർഗ്ഗമായിരുന്നു.പ്രധാനമായും പട്ടികജാതി -പട്ടികവർഗ്ഗങ്ങൾ.അവർക്ക് രാഷ്ട്രീയാധികാരമോ സാമൂഹ്യമായ മേൽക്കോയ്മയോ ഭൂവുടമസ്ഥത അടക്കമുള്ള സാമ്പത്തികാധികാരമോ ഇല്ലാതിരുന്നതിനാൽ അവരുടെ കാവ്യസംസ്കാരത്തിനു വികാസമോ തുടർച്ചയോ മുഖ്യധാരയിൽ സ്വീകാര്യതയോ ഉണ്ടായില്ല.\nഒരുപക്ഷേ ആഗോളവൽക്കരണത്തിന്റെയും ഉദാരവൽക്കരണത്തിന്റെയും സ്വകാര്യവൽക്കരണത്തിന്റെയും കാലത്തെ ഉത്തരാധുനിക അധിനിവേശ സംസ്കാരത്തിന്റെയും പ്രത്യയശാസ്ത്രത്തിന്റെയും പ്രതിഫലനമാവാം ഇന്നു പെരുകുന്ന കവിതകളുടെ രൂപഭാവങ്ങളിൽ.\nസ്വത്വരാഷ്ട്രീയം മുതൽ ചരിത്രവിരോധവും മൂല്യവിരോധവും ലഘുത്വാരാധനയും അടക്കം എല്ലാ ഉത്തരാധുനിക പ്രവണതകളും ഇന്നത്തെ കവിതകളിൽ ദൃശ്യമാണ്.\nമനുഷ്യരാശിയ്യെ ഒന്നായി കാണുന്ന ജനാധിപത്യം, സോഷ്യലിസം, തുടങ്ങിയ ‘ബൃഹദാഖ്യാന’ങ്ങൾ കാലഹരണപ്പെട്ടു എന്നു വാദിക്കുന്ന പോസ്റ്റ് മോഡേണിസ്റ്റുകൾ ആത്യന്തികമായി സേവിക്കുന്നത് സാമ്രാജ്യത്വത്തെയാണെന്ന് ഇടതുപക്ഷ ചിന്തകർ നിരീക്ഷിക്കുന്നു.\nവിഭജിച്ചുഭരിക്കുക എന്ന സാമ്രാജ്യത്വ അജണ്ടയുടെ സാംസ്കാരികപ്രയോഗമാണ് അടിസ്ഥാനവർഗ്ഗത്തെ വിവിധ സ്വത്വങ്ങളായി വിഭജിക്കുന്ന സ്വത്വരാഷ്ട്രീയമെന്നും, മനുഷ്യാനുഭവങ്ങളെ ലഘൂകരിക്കുന്ന ലഘുത്വാരാധനയെന്നും ഇടതുപക്ഷചിന്തകർ ചൂണ്ടിക്കാട്ടുന്നു.\nഎക്കാലത്തെയും കവിസംഘങ്ങളൂടെ പ്രശ്നം പ്രതിഭയുടെ പരിമിതിയാണ്.സിംഹത്തെപ്പോലെ സ്വന്തം ശബ്ദംകൊണ്ട് ലോകശ്രദ്ദ്ധ ആകർഷിക്കാനാവാതെ വരുമ്പോൾ അവർ കൂട്ടംചേർന്നു ശബ്ദമുണ്ടാക്കും. അതു ലോകസ്വഭാവമാണ്. ആധുനിക കവികളും ഇതുതന്നെ ചെയ്തിരുന്നു.എഴുത്തച്ഛന്റെയും കുഞ്ചൻ നമ്പ്യാരുടെയും കുഞ്ഞിരാമൻ നായരുടെയും ചങ്ങമ്പുഴയുടെയുമൊക്കെ കവിത നിരൂപകരുടെ ഇടനിലയില്ലാതെ കാവ്യാസ്വാദകരോടു സംവദിച്ചു. ആധുനിക കവികൾക്ക് സ്വയം നിരൂപണം എഴുതിയോ മറ്റു നിരൂപകരുടെ സഹായത്തോടെയോ സ്വന്തം കവിതയ്ക്കുവേണ്ടി വാദിക്കേണ്ട ഗതികേടുണ്ടായി. ചെട്ടിമിടുക്ക് ചരക്കുമിടുക്കിനേക്കാൾ പ്രധാനമായി.ആ വഴി തന്നെ പിൻ‌തലമുറകളും പിന്തുടർന്നാൽ കുറ്റം പറയാനാവുമോ?\nപഴയതായാലും പുതിയതായാലും നല്ലകവിതമാത്രം വായനക്കാർ സ്വീകരിക്കുന്നു. പൊട്ട ഏതു മഹാകവിയുടേതായാലും തിരസ്കരിക്കുന്നു. തിരസ്കരിക്കപ്പെടുന്ന കവികൾ കേരളത്തിലെ വായനക്കാർക്കു വിവരമില്ലെന്നും ഭാവുകത്വമില്ലെന്നും അതുകൊണ്ടാണ് തങ്ങളുടെ കവിതകൾക്ക് വായനക്കാരില്ലാത്തതെന്നും വാദിച്ച് രക്ഷപ്പെടാൻ ശ്രമിക്കുന്നു.\nസാഹിത്യത്തിലെയും കലയിലെയും വരേണ്യതയും മാറി വരുന്ന സങ്കേതങ്ങളും രണ്ടും രണ്ടാണ്. അറിവ് നിഷേധിക്കുന്നതും അറിയാൻ നിനക്ക് കഴിവില്ലെന്ന് ആക്ഷേപിക്കുന്നതും വരേണ്യത തന്നെ.\nഅറിയാൻ ശ്രമിക്കൂ എന്ന് പ്രോത്സാഹിപ്പിക്കുമ്പോൾ എനിക്ക് പഴയതിൽ നിന്ന് തിരിച്ച് വരാൻ താല്പര്യമില്ല/മനസില്ല/ കഴിവില്ല എന്ന് മുൻ‌വിധിയോടെ സമീപിക്കുന്നവരാണ് രണ്ടാമത്തെ കേസിൽ ഉള്ളത്. അപ്പോൾ അവിടെ വരേണ്യവർഗം ആരാണ്?\nചർച്ച ശ്രദ്ധിക്കുന്നുണ്ടായിരുന്നു.കുറേ സംവാദങ്ങൾ നടന്നു കഴിഞ്ഞ വിഷയമെന്നറിയാവുന്നതുകൊണ്ട്,നിശ്ശബ്ദപ്രേക്ഷകനായെന്നു മാത്രം.പറയാനുള്ളവ മിക്കതും കാൽ‌വിൻ സംഗ്രഹിച്ചിട്ടുണ്ട്.മറ്റു ചില കാഴ്ച്ചപ്പാടുകൾ കൂടി അവതരിപ്പിക്കാം എന്നു കരുതുന്നു.ഗുസ്തിമത്സരം,തെറിവിളി എന്നിവയാണുദ്ദേശിക്കുന്നതെങ്കിൽ,സമയമില്ല,വേറെ പണിയുണ്ട്.\nവൃത്തത്തെപ്പറ്റി ചുള്ളിക്കാട് അവതരിപ്പിച്ച ദർശനം,വൃത്തശാസ്ത്രത്തിൽ തലസ്പർശിയായ മർമ്മമാണ്.അതോടൊപ്പം ചേർത്തു വെക്കേണ്ട ചിലതുണ്ട്.വാസ്തവത്തിൽ,വൃത്തശാസ്ത്രത്തിന്റെ അടിസ്ഥാനമൂലകങ്ങൾ താളപദ്ധതിയാണ്.തിശ്രം,ചതുരശ്രം,മിശ്രം,ഖണ്ഡം എന്നി ഗതിഭേദങ്ങളെ വിവിധ രൂപങ്ങളിൽ വിന്യസിച്ചിരിക്കുന്ന താളശിൽ‌പ്പമാണ് വാസ്തവത്തിൽ വൃത്തശാസ്ത്രത്തിന്റെ അടിസ്ഥാനശില.മലയാളിയ്ക്ക് ഇതു പണ്ടേ സ്വായത്തമാണ്;‘നാദ’ത്തിലപ്പുറം ‘ഒച്ച’യെ സ്നേഹിച്ച,കർണ്ണാടകസംഗീതവിസ്മയങ്ങൾക്കു പകരം പഞ്ചവാദ്യത്തിന്റെയും മേളങ്ങളുടേയും താളഗോപുരങ്ങൾ തീർത്ത സമൂഹം.അതിനും മുൻപ് തന്നെ നമ്മുടെ ഫോക്ക് താളങ്ങളിൽ,ഗതികളുടെ വിന്യാസങ്ങളെ ലളിതവും സൂക്ഷ്മവുമായി വിന്യസിക്കുന്ന ശാസ്ത്രം നാം വളർത്തിയെടുത്തിരുന്നു.ചമ്പ,ചമ്പട,അടന്ത,പഞ്ചാരി,മുറിയടന്ത,ത്രിപുട എന്നീ താളങ്ങൾക്കുള്ളിൽ സമസ്ത താളവൈവിധ്യങ്ങളെയും സ്വാംശീകരിക്കുന്ന ഒരു പദ്ധതി അങ്ങനെയാണ് വികസിച്ചു വന്നത്.താളശാസ്ത്രത്തെ അബോധപൂർവ്വമായി ഉൾക്കൊള്ളാതെ,ഒരു സഹൃദയനും കേരളത്തിൽ ജീവിക്കാനാവത്തവിധം അതു നമ്മളിൽ ലയിച്ചു ചേർന്നു.വാസ്തവത്തിൽ,അതാണ് നമ്മുടെ വൃത്തബോധത്തെ നിർണ്ണയിച്ച സുപ്രധാനഘടകങ്ങളിലൊന്ന്.ഉദാഹരണത്തിന്,തരംഗിണി എന്ന വൃത്തമെടുക്കുക-മലയാളിയുടെ സംസാരത്തിൽ,പ്രയോഗരീതിയിൽ,മുദ്രാവാക്യങ്ങളിൽ,എല്ലാം തരംഗിണിയുടെ തിശ്രഗതിരീതി ലയിച്ചു കിടക്കുന്നു(ആരാ നിങ്ങടെ നേതാവ്/സമയം പത്തേ കാലായി്/എന്താ മാഷേ പരിപാടി….)മലയാളിയുടെ വ്യവഹാരങ്ങളിലും കലകളിലും ലയിച്ചുകിടന്ന തരംഗിണിയെ സമർത്ഥമായി ഉപയോഗിക്കുകയാണ് നമ്പ്യാർ ചെയ്തതെന്നർത്ഥം.അല്ലാതെ നമ്പ്യാർ നിർമ്മിച്ച വൃത്തമല്ല അത്.\nഇപ്രകാരം,നടപ്പുള്ള മിക്ക വൃത്തങ്ങളുടെയും ഘടനയുടെ ഈ സ്വാഭാവികസ്വത്വം താളശിൽ‌പ്പത്തിൽ നമുക്കു കണ്ടെടുക്കാവുന്നതേയുള്ളൂ. “പ്രധാനം ഗാനരീതി താൻ”എന്നു എ.ആർ.പറഞ്ഞതിന്റെ സാരം ഇതു കൂടിയാണ്.അതിനെ വ്യവച്ഛേദിച്ചുപരിശോധിക്കാനുള്ള താളബോധം അദ്ധേഹത്തിനില്ലായിരുന്നു എന്നുമാത്രം.\nഒരു ചെറിയ കഥ സൂചിപ്പിക്കട്ടെ,നടന്ന സംഭവമാണ്-\nഒരു ആറുവയസ്സായ കുട്ടി എന്നും അമ്പലത്തിൽ പോകുമ്പോൾ അമ്പലമതിൽക്കെട്ടിൽ മുഴുവൻ ചീത്തവാക്കുകൾ എഴുതിവെച്ചിരിക്കുന്നതും,വരച്ചുവെച്ചിരിക്കുന്നതും കണ്ടു.ഒരു ദിവസം ആ കുട്ടി അമ്പലമതിൽക്കെട്ടിൽ കരിക്കട്ട കൊണ്ട് ഇങ്ങനെ എഴുതി:\nകൃത്യമായ അനുഷ്ടുപ്പിൽ,ദ്വിതീയാക്ഷരപ്രാസദീക്ഷയിൽ,വാർന്നു വീഴുന്ന വരികൾ!(അനുഷ്ടുപ്പിന്റെ ലക്ഷണം വേണ്ടവർ വൃത്തസഹായി നോക്കുക-തലചുറ്റിക്കോളും:)\nഈ കുട്ടിയെ ആണ് വളർന്നപ്പോൾ നാം അക്കിത്തം എന്നു പറഞ്ഞത് എന്നു വാൽക്കഷ്ണം.\nഎങ്ങനെയാണ് അനുഷ്ടുപ്പും ദ്വിതീയാക്ഷരപ്രാസവും അറിയാത്ത കുട്ടിയുടെ മനസ്സിൽ ഈ ശിൽ‌പ്പം രൂപപ്പെടുന്നത്?കുട്ടി ശൈശവം മുതൽ കേട്ടു ശീലിക്കുന്ന സ്വനിമസഘാതവുമായി അതു ബന്ധപ്പെട്ടിരിക്കുന്നു.\n15 October 2009 at 12:34\nശ്രീ ചുള്ളിക്കാട് സൂചിപ്പിച്ച പോലെ,ഒരുകാലത്ത് എല്ലാ വൈജ്ഞാനികമേഖലയും വൃത്തബദ്ധമായി സംവദിച്ചിരുന്നു.ക്രമേണ ആധുനികത വന്നു,ഭാഷയുടെ ഘടന പൊളിച്ചുപണിയപ്പെട്ടു.ഗദ്യം സമർത്ഥവും ഉചിതവുമായ അശയവിനിമയോപാധിയായി.അപ്പോഴുംകവിതയിൽ വൃത്തം നിലനിന്നു.ക്രമെണ സങ്കീർണ്ണമായ ജീവിതാനുഭവങ്ങളെ പകർത്താൻ നിലവിലുള്ള രൂപശിൽ‌പ്പങ്ങളുടെ വ്യവസ്ഥാപിതമാർഗങ്ങൾ പോരെന്നുവന്നു.അപ്പോൾ ഗദ്യം കവിതയിലും വന്നു.അത് അനിവാര്യമായ വികാസമാണ്.എങ്കിലും നമ്മുടെ പ്രിയങ്കരരായ മിക്ക കവികളും ഗദ്യകവിതയെഴുതുമ്പോഴും വിദഗ്ധമായ വൃത്തശിൽ‌പ്പം കാത്തുവെച്ചു.കക്കാടും,സച്ചിതാനന്ദനും,ചുള്ളിക്കാടും,പണിക്കരും എല്ലാം ചേതോഹരമായ വൃത്തശിൽ‌പ്പം കൈയ്യിലൊതുക്കി.സ്വാഭാവികമായും അവരുടെ ഗദ്യം കൂടി,ശിഥിലമായ വൃത്തശിൽ‌പ്പത്തെ,അഥവാ താളപദ്ധതിയെ,പിൻ‌പറ്റി.“ഓണത്തിനല്ല,വിഷുവേലയ്ക്കുമല്ലയന്നോർമ്മയിലോട്ടുരുളി പൊട്ടും പിതൃക്കളുടെ ശ്രാദ്ധത്തിനൊരു പുലച്ചിന്തു പാടാൻ വരാം”എന്ന ബാലചന്ദ്രന്റെ രോദനം തൃത്താലകേശവന്റെ തായമ്പകയുടെ സ്മരണകൾ വരെയുണർത്തി.\n“പാടൂ നീ മേഘമൽഹാർ“എന്ന അയ്യപ്പന്റെ മുറിഞ്ഞ കേകയുടെ പിറകേ ഒഴുകി.ഇത് അനുഭവങ്ങളുടെ പകർച്ചയിൽ അനിവാര്യമായ വികാസമായിരുന്നു.\nതുടർന്നു വന്ന പുതുകവിതയിലും ഇതിന്റെ തുടർച്ച ശക്തമായുണ്ട് എന്നാണെന്റെ വിശ്വാസം.രാമചന്ദ്രനിലും,മോഹനകൃഷ്ണനിലും,മനോജ് കുറൂരിലും,റഫീക്കിലും…അങ്ങനെ അനേകരിലൂടെ അതു തുടരുന്നു.കവിത ഒരു അനുസ്യൂതിയാണ്,അതിനിയും പുതിയ വസന്തങ്ങളിലേക്കു പകരും.\nഗദ്യത്തിനുള്ള ശക്തി പദ്യത്തിനോ,പദ്യത്തിനുള്ള ശക്തി ഗദ്യത്തിനോ ഇല്ല എന്ന സാമാന്യബോധമേ ഒരു കവിക്കു വേണ്ടൂ.കവിത് ആവശ്യപ്പെടുന്ന രൂപം അവനിൽ/അവളിൽ വന്നു നിരക്കും.അതില്ലാത്ത നമ്മൾ ഇങ്ങനെ പരസ്പരം കരി വാരിത്തേച്ചു കുട്ടിച്ചാത്തന്മാരാവും.\n(കമന്റ് നീണ്ടതിൽ ഖേദമുണ്ട്,ഡിലിറ്റിയാൽ ഒരു സങ്കടവുമില്ല)\n15 October 2009 at 12:48\nഇത്രയുംകാലം ഇവിടെയുള്ള ചവറുകവികളുടെ\nഅഹങ്കരം കണ്ടില്ലായെന്ന് നടിച്ചത്..?\nപ്രശസ്തരാകാന് വേണ്ടിയാണ് പലരും സാഹിത്യത്തേല് കയറി പിടിക്കുന്നതെന്ന് ചിലപ്പോള് തോന്നാറുണ്ട്. അതും പൊട്ടക്കാവ്യങ്ങളുണ്ടാക്കും ദുഷ്ടക്കൂട്ടത്തിന്‍റെ വളര്‍ച്ചയെ പരിപോഷിപ്പിക്കുന്നു. ഏതു വിധേനയും പ്രശസ്തരാവുക. എന്നാല് കയ്യില് ഇല്ലാത്ത ‘പ്രതിഭ’ എന്നു പറയുന്ന സാധനം റെഡിമെയ്ഡ് ഷോപ്പില് കിട്ടില്ല എന്നറിയാത്ത മൂഢന്‍മാര് നിവൃത്തി കെടുമ്പോള്, അശ്ലീല പ്രയോഗങ്ങളിലൂടെ ശ്രദ്ധ നേടാന് ശ്രമിക്കുന്നു. എന്തു വൃത്തികേടാണീ കാണിച്ചു വച്ചിരിക്കുന്നതെന്നു ചോദിക്കുന്നവരെ വിളിക്കാന് ഈ കൂട്ടങ്ങള്‍ക്കെല്ലാം ഒരേയൊരു പേരേയുള്ളൂ. കപടസദാചാരി!. ഇത്തരം പൊട്ടത്തരങ്ങളെ അനുമോദിക്കുന്നവര്‍ക്കു പക്ഷേ പ്രദീപ് പേരശ്ശന്നൂരിന്‍റെ കഥകളോട് പുച്ഛം ! അതാണ് യഥാര്‍ത്ഥ കപടസദാചാരം. വിസര്‍ജ്ജിച്ചതും, ഭോഗിച്ചതുമെല്ലാം നീട്ടി വലിച്ചും, വരി മുറിച്ചും വിളമ്പി വച്ച് കുറേ സമാനമനസ്കന്‍മാരുമായി വട്ടത്തിലിരുന്നു ചര്‍ച്ച ചെയ്യുന്നതിനെയാണോ ഉത്തരാധുനിക കവിത എന്നു പറയുന്നത്? (ഇത് വല്ല കലുങ്കിലോ, വെളിമ്പറമ്പിലോ ആയിക്കൂടേ? എന്തിനാ നാട്ടുകാരെ പരീക്ഷിക്കുന്നത്?) വായിക്കാന് വരുന്നവന് മരമണ്ടന്, വിളമ്പിക്കൊടുക്കുന്നവന് അവരേക്കാളെല്ലാം മുഴുത്ത ബുദ്ധിജീവി എന്ന മുന്‍ധാരണയോടെ കാട്ടിക്കൂട്ടുന്ന ഇത്തരം ‘ചാപല്യങ്ങള്‘ ഒരു ചര്‍ച്ച പോലും അര്‍ഹിക്കുന്നില്ല. പെരുവഴിയില് കിടക്കുന്ന അമേദ്യത്തെക്കുറിച്ച് ആരു ചിന്തിക്കാന്?. വായനക്കാരന് വിവരവും, ബുദ്ധിയുമില്ലാഞ്ഞിട്ടാണ് ഇതൊന്നും മനസ്സിലാകാത്തതെന്ന് അവര് കരുതിക്കോട്ടെ. അവര്‍ക്കും വേണ്ടേ എന്തെങ്കിലുമൊക്കെ ഒരു സമാശ്വാസം.\nബ്ലോഗുകളെ സംബന്ധിച്ചിടത്തോളം അനോണിമിറ്റി സാദ്ധ്യമാകുന്നതുകൊണ്ട് ഇത്തരം അസഭ്യങ്ങള് രഹസ്യമായി ആസ്വദിക്കാന് താല്പര്യമുള്ളവര് പോയിരുന്നു വായിക്കും. അതുകൊണ്ടു തന്നെ ഹിറ്റ് കൂടും. സംഗതി വിശ്വസാഹിത്യമാണെന്നുള്ള ധാരണ ഉള്ളിലുറക്കുന്നതോടെ ഈ കലാപരിപാടി ആവേശത്തോടെ തുടരുകയും ചെയ്യും.\nഎടത്തുംകരയുടെ ലേഖനം മുഖമടച്ചു പൂശുന്ന ഒന്നായിരുന്നു. എന്നാല് ഇതുകൊണ്ടു വല്ലതും നന്നാകാന് ഇവര്‍ക്കു വല്ല പ്ലാനുമുണ്ടോ?\nപഴയ നാടന് പാട്ടുകള് മുതല് കലാഭവന് മണിയേപ്പോലുള്ളവര് പുതുതായി ഉണ്ടാക്കിയെടുക്കുന്ന നാടന് പാട്ടുകള് വരെയുള്ള പല ഗ്രാമീണ സംഗീതങ്ങളും ഒരു നാടിന്‍റെ ഉള്‍ത്തുടിപ്പുകള് ഉള്‍ക്കൊള്ളുന്നതു തന്നെയാണ്. അതു തന്നെയാണ് അതിന്‍റെ സൌന്ദര്യവും. ഭാഷയുടെ കാര്യത്തിലായാലും, സംഗീതത്തിന്‍റെ കാര്യത്തിലായാലും മികച്ചു നില്‍ക്കുന്ന ഇത്തരം സൃഷ്ടികളില് എന്തു ജാതി, എന്ത് അധഃകൃതന്, എന്തു പരിഷ്കൃതന്??? സംഗീതത്തിന്‍റെ വരേണ്യത എഴുതിയവന്‍റെയോ, പാടിയവന്‍റെയോ കുലവും ജാതിയും നോക്കി നിശ്ചയിക്കാന് കഴിയുമോ? ഒരു പക്ഷേ അങ്ങനെയും ചിന്തിക്കുന്നവരുള്ളതുകൊണ്ടാവാം, നമ്പൂതിരി ഫലിതങ്ങളില് തന്നെ (യഥാര്‍ത്തത്തില് ഉള്ളതോ അതോ തിരുകിക്കയറ്റിയതോ എന്നറിഞ്ഞു കൂടാ) ശുദ്ധ ആഭാസത്തരങ്ങളും കൂടെയുള്ള ‘നമ്പൂതിരി‘ എന്ന കെയര് ഓഫില് സഭ്യവും, മികച്ചതുമായി ഒരു വിഭാഗമെങ്കിലും അംഗീകരിക്കുന്നത്.\nരാജകുടുംബം എന്ന ലേബലില് സ്വാതിതിരുനാളിനെയും, രവിവര്‍മ്മയെയും വേലിക്കു വെളിയില് നിര്‍ത്തുന്നവരും ഉണ്ടാകുമോ ആവോ?\nനമ്മുടെ സാഹിത്യശാഖയില് ആസ്വാദനത്തിലായാലും, എഴുത്തിലായാലും നിലനില്‍ക്കുന്ന ഒരു തീരാശാപമാണോ ഈ വര്‍ണ്ണവിവേചനം? ജ്ഞാനത്തിനായ് കുമ്പിള് നീട്ടുന്ന പൂവിന്‍റെ ജാതി ചോദിക്കുന്നു ദൈത്യന്യായാസനം എന്ന് കവി ഭ്രാന്തനെക്കൊണ്ടു പാടിച്ചത് എത്ര പച്ചപ്പരമാര്‍ത്ഥമാണെന്ന് പലപോഴും തോന്നിയിട്ടുണ്ട്. രാജാവിന്‍റെ സാഹിത്യം, നമ്പൂതിരിയുടെ സാഹിത്യം, നായരുടെ, ഈഴവന്‍റെ, അമ്പലവാസിയുടെ, കീഴാളന്‍റെ, മെലാളന്‍റെ, രാഷ്ട്രീയക്കാരന്‍റെ, കള്ളന്‍റെ, കൊള്ളക്കാരന്‍റെ... എന്താണിത്? ഭാഷക്കും, സാഹിത്യത്തിനും, സംഗീതത്തിനും പോലും ജാതിയോ?\nവികടശിരോമണിയുടെ കമന്‍റുകള് വളരെ വിജ്ഞാനപ്രദമായിരിക്കുന്നു. താങ്കള്‍ക്ക് ഈ പേര് തീരെ യോജിക്കുന്നില്ലല്ലോ സുഹൃത്തേ...\nസത്യത്തിൽ എനിക്ക് പറയാനുള്ളതു മുഴുവൻ\nഈ പോസ്റ്റിൽ അപൂർണ്ണമാണ്.. ജോലിത്തിരക്കിനിടയിൽ കമന്റുകളെഴുതുമോൾ പലതിലും അവ്യക്തതകളുണ്ടാകും. രാജേന്ദ്രൻ എടത്തുംകരയുടെ ഈ ലേഖനത്തിലെ വാക്കുകൾ എന്റേതുകൂടിയാണെന്ന് തോന്നിപ്പോകുന്നു. ചുള്ളിക്കാടും, ജയകൃഷ്ണനുമൊക്കെ വളരെ ഊർജ്ജസ്വലമായി മറുപടി പറയുന്നു..\n15 October 2009 at 14:39\nഉത്തരാധുനികന്മാരുടെ ബ്ലോഗില് പോയി പറഞ്ഞാല് നല്ല ഉത്തരാധുനിക പഞ്ചവര്‍ണ്ണത്തെറി കിട്ടും പണിക്കരേട്ടാ...\n15 October 2009 at 16:03\nപലരും സൂചിപ്പിച്ചത് പോലെ പഴയതായാലും പുതിയതായാലും നല്ല കൃതികള് കാലാതീതമായി നിലനില്‍ക്കും.\nപോസ്റ്റ് ഇട്ട അന്നുമുതൽ ഞാൻ കേൾക്കാൻ തുടങ്ങിയതാ മെയിലിലൂടേയും, ചാറ്റിലൂടേയുമുള്ള കപടസദാചാരികളുടെ തെറിവിളി.. സത്യം പറഞ്ഞാൽ രണ്ടു ദിവസം കൊണ്ട് ഞാൻ ബ്ലോഗിംഗ് മടുത്തു. അത്രയ്ക്ക് അസഹനീയവും നിന്ദ്യവുമാണ് മിക്കവരുടേയും പ്രതികരണം. സഹിക്കുന്നതിനും, ക്ഷമിക്കുന്നതിനും ഒരു പരിധിയുണ്ട്.\nഅങ്ങനെ ആരെങ്കിലും സുനിലിനെ വിമർശിച്ചു എങ്കിൽ തീരെ തരം താണുപോയി. കാലികപ്രസക്തിയുള്ള ഒരു പോസ്റ്റ് തന്നെയായിരുന്നു ഇത് എന്നതിനു സംശയമൊന്നുമില്ല. വ്യത്യസ്ഥ അഭിപ്രായങ്ങളും കാഴ്ചപ്പാടുകളും സ്വഭാവികമാണു. പക്ഷേ, അതൊരാളേയും നിരുത്സാഹപ്പെടുത്തിയാവരുത്. അടികൂടാം, തർക്കിക്കാം, പക്ഷേ പ്രതിപക്ഷ ബഹുമാനത്തോടുകൂടി.\nഞാൻ പറഞ്ഞതിലെ നന്മ ചിലപ്പോൾ നിങ്ങൾ കാണാതെ പോകും..\nഅപ്രിയസത്യങ്ങള് വിളിച്ചു പറയുമ്പോള് തെറി മാത്രം കൈകാര്യം ചെയ്തു ശീലിച്ചവര് അതു പറഞ്ഞു പോകും പണിക്കരേട്ടാ. മൈന്‍ഡ് ചെയ്യണ്ട. ഞാന് ബ്ലോഗില് സജീവമായതു തന്നെ തെറിവിളിയും, കോക്കസുകളുടെ ആക്രമണവും ഒക്കെ നേരിട്ടുകൊണ്ടാണ്. അതും പുപ്പുലികള് എന്നു സ്വയം കരുതുന്നവരുടെ. അതുകൊണ്ടു തന്നെ തുടരാന് അതൊരു പ്രചോദനമായി. അവര് അവരുടെ സംസ്കാരം കാണിക്കുന്നു നമുക്കു നമ്മുടെ സംസ്കാരവും കാണിക്കാം അല്ലാതെന്താ.\nഎവിടെയോ കേട്ട ഒരു നമ്പൂതിരി ഫലിതം ഇങ്ങനെ.\nഒരു നമ്പൂതിരിയോട് ഒരു ആഭാസന്: എടാ പട്ടീ, അമേദ്യമേ, മൂത്രമേ കാഷ്ഠമേ, ശവമേ...\nനമ്പൂതിരി: പാലേ, തേനേ, വെണ്ണയേ, പാല്‍പ്പായസമേ, നെയ്പ്പായസമേ...\nഇതു കേട്ടു കൊണ്ടു നിന്ന മൂന്നാമന് നമ്പൂതിരിയോടു ചോദിച്ചു, അയാള് തിരുമേനിയെ ഇങ്ങനെയൊക്കെ വിളിച്ചിട്ട് തിരുമേനിയെന്താ നല്ല നല്ല വസ്തുക്കളുടെ പേര് അയാളെ വിളിക്കുന്നതെന്ന്.\nഅപ്പോള് നമ്പൂതിരി: അവന് കഴിക്കുന്നതിന്‍റെയെല്ലാം പേര് അവന് നമ്മെ വിളിച്ചു. നോം കഴിക്കുന്നതിന്‍റെയെല്ലാം പേര് നോം അവനെയും വിളിച്ചു. അത്രതന്നെ.\nഇതും അങ്ങനെ കരുതിയാല് മതി.\nചര്‍ച്ച നന്നാകുന്നുണ്ട്. നാണയത്തിന്‍റെ മറുവശത്തേക്കു കൂടെ നോക്കേണ്ടേ. കാമ്പില്ലാത്ത കാര്യങ്ങള് (വെറും വര്‍ണ്ണനകള്, സാധാ സംഭവങ്ങള്) ഒക്കെ വൃത്തത്തിലാക്കിയാല് മാത്രം കവിതയാകുമോ?വൃത്തത്തിലെഴുതിയ എത്രയോ കവിതകള്(?) വിസ്മരിക്കപ്പെട്ടിരിക്കുന്നു. അപ്പോള് കവിത???\nശ്രദ്ധിക്കാത്ത ഇരുട്ടിലേക്കൊന്നു ടോറ്‍ച്ചു മിന്നിച്ചതാണേ. ഞാന് ഗ്യാലറിയിലുണ്ട്.\n15 October 2009 at 21:49\nപഴയകാലത്ത് പുറത്ത് വരാന് സ്വല്‍പ്പം ബുദ്ധിമുട്ടായതിനാല് വല്ലാത്ത ചീത്തയൊന്നും പുറത്തുവന്നിരുന്നില്ല അല്ലെങ്കില് വരുന്നതറിഞ്ഞിരുന്നില്ല.\nഇന്ന് എന്തിനും പുറത്ത് വരാന് യാതൊരു ബുദ്ധിമുട്ടുമില്ലെന്ന് മാത്രമല്ല അറിയീക്കാനും തീരെ ബുദ്ധിമുട്ടില്ല. അതുകൊണ്ട് തന്നെ നാനാ വശത്തുനിന്നും അതുവരുന്നു,\nഫലമോ എപ്പോഴെങ്കിലുമൊക്കെ ഉണ്ടാകുന്ന നല്ലത് കാണാന് നല്ല ബുദ്ധിമുട്ട് അതിനാല് പുറത്ത് കാണുന്നത് ചീത്തത് മാത്രമാകുന്നു, ഒരു പക്ഷെ അതുകൊണ്ട് തന്നെയാവണം പഴയത് നല്ലതെന്ന് തോന്നാന് കാരണം.\nനല്ല പോസ്റ്റ്, സമാനമായവ കുറെ വന്നിട്ടുണ്ടെങ്കിലും.\n16 October 2009 at 00:20\nചർച്ചയിൽ പേരുവച്ച ജിതേന്ദ്രനും,\n16 October 2009 at 01:10\nമഹാകവി സഗീര് പണ്ടാരത്തിലിനെപ്പോലെയൊരു മഹാപ്രതിഭയെ മറന്നു കൊണ്ടാണോ പണിക്കരേ താങ്കളീ പോസ്റ്റിട്ടത്???\nഓടോ. ചുള്ളിക്കാടിന്റെ മറുപടിയില് ഈ ചര്‍ച്ച അവസാനിക്കേണ്ടതാണ്.\n16 October 2009 at 11:35\nഎങ്കിപ്പിനെ നൂറടിയന് ഞാനായിക്കോട്ടേ...ചിയേഴ്സ്!\nഎന്നിട്ടെന്തായി കൺക്ലൂഷൻ. എന്തെങ്കിലും നടക്കുമൊ?\nകൂടുതൽ ബോറാക്കാതെ നമുക്കീ\nചർച്ച ഇവിടെ അവസാനിപ്പിക്കാം.\nഇവിടെ വന്ന് കവിതയെ കുറിച്ച് വ്യത്യസ്താഭിപ്രയങ്ങൾ പങ്കുവച്ച ഏവർക്കും എന്റെ നന്ദി..! എന്റെ ഭാഗത്തു നിന്നുണ്ടായ ഒരു തെറ്റുകൂടി ഞാൻ തിരുത്തുന്നു...,\nരാഗങ്ങളെക്കുറിച്ച് ഗായിക അരുന്ധതിയല്ല എഴുതിയിരുന്നത്. ഗൃഹലക്ഷ്മിയിലും ഇത്തരമൊരു പംക്തി ഉണ്ടായിരുന്നുവെന്ന് തോന്നുന്നു. ഗായികയും പ്രൊഫസറുമായ ലതിക ടീച്ചർ മാതൃഭൂമി പത്രത്തിൽ\nഏകദേശം രണ്ടര വർഷത്തോളം എഴുതിപ്പോന്നിരുന്ന ഈ കുറിപ്പുകളാണ്\nഎന്റെ മറവിയിൽ വന്നു പോയ ഈ തെറ്റിന് ക്ഷമ ചോദിക്കുന്നു. ഈ പോസ്റ്റിന്റെ പേരിൽ ഒരു കവികളേയും മനപൂർവ്വം ഞാൻ അവഹേളിച്ചിട്ടില്ലായെന്നണ് എന്റെ വിശ്വാസം, അങ്ങിനെ ആർക്കെങ്കിലും തോന്നുന്നുവെങ്കിൽ അവരോടും ക്ഷമ ചോദിക്കുന്നു.\n16 October 2009 at 12:26\nഇന്നു, അവധിദിവസത്തിന്റെ ഒഴിവിൽ നോക്കിയപ്പോഴാണു ഈ post കണ്ടത്. മലയാളം blogൽ ഞാൻ കണ്ടിട്ടുള്ള ഏറ്റവുംക്രിയാത്മകമായ ഒരു ചർച്ച ആയിരുന്നു ഈ comment കളിൽ. അഭിനന്ദനം സുനിൽ.\nഈ പോസ്റ്റ് ഞാന് ഇപ്പോഴാ കണ്ടത്. അല്ലങ്കില് നേരത്തെ പ്രതികരിക്കുമായിരുന്നു.\nരാജേന്ദ്രന് എടത്തുംകര മലയാളത്തില് എഴുതിയ ലേഖനം വായിച്ചിരുന്നു. സുധീഷ് കോട്ടേമ്പ്രം അതിനെഴുതിയ മറുപടിയും അതിനു പി.പി.പ്രകാശന് എഴുതിയ മറുപടിയും കണ്ടിരുന്നു.നിര്‍ഭാഗ്യവശാല് ഉത്തരാധുനിക മലയാള കവിമഹാരഥന്മാരൊന്നും മിണ്ടിയില്ല. മറുപടി ഇല്ലാഞിട്ടോ അതോ ഈ ചിന്തകള്‍ക്കൊക്കെ അതീതരാണു തങ്ങള് എന്ന ചിന്ത വന്നു പൊതിഞ്ഞിട്ടൊ.\nഗദ്യം ഒടിച്ചു മടക്കി എന്നല്ല പറയേണ്ടത് മിനിക്കഥയല്ലെ ഇപ്പോള് കവിതാ രൂപത്തില് വരുന്നത്\nബൂലോകകവിതയില് മനോജ് കുറൂര് കല്പറ്റ നാരായണന്റെ ഒരു കവിത കോപ്പിയാണെന്നു പറഞ്ഞുള്ള ഒരു ചര്‍ച്ചയില് എത്ര പേരാണു ചര്‍ച്ചാനെത്തിയത്. ആക്രമിക്കപ്പെടുന്നത് തങ്ങളുടെ കോക്കസിന് പുറത്തുള്ള പ്രായം ചെന്ന(പുതിയ കവികളുടെ കൂട്ടത്തില് ഏറ്റവും ചെറുപ്പം അദ്ദേഹത്തിനാണെന്ന് എന്റ്റെ പക്ഷം) കവിയാണല്ലോ\nമധുപാല് പറഞ്ഞ ഒരു കാര്യം ഞാന് ഓര്‍ത്തുപോകുന്നു. താനും സുഹൃത്തും കൂടി മലയാളത്തിലെ കവികളുടെ കണക്കെടുത്തപ്പോള് 4000 കവിഞ്ഞുപോയെന്നും പിന്നത് നിര്‍ത്തിയെന്നും. ഈ കവികളാരും മറ്റുള്ള കവികളുടെ കവിത കാശുകൊടുത്തു വാങ്ങി വായിക്കില്ലല്ലോ. അങ്ങനെയാണെണ്‍കില്, പുസ്തകശാലകളില് കവിതാപുസ്തകം, മാറാല പിടിച്ചു കിടക്കില്ലല്ലോ.\nരാജേന്ദ്രന് ഉദ്ധരിച്ച ഈ വരികള് തന്നെ പ്രാര്‍ത്ഥന.\nപൊട്ടക്കവിതയെഴുതുന്ന ഒരാളാണു ഞാനും. എനിക്കും ഈ പറഞ്ഞ കാര്യങ്ങള് ബാധകമാണു.\nഒന്നൊഴിച്ചു. കാശുകൊടുത്തു പുസ്തകം വാങ്ങി വായിക്കുന്ന ഒരാളാണ് ഞാന്.\nചുള്ളിക്കാട് പറഞ്ഞ പോലെ ഈ തകരകള് മലയാള കവിതയുടെ നാളത്തെചരിത്രത്തിലുണ്ടാവില്ല.\nനിങ്ങളോട് ഞാന് ഐക്യദാര്‍ഡ്യം പ്രഖ്യാപിക്കുന്നു.\nകുട്ടേട്ടാ എത്തി അല്ലേ...ഒരുപാട് സന്തോഷം..\nവൈകിയെങ്കിലും ഇവിടെ വന്നതിനും, ഉഗ്രനൊരു കമന്റ് ഹാജർ വച്ചതിനും വളരെ നന്ദി സുരേഷ് മാഷെ.


നിയമയുദ്ധത്തില് മഹീന്ദ്രയ്ക്ക് നേട്ടം - FUTURE KERALA - Daily on Business Economy and Society\nഇന്ത്യന് വാഹന കമ്പനിയായ മഹീന്ദ്ര ആന്‍ഡ് മഹീന്ദ്രയ്‌ക്കെതിരെയുള്ള ഫിയറ്റ് ക്രിസ്‌ലറിന്റെ പരാതിയില് കഴമ്പില്ലെന്ന് യുഎസ് അന്താരാഷ്ട്ര വ്യാപാര കമ്മീഷന്റെ അന്വേഷണ ഉദ്യോഗസ്ഥരുടെ കണ്ടെത്തല്. ഫിയറ്റ് നിര്‍മിച്ച പഴയകാല ജീപ്പുമായി മഹീന്ദ്രയുടെ റോക്‌സറിനു സാമ്യമുണ്ടെന്നു കാണിച്ചാണ് യുഎസ് ഇന്റര്‍നാഷണല് ട്രേഡ് കമ്മീഷനില് ഫിയറ്റ് പരാതി രജിസ്റ്റര് ചെയ്തത്.\nഅനുമതി ലഭിച്ച ഗ്രില് രൂപകല്‍പ്പനയാണ് മഹീന്ദ്രയുടെ റോക്‌സര് ഉപയോഗിച്ചിരിക്കുന്നതെന്ന് അന്വേഷണത്തില് കണ്ടെത്തി. ബൗദ്ധിക സ്വത്തവകാശ ലംഘനത്തിന്റെ പേരില് മൂന്ന് മാസങ്ങള്‍ക്ക് മുന്‍പാണ് ക്രിസ്‌ലര്, മഹീന്ദ്രയെ കേസിലേക്ക് വലിച്ചിഴച്ചത്. കമ്മീഷന് അന്വേഷണ ഉദ്യോഗസ്ഥരുടെ കണ്ടെത്തല് അംഗീകരിക്കുകയാണെങ്കില് മുംബൈ ആസ്ഥാനമാക്കി പ്രവര്‍ത്തിക്കുന്ന മഹീന്ദ്രയ്ക്ക് റോക്‌സര് ഓഫ് റോഡ് ജീപ്പ് ഇന്ത്യയില് നിന്ന് യുഎസിലേക്ക് കയറ്റുമതി ചെയ്ത് വിപണനം നടത്താന് സാധിക്കും. എഫ്‌സിഎയ്ക്ക് വലിയ തിരിച്ചടിയാണ് കേസില് നേരിട്ടിരിക്കുന്നത്. ഈ മാര്‍ച്ചിലാണ് ഇന്ത്യയിലെ ആഭ്യന്തര വാഹനനിര്‍മ്മാതാക്കളില് പ്രമുഖരായ മഹീന്ദ്ര ആന്‍ഡ് മഹീന്ദ്രയുടെ അമേരിക്കന് നിരത്തിലെ ആദ്യ വാഹനം റോക്‌സര് ഔദ്യോഗികമായി അവതരിപ്പിച്ചത്.\nനിയമപ്രശ്‌നങ്ങള് ഒഴിവാക്കാന് അമേരിക്കയിലുള്ള ജീപ്പില് നിന്ന് പല മാറ്റങ്ങളും റോക്‌സറില് മഹീന്ദ്ര വരുത്തിയിരുന്നു. മുന്‍ഭാഗം സമഗ്രമായി അഴിച്ചുപണിത വാഹനത്തിന് ഇരുവശങ്ങളിലും ഡോറുകളുമില്ല. ഹാര്‍ഡ് ടോപ്പ് റൂഫും ഒഴിവാക്കിയിട്ടുണ്ട്. മഹീന്ദ്രയുടെ മിഷിഗണിലെ നിര്‍മാണ കേന്ദ്രത്തിലാണ് റോക്‌സറിന്റെ രൂപകല്‍പ്പന പൂര്‍ത്തീകരിച്ചത്. മഹീന്ദ്ര നോര്‍ത്ത് അമേരിക്ക എന്ന ബ്രാന്‍ഡിന് കീഴിലെത്തുന്ന ഓഫ് റോഡര് വാഹനത്തിന് ഏകദേശം 15,000 ഡോളര് (10 ലക്ഷം രൂപ) ആണ് വിപണി വില.\nTags:\tMahindra & Mahindra\nസിലിക്കണ്‍വാലി ഹബ്ബ്: 100 ഏക്കര് കൂടി കൂട്ടിച്ചേര്‍ക്കുമെന്ന് മമതാ ബാനര്‍ജി


ഓസീസ് മണ്ണിൽ തിളങ്ങി എ ടീം മുൻ താരങ്ങളും ദ്രാവിഡിന്റെ ശിഷ്യരും | India -Australia Test Series | Manorama News\nജോമിച്ചൻ ജോസ് January 21, 2021 11:14 AM IST\nഓസീസ് വിജയം ഒരു സുപ്രഭാതത്തിൽ സംഭവിച്ചതല്ല!\nമോട്ടിവേഷനൽ ക്ലാസ്സുകളിലെ പതിവു പ്രചോദനാത്മക കഥകൾക്കു പകരം വയ്ക്കാവുന്ന ‘ഇന്ത്യ – ഓസീസ് ടെസ്റ്റ്’ സംഭവത്തിലെ തിളങ്ങുന്ന അധ്യായം യുവ ഇന്ത്യയുടെ ഉദയമാണ്. ഋഷഭ് പന്ത്, ശുഭ്മൻ ഗിൽ, മുഹമ്മദ് സിറാജ്, വാഷിങ്ടൻ സുന്ദർ, ശാർദൂൽ ഠാക്കൂ‍ർ, ഹനുമ വിഹാരി, ടി.നടരാജൻ, നവ്‌ദീപ് സെയ്നി എന്നിവരിലൂടെ ടീം ഇന്ത്യയുടെ പുതുയുഗപ്പിറവിക്കാണ് ഓസ്ട്രേലിയൻ മണ്ണ് സാക്ഷ്യം വഹിച്ചത്. എന്നാൽ, ഇന്നലെപ്പെയ്ത മഴയിൽ മുളച്ചുപൊന്തിയതല്ല ഈ യുവനിര. അണ്ടർ 19, ഇന്ത്യ എ ടീമുകളിലൂടെ മികവിന്റെ ഓരോ ഇന്നിങ്സുകളും പിന്നിട്ടാണ് ഇവരുടെ കുതിപ്പ്. ഇതിഹാസ താരം രാഹുൽ ദ്രാവിഡിന്റെ ശിക്ഷണവും ഈ യുവതുർക്കികളുടെ കുതിപ്പിനു വളമേകി. പുതുതലമുറയെ വളർത്താൻ ക്രിക്കറ്റ് ഭരണാധികാരികൾ നടത്തുന്ന ആസൂത്രണവും ടീം ഇന്ത്യയുടെ വീരഗാഥയ്ക്ക് അടിത്തറ പാകി.\n‘എ’ സ്റ്റാർ ടീം\nഎ ടീം അംഗങ്ങളായി സ്വദേശത്തും വിദേശത്തും ഒട്ടേറ പര്യടനങ്ങളുടെ ഭാഗമായവരാണ് ഓസ്ട്രേലിയയിൽ ഇന്ത്യയ്ക്കായി തിളങ്ങിയ യുവതാരങ്ങളിലേറെയും. 2010 മുതലുള്ള കണക്കെടുത്താൽ ഇന്ത്യൻ എ ടീം 52 ഫസ്റ്റ് ക്ലാസ് മത്സരങ്ങളാണ് (അനൗദ്യോഗിക ടെസ്റ്റുകളും ഏകദിനങ്ങളും ഉൾപ്പെടെ) വിദേശ ടീമുകൾക്കെതിരെ കളിച്ചത്. ലോക ക്രിക്കറ്റിൽ മറ്റൊരു രാജ്യത്തിന്റെയും എ ടീമിന് ഇത്രയും മത്സരങ്ങളുടെ പരിചയമില്ല. ഇന്ത്യൻ താരങ്ങളിൽ പേസർ സിറാജാണ് ഇക്കാലയളവിൽ ഏറ്റവും കൂടുതൽ മത്സരങ്ങൾ എ ടീമിനൊപ്പം കളിച്ചത്: 16. സെയ്നി (14), വിഹാരി (12), ഗിൽ (8), പന്ത് (4) എന്നിവരും പിന്നിലല്ല. പല പര്യടനങ്ങളിലും ക്യാപ്റ്റനായി തിളങ്ങിയത് അജിൻക്യ രഹാനെയാണ്. ന്യൂസീലൻഡിൽ 2020ലും 2018ലും പര്യടനം നടത്തി. വെസ്റ്റിൻഡീസിനെതിരെയും ടെസ്റ്റ് കളിച്ചു. ദക്ഷിണാഫ്രിക്ക, ഇംഗ്ലണ്ട്, ഓസ്ട്രേലിയ ടീമുകളെ ഇന്ത്യയിൽ നേരിട്ടപ്പോൾ ശാർദൂലും നിരയിലുണ്ടായിരുന്നു. ഓരോ പരമ്പരയും യുവതാരങ്ങളിൽ ആത്മവിശ്വാസം നിറച്ചു.\nരഞ്ജി ട്രോഫിയും ഐപിഎലുമെല്ലാം യുവതാരങ്ങൾക്കു മിടുക്കു തെളിയിക്കാനുള്ള പിച്ചായിരുന്നു. ഹൈദരാബാദിനായി 2015–16 രഞ്ജി സീസണിൽ നടത്തിയ പ്രകടനത്തിലൂടെയാണു സിറാജ് ശ്രദ്ധനേടിയത്. നടരാജനും വാഷിങ്ടൻ സുന്ദറുമെല്ലാം ഐപിഎലിലൂടെ ക്ലാസ് തെളിയിച്ചവരാണ്. ദുലീപ് ട്രോഫി, ദേവ്‌ധർ ട്രോഫി, വിജയ് ഹസാരെ, സയ്യിദ് മുഷ്താഖ് അലി ട്രോഫി തുടങ്ങിയ ആഭ്യന്തര ക്രിക്കറ്റ് ടൂർണമെന്റുകളിലൂടെ യുവതാരങ്ങൾക്കു കളംപിടിക്കാനുള്ള അവസരമുണ്ടാക്കി ബിസിസിഐയും ഒപ്പംനിന്നു.\n2015 മുതൽ 2019 വരെ അണ്ടർ 19 ടീമിന്റെ ചുമതല മുൻ ഇന്ത്യൻ താരം രാഹുൽ ദ്രാവിഡിനായിരുന്നു. പന്തും ഗില്ലും വാഷിങ്ടൻ സുന്ദറുമെല്ലാം ഇന്ത്യൻ അണ്ടർ 19 ടീമിൽ ദ്രാവിഡിന്റെ കയ്യിലൂടെ കടന്നുവന്നവരാണ്. 2018ൽ അണ്ടർ 19 ലോകകപ്പ് ജേതാക്കളായ ഇന്ത്യൻ ടീമിനെ ഒരുക്കിയതും ദ്രാവിഡായിരുന്നു. പൃഥ്വി ഷായും ഗില്ലുമെല്ലാം ആ ടീമിലുണ്ടായിരുന്നു. 2016 മുതൽ 19 വരെ ഇന്ത്യൻ എ ടീമിന്റെ മുഖ്യ പരിശീലകനും ദ്രാവിഡായിരുന്നു. ന്യൂസീലൻഡ് പര്യടനത്തിൽ സിറാജും സെയ്നിയും വിക്കറ്റുകൾ വാരിക്കൂട്ടുമ്പോഴും ഗിൽ റൺസടിച്ചു തകർത്തപ്പോഴും ഉപദേശങ്ങളുമായി ദ്രാവിഡ് ഡ്രസിങ് റൂമിലുണ്ടായിരുന്നു. സീനിയർ ടീമിൽ ഈ യുവതാരങ്ങളുടെ മികച്ച പ്രകടനത്തിനു പിന്നിലെ ‘ദ്രാവിഡ് ടച്ചി’നെ അഭിനന്ദിച്ച് കമന്റേറ്റർ ഹർഷ ഭോഗ്‌ലെ ഉൾപ്പെടെയുള്ളവർ സമൂഹമാധ്യമങ്ങളിലെത്തിയിരുന്നു.\n∙ ‘ഓസ്ട്രേലിയയിൽ ഇന്ത്യ നേടിയ വിജയത്തിന് രാഹുൽ ദ്രാവിഡ് എന്ന ‘ഫിനിഷിങ് സ്കൂളി’നും നന്ദി പറയണം. എ ടീമിനും അണ്ടർ 19 ടീമിനും അദ്ദേഹം നൽകിയ പിന്തുണ മറക്കാനാകില്ല.’ – ഹർഷ ഭോഗ്‌ലെ (ക്രിക്കറ്റ് കമന്റേറ്റർ)\nEnglish Summary: India A former players and Dravid's disciples behind fantastic series victory in Australia


സുപ്രീംകോടതി ചീഫ് ജസ്റ്റിസിനെതിരെ വിമര്‍ശനമുന്നയിച്ച ജഡ്ജിമാരെ പിന്തുണച്ച് യശ്വന്ത് സിന്‍ഹ\nFriday 12th January 2018 9:56pm\nന്യൂദല്‍ഹി: സുപ്രീം കോടതി ചീഫ് ജസ്റ്റിസ് ദീപക് മിശ്രയ്ക്കു നേരെ ആരോപണങ്ങളുന്നയിച്ച ജഡ്ജിമാരെ പിന്തുണച്ച് മുതിര്‍ന്ന ബി.ജെ.പി നേതാവും മുന് കേന്ദ്ര മന്ത്രിയുമായ യശ്വന്ത് സിന്‍ഹ.\n‘ജഡ്ജിമാരുടെ ചില പ്രസ്താവനകള് കാണാനിടയായി. നാലു ജഡ്ജിമാരെയും പിന്തുണയ്ക്കുന്നു. അവരെ വിമര്‍ശിക്കുന്നതിനു പകരം അവര് മുന്നോട്ടു വെച്ച പ്രശ്‌നത്തിലാണ് നമ്മള് ശ്രദ്ധ കേന്ദ്രീകരിക്കേണ്ടത്. പരമോന്നത നീതി പീഠം വിട്ടുവീഴ്ചയ്ക്ക് തയ്യാറായാല് അത് ജനാധിപത്യത്തിന് വളരെയധികം അപകടകരമാണെന്നായിരുന്നു’ യശ്വന്ത് സിന്‍ഹ ട്വിറ്ററില് കുറിച്ചത്.\nകുറച്ചു മാസങ്ങളായി സുപ്രീം കോടതിയുടെ പ്രവര്‍ത്തനങ്ങള് ശരിയായ വിധത്തിലല്ല നടക്കുന്നതെന്ന് ആരോപിച്ച് ജസ്റ്റിസ് ചെലമേശ്വറിന്റെ നേതൃത്വത്തില് നാലു മുതിര്‍ന്ന ജസ്റ്റിസുമാരാണ് ഇന്ന് വാര്‍ത്താസമ്മേളനം നടത്തിയത്.\nജഡ്ജിമാരുടെ നടപടി ഒഴിവാക്കാമായിരുന്നുവെന്ന് അറ്റോര്‍ണി ജനറല് കെ.കെ വേണുഗോപാലും വിഷയത്തില് ഇടപെടില്ലെന്ന് കേന്ദ്ര നിയമ മന്ത്രി പി.പി ചൗധരിയും നേരത്തെ വ്യക്തമാക്കിയിരുന്നു.


ട്രോപ്പിക്കല് ബോട്ടാണിക് ഗാര്‍ഡന്റെ പ്രവര്‍ത്തനം ഈ മാസം തുടങ്ങും\nFri Feb 22 2019 22:01:35 GMT+0530 (IST)\nമാള: കുഴൂര് ഗ്രാമപഞ്ചായത്തിലെ കാക്കുളിശ്ശേരിയില് സ്ഥാപിച്ച ജവഹര്‍ലാല് നെഹ്രു ട്രോപ്പിക്കല് ബോട്ടാണിക് ഗാര്‍ഡന് ആന്റ് റിസര്‍ച്ച് ഇന്‍സ്റ്റിറ്റിയൂട്ട് സബ്ബ് സെന്ററിന്റെ ഉദ്ഘാടനം ഈമാസം അവസാനത്തി ല് നടക്കാന് സാധ്യത. സയന്‍സ് ആന്റ് ടെക്‌നോളജി വകുപ്പിന്റെ തലവനായ മുഖ്യമന്ത്രിയുടെ സൗകര്യത്തിനനുസരിച്ചാണ് ഉദ്ഘാടന ദിനവും സമയവും ക്രമീകരിക്കുക.\nകാര്‍ഷിക രംഗത്തെ വിവിധയിനങ്ങളുടെ പരിപോഷണവും തൈകളുടെ ഉല്‍പാദനവും ലക്ഷ്യമിട്ട് കഴിഞ്ഞ സര്‍ക്കാരിന്റെ കാലത്താണ് പദ്ധതി തയ്യാറാക്കി സ്ഥാപനത്തിന് തുടക്കമിട്ടത്. ഇതിനകം ആകെ 10000 ചതുരശ്രയടി വിസ്തീര്‍ണ്ണത്തിലുള്ള കെട്ടിടങ്ങളുടെ പണി പൂര്‍ത്തീകരിച്ചു. നാലുനില കെട്ടിടത്തിന്റെ ഒരുനിലയാണ് പൂര്‍ത്തീകരിച്ചത്. ഘട്ടംഘട്ടമായി നാലുനിലകളിലുള്ള പൂര്‍ണ്ണമായ തോതിലുള്ള കെട്ടിടം പൂര്‍ത്തീകരിക്കും. ഇതോടെ ജീവനക്കാര്‍ക്കായുള്ള താമസസ്ഥലവും സജ്ജമാകും. പദ്ധതി പൂര്‍ണ്ണമായും പ്രാവര്‍ത്തികമാക്കാനായി 125 കോടിയുടെ പദ്ധതിക്കാണ് രൂപം നല്‍കിയിരിക്കുന്നത്. കെട്ടിടം, ഫര്‍ണ്ണീച്ചറുകള്, കെമിക്കലുകള്, ബോട്ടിലുകള്, റാക്കുകള് തുടങ്ങിയവക്കായി ഇതിനകം ഏഴര കോടി രൂപ ചിലവഴിച്ചിട്ടുണ്ട്.\nനിലവില് 19 കോടി രൂപയുടെ പദ്ധതി പ്രവര്‍ത്തനങ്ങളാണ് നടപ്പാക്കുക. ഇതില് കെ എസ് ഐ ഡി സിയുടെ 8.94 കോടി രൂപയും ബാക്കിവരുന്ന 10.06 കോടി രൂപ സംസ്ഥാന സര്‍ക്കാരുമാണ് അനുവദിക്കുക. ഇതിനായുള്ള പദ്ധതി റിപ്പോര്‍ട്ട് സര്‍ക്കാരിന് സമര്‍പ്പിച്ചിട്ടുണ്ടെന്ന് സ്ഥാപനത്തിന്റെ ഹെഡ് ഇന്‍ചാര്‍ജ്ജ് സയന്റിസ്റ്റായ ഡോ. സതീഷ് അറിയിച്ചു. നിലവില് വിനിയോഗിച്ചിരിക്കുന്നത് കേരള സ്‌റ്റേറ്റ് ഇന്റസ്ട്രിയല് ഡവലപ്പ്‌മെന്റ് കോര്‍പ്പറേഷന്റെ ഫണ്ടാണ്. സയന്റിസ്റ്റുമാരടക്കം 16 പേരാണ് ഇവിടെ നിലവില് പ്രവര്‍ത്തിക്കുക.\nകേരളത്തിന്റെ വിവിധ ഭാഗങ്ങളിലുള്ളവരെ ഏതാനും നാളുകള്‍ക്ക് മുന്‍പ് നടന്ന കൂടിക്കാഴ്ചയിലുടെ നിയമിച്ചിട്ടുണ്ട്. പ്രാദേശികമായുള്ള മറ്റ് തൊഴിലാളികള് വേറെയുമുണ്ടാകും. ഗ്ലാസ് ബോട്ടിലുകളും റാക്കുകളും കെമിക്കലുകളും ഇവിടെ എത്തിച്ചേര്‍ന്നിട്ടുണ്ട്. ടിഷ്യൂകള്‍ച്ചര് റാക്കുകളാണ് ഇനി വരാനുള്ളത്. തുടക്കത്തില് വാഴ, തഴക്കൈത, ജാതി, ഏലം, പൈനാപ്പിള്, പപ്പായ അലങ്കാര സസ്യങ്ങള് എന്നിവയുടെ പ്രജനനഗവേഷണ പ്രവര്‍ത്തനങ്ങളാണ് നടക്കുക. ഓരോന്നിന്റേയും ലക്ഷക്കണക്കിന് ടിഷ്യൂകള്‍ച്ചര് തൈകളാണ് ഉല്‍പാദിപ്പിച്ച് കര്‍ഷകരിലെത്തിക്കുക. മുള്ളില്ലാത്ത തഴക്കൈത വികസിപ്പിക്കുകയാണ് ലക്ഷ്യം. കുഴൂരിലെ സ്ഥാപനത്തില് നിന്നും ടിഷ്യൂകള്‍ച്ചര് തൈകള് പുറത്തിറങ്ങുന്നതോടെ ഈ പ്രവണതക്ക് കുറവുണ്ടാകും. അതിനാല്‍തന്നെ വലിയ പ്രതീക്ഷയാണ് നാട്ടുകാരിലുള്ളത്. കാര്‍ഷിക രംഗത്ത് വലിയ കുതിച്ചു ചാട്ടമാണ് ഈ സ്ഥാപനം ലക്ഷ്യമിടുന്നത്.


കെഎസ്ആർടിസി എംഡിയായി ബിജു പ്രഭാകർ ഐഎഎസിനെ നിയമിച്ചു | Biju prabhakar appointed as KSRTC MD\nകെഎസ്ആർടിസി എംഡിയായി ബിജു പ്രഭാകർ ഐഎഎസിനെ നിയമിച്ചു\nThiruvananthapuram, First Published 10, Jun 2020, 12:24 PM\nനിലവിൽ വഹിക്കുന്ന സാമൂഹിക നീതി വകുപ്പ് സെക്രട്ടറി സ്ഥാനത്തോടൊപ്പം അദ്ദേഹം കെഎസ്ആർടിസിയുടെ ചുമതലയും വഹിക്കും\nതിരുവനന്തപുരം: സ്ഥാനമൊഴിയുന്ന കെഎസ്ആർടിസി എംഡി എംപി ദിനേശിന് പകരക്കാരനായി ബിജു പ്രഭാകർ ഐഎഎസിനെ നിയമിച്ചു. ഇന്നു ചേർന്ന മന്ത്രിസഭാ യോഗമാണ് ഈ തീരുമാനം എടുത്തത്. വ്യക്തിപരമായ കാരണങ്ങളാൽ എംഡി സ്ഥാനമൊഴിയുകയാണെന്ന് നേരത്തെ എംപി ദിനേശ് സംസ്ഥാന സർക്കാരിനെ അറിയിച്ചിരുന്നു.\nകെഎസ്ആർടിസിയുടെ അധിക ചുമതലയാണ് നിലവിൽ ബിജു പ്രഭാകറിന് നൽകിയിരിക്കുന്നത്. നിലവിൽ സാമൂഹിക നീതിവകുപ്പ് സെക്രട്ടറിയാണ് അദ്ദേഹം. നേരത്തെ ടോമിൻ ജെ തച്ചങ്കരി കെഎസ്ആർടിസി എംഡി സ്ഥാനം ഒഴിഞ്ഞ സമയത്തും ബിജു പ്രഭാകറിൻ്റെ പേര് ആ സ്ഥാനത്തേക്ക് പറഞ്ഞു കേട്ടിരുന്നു.\nകെഎസ്ആർടിസിയിലെ തൊഴിലാളി യൂണിയനുകളും ബിജു പ്രഭാകറിൻ്റെ പേരിനോട് യോജിച്ചു എന്നാണ് വിവരം. കഴിഞ്ഞ ആഴ്ച സ്ഥാനമൊഴിഞ്ഞ ഫയർ ഫോഴ്സ് മേധാവി എ. ഹേമചന്ദ്രൻ്റെ പേരും തൊഴിലാളി യൂണിയനുകൾ സർക്കാരിന് മുന്നിൽ വച്ചിരുന്നു. എം. രാജമാണിക്യമാണ് ബിജു പ്രഭാകറിന് മുന്നേ കെഎസ്ആർടിസി തലപ്പത്തുണ്ടായിരുന്ന ഐഎഎസ് ഉദ്യോഗസ്ഥൻ.\nഅതേസമയം കൊവിഡിൻ്റെ സാമൂഹിക വ്യാപനം സംസ്ഥാനത്തുണ്ടാവാതിരിക്കാൻ നിയന്ത്രണങ്ങൾ കർശനമായി നടപ്പാക്കാൻ മന്ത്രിസഭായോഗം തീരുമാനിച്ചു. നിലവിലെ ഇളവുകൾ പിൻവലിക്കാതെ തന്നെ നിയന്ത്രണം കർശനമായി നടപ്പാക്കാനാണ് തീരുമാനം. ഇതു കൂടാതെ തിരുവനന്തപുരം - കാസർകോട് അതിവേഗ റെയിൽപാതയുടെ അലൈൻമെൻ്റ് മാറ്റാനുള്ള ശുപാർശയും മന്ത്രിസഭായോഗം അംഗീകരിച്ചു. കോഴിക്കോട്ടെ കൊയിലാണ്ടി മുതൽ കണ്ണൂരിലെ മാഹി വരെയുള്ള അലൈൻമെൻ്റിലാണ് മാറ്റം. മാഹി സർക്കാരിൻ്റെ എതിർപ്പിനെ തുടർന്നാണ് അലൈൻമെൻ്റ് മാറ്റുന്നത്. 66000 കോടി രൂപ ചിലവു വരുന്ന പദ്ധതിയാണിത്.\nLast Updated 10, Jun 2020, 12:25 PM


ജെ.ഇ.ഇ മെയിന് ഫെബ്രുവരിയില് • Suprabhaatham\nജെ.ഇ.ഇ മെയിന് ഫെബ്രുവരിയില്\nNovember 27, 2020 | 10:07 am IST\nജോയിന്റെ എന്‍ട്രന്‍സ് എക്‌സാം (ജെ.ഇ.ഇ) മെയിനിന്റെ ആദ്യ സെഷന് 2021 ഫെബ്രുവരിയില് നടക്കും. നേരത്തെ ജനുവരിയില് നടക്കുമെന്നായിരുന്നു അറിയിച്ചിരുന്നത്. പരീക്ഷയ്ക്കായുള്ള രജിസ്‌ട്രേഷന് അടുത്ത മാസം ആരംഭിക്കുമെന്നും സൂചനയുണ്ട്.\nസാധാരണഗതിയില് നാഷണല് ടെസ്റ്റിങ് ഏജന്‍സി എല്ലാ വര്‍ഷവും ജനുവരിയിലും ഏപ്രിലിലുമായിരിക്കും ജെ.ഇ.ഇ മെയിന് പരീക്ഷ നടത്തുക. എന്നാല് കൊവിഡിന്റെ സാഹചര്യത്തില് ഇത്തവണ നീട്ടിവയ്ക്കുകയായിരുന്നു.\nഉയര്‍ന്നു വരുന്ന കൊവിഡ് കേസുകളും എന്‍ജിനീയറിങ് പ്രവേശനം വൈകുന്നതുമാണ് ജെ.ഇ.ഇ മെയിന് പരീക്ഷ വൈകുന്നതിന് കാരണം. ഐ.ഐ.ടി, എന്.ഐ.ടി തുടങ്ങിയ സ്ഥാപനങ്ങളിലേക്കുള്ള പ്രവേശനത്തിനാണ് ജെ.ഇ.ഇ മെയിന് പരീക്ഷ നടത്തുന്നത്.\nജെ.ഇ.ഇ അഡ്വാന്‍സ് പരീക്ഷയെഴുതാന് യോഗ്യത നേടുമെങ്കിലും ജെ.ഇ.ഇ മെയിന് പരീക്ഷയെഴുതിയിരിക്കണം. ഈ വര്‍ഷം ഏപ്രിലില് നടത്തേണ്ടിയിരുന്ന ജെ.ഇ.ഇ മെയിന് പരീക്ഷ രണ്ടു തവണ നീട്ടിവച്ചിരുന്നു. സെപ്റ്റംബറിലായിരുന്നു പരീക്ഷ.\nവ്യാപക പ്രതിഷേധങ്ങളുണ്ടായിരുന്നെങ്കിലും കൊവിഡ് സുരക്ഷാ മാനദണ്ഡങ്ങള് പാലിച്ച് രാജ്യത്തെ വിവിധ കേന്ദ്രങ്ങളില് പരീക്ഷ നടന്നു.\nകൂടുതല് വിദ്യാര്‍ഥികള്‍ക്ക് പ്രയോജനകരമാവാന് ജെ.ഇ.ഇ മെയിന് പരീക്ഷ കൂടുതല് പ്രാദേശിക ഭാഷകളില് നടത്തുമെന്ന് വിദ്യാഭ്യാസ മന്ത്രി രമേശ് പൊഖ്രിയാല് കഴിഞ്ഞ മാസം അറിയിച്ചിരുന്നു. നിലവില് ഇംഗ്ലീഷ്, ഹിന്ദി, ഗുജറാത്തി എന്നീ ഭാഷകളിലാണ് പരീക്ഷ നടക്കുന്നത്.


മടപ്പള്ളി - വിക്കിപീഡിയ\nCoordinates: 11°38′37″N 75°34′16″E / 11.64349°N 75.57098°E / 11.64349; 75.57098Coordinates: 11°38′37″N 75°34′16″E / 11.64349°N 75.57098°E / 11.64349; 75.57098\nകോഴിക്കോട് ജില്ലയിലെ വടക്കൻ തീരദേശത്ത് ദേശീയപാത 66-ൽ വടകരക്കും മാഹിക്കും ഇടയിലെ ഒഞ്ചിയം പഞ്ചായത്തിലെ ഒരു സ്ഥലമാണ് മടപ്പള്ളി. മടപ്പള്ളി ഗവ.കോളേജ്, മടപ്പള്ളി ഗവ. ഫിഷറീസ് ടെൿനിക്കൽ ഹയർ സെക്കണ്ടറി സ്ക്കൂൾ തുടങ്ങിയ പ്രശസ്ത വിദ്യാഭ്യാസ സ്ഥാപനങ്ങൾ ഇവിടെയാണ്. രാജീവ് ഗാന്ധി സദ്ഭാവന അവാർഡ് ലഭിച്ച സഹകരണ മേഖലയിലെ പ്രശസ്തമായ ഊരാളുങ്കൽ ലേബർ കോൺട്രാക്ട് സഹകരണ സൊസൈറ്റി ഇവിടെയാണ്. പുനത്തിൽ കുഞ്ഞബ്ദുള്ളയുടെ സ്മാരകശിലകൾ എന്നനോവലിന്റെ പശ്ചാത്തലം ഈ പ്രദേശമാണ്. എം. മുകുന്ദന്റെ ചില രചനകളിലും മടപ്പള്ളി കടന്നു വരുന്നുണ്ട്. മാച്ചിനാരിക്കുന്ന് എന്ന പേരിൽ പല രചനകളിലും കടന്നുവരുന്ന കുന്ന് മടപ്പള്ളിയിലാണ്.\n"https://ml.wikipedia.org/w/index.php?title=മടപ്പള്ളി&oldid=3334316" എന്ന താളിൽനിന്ന് ശേഖരിച്ചത്


ദേശീയപാത വികസനം:സ്ഥലമെടുപ്പ് നടപടികള് നിര്‍ത്തിവെക്കണം : എസ്ഡിപിഐ\nSun Apr 05 2020 19:38:53 GMT+0530 (India Standard Time)\nഇടപ്പള്ളി മുതല് മൂത്തകുന്നം വരെ ദേശീയ പാത വികസിപ്പിക്കാന് നേരത്തെ ഏറ്റെടുത്ത സ്ഥലം തന്നെ മതിയാകുവെന്നിരിക്കെയാണ് ചുങ്കപ്പാതക്ക് വേണ്ടി വീണ്ടും കുടിയൊഴിപ്പിക്കാനൊരുങ്ങുന്നത്. ദേശീയപാത സംരക്ഷണ സമിതിയുടേയും വിവിധ സംഘടനകളുടേയും പ്രതിഷേധവും കോടതിയുടെ ഇടപെടലും മൂലം നിര്‍ത്തി വെച്ച നടപടികളാണ് ഇപ്പോള് വീണ്ടും പുനരാരംഭിച്ചിരിക്കുന്നത്\nTMY27 March 2020 6:02 AM GMT\nകൊച്ചി : ദേശീയപാത വികസനത്തിനു വേണ്ടിയുള്ള ഭൂമിയേറ്റെടുക്കല് നടപടി പുനരാരംഭിച്ചു കൊണ്ടും സ്ഥലം നഷ്ടപ്പെടുന്ന ഭൂവുടമകള്‍ക്ക് എതിര്‍പ്പ് അറിയിക്കാന് 21 ദിവസ കാലാവധി നല്‍കികൊണ്ടും സര്‍ക്കാരിറക്കിയ നോട്ടിഫിക്കേഷന് റദ്ദാക്കക്കണമെന്ന് എസ് ഡി പി ഐ ജില്ലാ ജനറല് സെക്രട്ടറി വി എം ഫൈസല് വാര്‍ത്താകുറിപ്പില് അവശ്യപ്പെട്ടു.\nഇടപ്പള്ളി മുതല് മൂത്തകുന്നം വരെ ദേശീയ പാത വികസിപ്പിക്കാന് നേരത്തെ ഏറ്റെടുത്ത സ്ഥലം തന്നെ മതിയാകുവെന്നിരിക്കെയാണ് ചുങ്കപ്പാതക്ക് വേണ്ടി വീണ്ടും കുടിയൊഴിപ്പിക്കാനൊരുങ്ങുന്നത്. ദേശീയപാത സംരക്ഷണ സമിതിയുടേയും വിവിധ സംഘടനകളുടേയും പ്രതിഷേധവും കോടതിയുടെ ഇടപെടലും മൂലം നിര്‍ത്തി വെച്ച നടപടികളാണ് ഇപ്പോള് വീണ്ടും പുനരാരംഭിച്ചിരിക്കുന്നത്.മാര്‍ച്ച് 17നാണ് കേന്ദ്ര സര്‍ക്കാരിന്റെ പേരിലുള്ള നോട്ടിഫിക്കേഷന് വന്നിട്ടുള്ളത്.\nഅത് പ്രകാരം അന്ന് മുതല് 21 ദിവസത്തിനുള്ളില് ഭൂമി ഏറ്റെടുക്കുന്നതില് എതിര്‍പ്പുള്ളവര് രേഖാമൂലം അറിയിപ്പ് നല്‍കേണ്ടതുണ്ട്. എന്നാല് കോവിഡ് ഭീതിയില് രാജ്യം പകച്ച് നില്‍കുമ്പോള്, പകര്‍ച്ചവ്യാധി നേരിടാന് രാജ്യം മുഴുവന് 21 ദിവസം ലോക്ക്‌ഡൌണ് പ്രഖ്യാപിക്കപ്പെട്ട സാഹചര്യത്തില് 3000ത്തോളം വരുന്ന ഭൂവുടമകള്‍ക്ക് എതിര്‍പ് ബോധ്യപ്പെടുത്തല് അസാധ്യമാണ്. ഈ സാഹചര്യത്തില് അടിയന്തിരമായി തീയതി നീട്ടി വെക്കാനും, കുടിയൊഴിപ്പിക്കാനുളള മറ്റു നടപടികള് നിര്‍ത്തി വെക്കാനും അധികൃതര് തയ്യാറാവണമെന്നും എസ്ഡിപിഐ അവശ്യപ്പെട്ടു.\nnational high way -development- sdpi- demand- stop-land acquisition procedure


അദ്ധ്യാപക പരിശീലന ക്യാമ്പ് തുടക്കം കുറിച്ചു «eപത്രം – Gulf News – അറബിനാടുകള് – ePathram.com\nഅദ്ധ്യാപക പരിശീലന ക്യാമ്പ് തുടക്കം കുറിച്ചു\nഅബുദാബി : ഭാരതീയ വിദ്യാഭവന് ഒരുക്കിയ മൂന്നാമത് അദ്ധ്യാപക പരിശീലന ക്യാമ്പ് അബുദാബി ഇന്ത്യാ സോഷ്യല് സെന്ററില് യു. എ. ഇ. യിലെ ഇന്ത്യന് സ്ഥാനപതി എം. കെ. ലോകേഷ് ഉദ്ഘാടനം ചെയ്തു.\nചടങ്ങില് സി. ബി. എസ്. ഇ. ചെയര്‍മാന് വിനീത് ജോഷി, ട്രെയിനിംഗ് ഡയറക്ടര് സാധനാ പരഷാര്, സ്കൂള് ചെയര്‍മാന് രാമചന്ദ്ര മേനോന്, വൈസ് ചെയര്‍മാന് കെ. കെ. അഷ്‌റഫ്, ഡോ. അബ്ദുല് റഹിമാന് അല് ഷംസി, സ്‌കൂള് പ്രിന്‍സിപ്പല് ഗിരിജാ ബൈജു, ഡയറക്ടര് സൂരജ് രാമചന്ദ്രന്, ഷാര്‍ജ ഇന്ത്യന് സ്കൂള് പ്രിന്‍സിപ്പല് രാധാകൃഷ്ണന്, ദിവ്യാ രാമചന്ദ്രന് എന്നിവര് പങ്കെടുത്തു.\nസി. ബി. എസ്. ഇ. യുടെ കീഴില് ‘സി. ബി. എസ്. ഇ. ഐ’ കരിക്കുലം പദ്ധതി യുടെ ഭാഗമായി മൂന്നു ദിവസം നീണ്ടു നില്‍ക്കുന്ന ക്യാമ്പില് അബുദാബി, ദുബായ്, ഷാര്‍ജ, ഒമാന്, സൗദി അറേബ്യ, ഖത്തര്, കുവൈത്ത് എന്നീ രാജ്യങ്ങളിലെ 120 അദ്ധ്യാപകര് പങ്കെടുക്കുന്നുണ്ട്.\nവായിക്കുക: അബുദാബി, യു.എ.ഇ., വിദ്യാഭ്യാസം\n« ഇശല് സംഗമം : ബ്രോഷര് പ്രകാശനം ചെയ്തു\n« ഈണം ദോഹയുടെ വിഷു സംഗമം 2012


മാംഗോ മഡോസ്: പ്രളയത്തിലും പ്രകൃതി കാത്ത് സൂക്ഷിച്ച ഇടം - Samrambam\nമാംഗോ മഡോസ്: പ്രളയത്തിലും പ്രകൃതി കാത്ത് സൂക്ഷിച്ച ഇടം\n‘മൃഗങ്ങളോട് ചോദിക്ക അവ നിന്നെ ഉപദേശിക്കും\nആകാശത്തിലെ പക്ഷികളോട് ചോദിക്ക അവ പറഞ്ഞു തരും\nഅല്ല ഭൂമിയോട് സംഭാക്ഷിക്ക അത് നിന്നെ ഉപദേശിക്കും\nസമുദ്രത്തിലെ മത്സ്യം നിന്നോട് വിവരിക്കും’\n-ഇയോബിന്റെ പുസ്തകം, 12-ാം ആദ്ധ്യായം, വാചനം: 7,8\nലോകത്തിലെ ഏറ്റവും വലിയ ബൈബിള് നിര്‍മ്മിതിയില് ഈ വചനങ്ങള് ആലേഖനം ചെയ്യപ്പെട്ടത് എത്ര ദീര്‍ഘവീക്ഷണത്തോടെയാണ്. ദൈവത്തിന്റെ സ്വന്തം നാടിനെ കനത്ത മഴയിലും മഹാ പ്രളയത്തിലും പ്രകൃതി ശിക്ഷിച്ചപ്പോള് ചുറ്റും പ്രളയജലം വന്നിട്ടും ഈ ദീര്‍ഘവീക്ഷണം തന്നെയാണ് മാംഗോ മഡോസിനെ സംരക്ഷിച്ച് നിര്‍ത്തിയത്.\nലോകത്തിലെ ഏറ്റവും വലിയ അഗ്രികളള്‍ച്ചറല് തീം പാര്‍ക്കായ മാംഗോ മഡോസ് കോട്ടയം കട തുരുത്തിയിലാണ്. വൃക്ഷ സ്‌നേഹിയായ ശ്രി എന്.കെ.കുര്യന്, തന്റെ കൈകുമ്പിളില് മരങ്ങളെ സംരക്ഷിക്കുന്ന പ്രതികാത്മിക നിര്‍മ്മിതിയാണിവിടം. മാംഗോ മെഡോസ് പതിനാല് വര്‍ഷത്തെ സ്വപ്‌ന സാക്ഷാത്കാരമാണ്.\nഅത്യാപൂര്‍വ്വമായ സസ്യങ്ങങ്ങളും മത്സ്യക്കുളങ്ങളും നീന്തല്‍ക്കുളവും, ബോട്ടിംഗും അടക്കം വിനോദ സഞ്ചാരികള്‍കള്‍ക്ക് കൗതുകം ഉണര്‍ത്തുന്ന കാഴ്ചകളുെട വലിയ ലോകമാണ് മാംഗോ മെഡോസ്. കുര്യന്റെ ഉടമസ്ഥതയിലുള്ള 25 ഏക്കര് സ്ഥലത്താണ് പ്രകൃതിയുടെ സ്വര്‍ഗകവാടം തീര്‍ത്തിരിക്കുന്നത്. മാംഗോ മെഡോസിനു കൃഷി, വിനോദം, താമസസൗകര്യം, ഭക്ഷണം എന്നിങ്ങനെ നാലു വിഭാഗങ്ങളാണുള്ളത്. വിവിധ സ്ഥലങ്ങളില്‍നിന്നുള്ള 4800 സസ്യവര്‍ഗങ്ങള്, 146 ഇനം ഫലവൃക്ഷങ്ങള്, 84 ഇനം പച്ചക്കറി വിളകള്, 39 ഇനം വാഴ എന്നിങ്ങനെ ജൈവ വൈവിധ്യത്തിന്റെ അപൂര്‍വ കലവറയാണ് കാര്‍ഷിക പാര്‍ക്കില് കുര്യന് തീര്‍ത്തിരിക്കുന്നത്. കൂടാതെ പൂന്തോട്ടത്തില് 800ലധികം ചെടികളും മുന്തിരി ഉള്‍പ്പെടെ 500ലധികം വള്ളിപ്പടര്‍പ്പുകളും ഈയിടത്തിനെ ഭംഗിയാക്കുന്നു.\nതന്റെ സ്വന്തം നാടിനെ നശിപ്പിക്കാന് ആര്‍ക്കും ആകില്ല എന്ന ഭാവത്തോടെ പരശുരാമ പ്രതിമ, പുതുതായി എത്തിയിട്ടുള്ള ട്രെയിന് തുടങ്ങിയവ മാംഗോ മഡോസിന് പ്രധാന ആകര്‍ഷണമാണ്. പ്രകൃതിയില് നിന്ന് കൊണ്ട് ജീവിക്കുന്നവര്‍ക്ക് പ്രകൃതി തന്നെ സംരക്ഷണം നല്‍കുമെന്നതിന് തെളിവാണ് മാംഗോ മഡോസ്.\nPrevious കേടുപാട് സംഭവിച്ച നോട്ടുകള് മാറ്റി വാങ്ങാം\nNext റെക്കോര്‍ഡുകള് ബേധിച്ച് ഇന്ധനവില കുതിക്കുന്നു\nലൈറ്റ് മെട്രോ പാളം തെറ്റുന്നു; മനം മടുത്ത് മെട്രോമാന്\nതിരുവനന്തപുരത്തും കോഴിക്കോടും ഏറെ കൊട്ടിഘോഷിച്ച് നടപ്പാക്കുമെന്നു പറഞ്ഞ ലൈറ്റ് മെട്രോ പദ്ധതിയില് നിന്ന് ഡിഎംആര്‍സി പിന്‍വാങ്ങുന്നു. ഇതു സംബന്ധിച്ച് ഡിഎംആര്‍സി മുഖ്യ ഉപദേഷ്ടാവ് ഇ. ശ്രീധരന് സര്‍ക്കാരിന് കത്തുനല്‍കി. സര്‍ക്കാരിന് പദ്ധതി നടപ്പിലാക്കാനുള്ള താത്പര്യക്കുറവാണ് പിന്‍മാറ്റത്തിനു പിന്നിലെന്നാണ് ഇ. ശ്രീധരനോട് അടുത്ത\nറാംബോയുടെ അവസാന ഭാഗവുമായി സ്റ്റാലന്\nസില്‍വസ്റ്റര് സ്റ്റാലനെ റാംബോ ആയി പ്രേക്ഷകരുടെ പ്രിയ നടനാക്കിയ ചിത്രമാണ് 1982ല് പുറത്തിറങ്ങിയ ഫസ്റ്റ് ബ്ലഡ്. പിന്നീട് റാംബോ സീരീസിലെ മൂന്ന് ചിത്രങ്ങള് കൂടി വെള്ളിത്തിരയിലെത്തി. സ്റ്റാലന്റെ കിടിലന് ആക്ഷന് രംഗങ്ങളുമായി ഇറങ്ങിയ റാംബോ സീരിസിലെ നാല് ചിത്രങ്ങളും വിജയകരമായിരുന്നു. സ്റ്റാലനെ\nസിന്തൈറ്റ് ഗ്രൂപ്പ് വൈസ് ചെയര്‍മാന് ജോര്‍ജ് പോള് അന്തരിച്ചു\nസിന്തൈറ്റ് ഗ്രൂപ്പ് വൈസ് ചെയര്‍മാനും ഓര്‍ത്തഡോക്‌സ് സഭ അല്‍മായ ട്രസ്റ്റിയുമായ ജോര്‍ജ് പോള് അന്തരിച്ചു. കൊച്ചിയിലായിരുന്നു അന്ത്യം. എഴുപത് വയസായിരുന്നു. സംസ്‌കാരം പിന്നീട്. സസ്യസത്തുക്കള് ഭക്ഷ്യവസ്തുക്കളുടെ നിര്‍മാണത്തിനായി ലോകമാകെ വിപണനം ചെയ്യുന്ന സിന്തൈറ്റ് ഗ്രൂപ്പിന്റെ അമരക്കാരിലൊരാളാണ് . വിദ്യാഭ്യാസ, സഭാ, സാമൂഹികമേഖലകളിലെല്ലാം


ബൈജുവചനം.: കോയിക്കൂട് സർവ്വകലാശാല\nകോയിക്കൂട് സർവ്വകലാശാലയോ? എന്താണാ സാധനം. ആദ്യം കേട്ടത് കോയിക്കോട് ബിരിയാണ്വേഴ്സിറ്റി എന്നാണ്. അതോണ്ടുമാത്രമാണ് അബിടത്തെ ബൈസ് ചെയർമാൻ* സ്ഥാനത്തേക്ക് പണ്ട് പ്ലസ് റ്റൂ ഉസ്കൂളിൽ കഞ്ഞി വിളംബാൻ പോകാറുള്ള ഓനെത്തന്നെ നിർദ്ദേശിച്ചത്.\nഅപ്പോളേക്ക് ബന്നില്ലേ ഇന്റർചർച്ച് മന്ത്രിമാരെല്ലാം പാരയും കൊണ്ട്. ഞമ്മളെ നാറ്റിക്കാനുള്ള ഈ പണി എന്തായാലും നടക്കൂല. പണ്ട് ഞമ്മൾ പ്രഖ്യാപിച്ച അഞ്ചാമനെ നിങ്ങൾ മുക്കി. ഓൻ തുന്നിവച്ച കുപ്പായം മുയ്മ്മൻ വാൽമൂട്ട തിന്നു തീർത്തു. അതന്ന് ഞമ്മൾ സഹിച്ചു.\nരണ്ടാമത് ഞമ്മളുടെ മൊയലാളിമാർക്ക് ഇംഗ്ലീഷ് ഉസ്കൂള് തൊടങ്ങാൻ അനുമതി കൊടുത്തതും ഇന്റർചർച്ച് മന്ത്രിമാർ മൊടക്കി. അന്നും ഞമ്മൾ ക്ഷമിച്ചു.\nപക്കേങ്കിൽ കോയിക്കോട് ബിരിയാണ്വേഴ്സിറ്റിയിൽ ഓനെത്തന്നെ നമ്മൾ നിയമിക്കും. അല്ലെങ്കിലും ഓനെന്താ കൊറവ്? അഞ്ചുകൊല്ലം സുന്ദരമായി പഞ്ചായത്ത് ഭരിച്ചില്ലേ? കോയിക്കോട് ബിരിയാണ്വേഴ്സിറ്റി ഭരിക്കാൻ അതിലും വലിയ സട്ട്രിപിക്കേറ്റ് ബേറെ ബേണോ?\nഅഹിംസയുടെ ബ്രാന്റ് അംബാസ്സിഡറായിരുന്ന ശ്രീബുദ്ധന്റെ അനുയായിയായ ഒരുത്തനുണ്ട്- ഒരു പത്രമുതലാളീ.. ഓന്റെ പത്രത്തിൽ ഒടുക്കത്തെ മുംബൈ സ്ഫോടന പരമ്പര നടന്നതിന്റെ പിറ്റേന്ന് മത്തങ്ങ:- "മരണം 17 മാത്രം" എന്ന്. ഒരു പത്തിരുന്നൂറ് കാഞ്ഞിരുന്നെങ്കിൽ തരാതരം ന്യൂനപക്ഷവും ഭൂരിപക്ഷവും കലക്കി വെണ്ടക്ക നിരത്തി അർമ്മാദിക്കാമായിരുന്നു. ആ നിരാശ ഇങ്ങനെയേ തീർക്കാനാവൂ..\nഎന്തു ചെയ്യണം ഇവന്മാരെ? ബഹുമാന്യ ചീഫ് വിപ്പ്, കറണ്ടാപ്പീസിൽ കള്ളുകുടിച്ചു കിടന്നവന്മാർക്ക് സമ്മാനിച്ച അതേ വാചകങ്ങൾ ഈ വീരനും അവന്റെ കൂലിയെഴുത്തുകാർക്കും സമർപ്പിക്കുന്നു.\nല് 7/17/2011 06:43:00 PM\nലേബലുകള്: മുസ്ലിംലീഗ്, വീരഭൂമി, വൈസ്ചാൻസലർ\nജൂലൈ 17, 2011 6:53 PM\nച്ചിരിക്കൂടി എയ്തൂ സുഹ്രുത്തേ, ഇതൊര് കോയിക്കാല് കടിക്കിണ നേരം കൊണ്ട് ബായ്ച്ച് തീര്‍ന്നു!\nജൂലൈ 17, 2011 7:03 PM\nഹ ഹ ഹ .. അത് കലക്കി. ലീഗ്-കാരില് ഇതിലും വികരം കൂടിയ കഞ്ഞിവേപ്പ്-കാരോന്നും ഇല്ലാ എന്ന് തോന്നുന്നു. മഴക്കാലത്ത് പോലും സ്കൂളിന്റെ പടി കയറാത്തവര്‍ക്ക് സ്കൂളും, കോളേജും അനുവദിച്ചു കൊടുത്ത പാര്‍ട്ടിയല്ലേ ഇത് തന്നെ അധികം എന്ന് കരുതിയിട്ടുണ്ടാകും...:)))\nജൂലൈ 17, 2011 8:09 PM\nചുമ്മ ലീഗ്കാരെ കുറ്റം പടയേണ്ട്\nഅത്തോളീയിലെ സീ എച്ചിന്റെ ഓമന പുത്രനുള്ള ഡിഗ്രിയൊന്നും ഇന്ന് എല് ഡി എഫില് ഉള്ള ഒരു നേതാവിന്നും ഇല്ലാ\nഏത് ബൈജു വചനമായാലും കലക്കും പച്ചകൊടി\nജൂലൈ 17, 2011 8:42 PM\n"അത്തോളീയിലെ സീ എച്ചിന്റെ ഓമന പുത്രനുള്ള ഡിഗ്രിയൊന്നും ഇന്ന് എല് ഡി എഫില് ഉള്ള ഒരു നേതാവിന്നും ഇല്ലാ"\nഎന്‍ട്രന്‍സ് പരീക്ഷ എഴുതി പരാചയപ്പെട്ട് അവസാനം പണം കൊടുത്ത് പുറത്തുപോയി വാങ്ങിയ എം.ബി.ബി.എസ് ഡിഗ്രി ആണോ ഇത്ര വല്യ സംഭവം.. :))\nജൂലൈ 17, 2011 8:45 PM\nജൂലൈ 17, 2011 8:48 PM\nജൂലൈ 18, 2011 9:57 AM\nജൂലൈ 19, 2011 11:39 PM\nഓല്‌ക്ക് എന്താ കയ്ക്ക്വ മാഷെ..\nജൂലൈ 22, 2011 1:00 AM\nജൂലൈ 22, 2011 4:02 PM\nAnnu Entrance Undayirunnilla...\nമേയ് 23, 2013 2:38 PM\nഎനിക്കും ഒരു കാറുണ്ടെങ്കിൽ....\nഉമ്മൻചാണ്ടീ അതിവേഗം പാളം തെറ്റുന്നതറിയുന്നുണ്ടോ?\nവള്ളിക്കുന്ന് ബ്ലോഗും വിചാരണചെയ്യപ്പെടുന്നു....\nകാസർക്കോട് മെഡിക്കൽ കോളേജെന്ന തട്ടിപ്പ് വാഗ്ദാനം


editor Friday, June 9th, 2017 1:29 pm9June, 2017\nകോഴിക്കോട്: കോഴിക്കോട് ജില്ലയില് നാളെ ബി.ജെ.പി ഹര്‍ത്താല്. ബി.ജെ.പിയുടെ പാര്‍ട്ടി ഓഫീസിന് നേരെ കല്ലേറ് നടത്തിയെന്നാരോപിച്ചാണ് ബി.ജെ.പിയുടെ ഹര്‍ത്താല്. രാവിലെ ആറ് മുതല് വൈകീട്ട ആറ് വരെയാണ് ഹര്‍ത്താല്.\nസി.പി.ഐ.എം കോഴിക്കോട് ജില്ലാ സെക്രട്ടറി പി മോഹനന് നേരെ നടന്ന ബോംബാക്രമണത്തില് പ്രതിഷേധിച്ച് കോഴിക്കോട് ജില്ലയില് ഇന്ന് സി.പി.ഐ.എം ഹര്‍ത്താല് നടന്നുകൊണ്ടിരിക്കുകയാണ്.\nDont Miss സി.പി.ഐ.എം കോഴിക്കോട് ജില്ലാ സെക്രട്ടറി പി മോഹനന് നേരെ ബോംബേറ്; പിന്നില് ആര്.എസ്.എസെന്ന് സി.പി.ഐ.എം; ജില്ലയില് ഇന്ന് ഹര്‍ത്താല്\nപാര്‍ട്ടി ജില്ലാക്കമ്മിറ്റി ഓഫീസിന് മുന്നില് വെച്ച് ഇന്നലെ രാത്രിയാണ് ആക്രമണമുണ്ടായത്. പിന്നില് ആര്.എസ്.എസാണെന്ന് സി.പി.ഐ.എം ആരോപിച്ചു. അക്രമണത്തില് നിന്ന് തലനാരിഴക്കാണ് മോഹനന് മാസ്റ്റര് രക്ഷപ്പെട്ടത്.\nകോഴിക്കോട് ജില്ലയിലെ ഹര്‍ത്താലില് നിന്ന് ഇന്ന് വാഹനങ്ങളെ ഒഴിവാക്കിയിട്ടുണ്ട്. ഇന്ന് പുലര്‍ച്ചെ 1.10നാണ് സി.പി.ഐ.എം ജില്ലാ കമ്മിറ്റി ഓഫീസായ സി.എച്ച് കണാരന് സ്മാരകമന്ദിരത്തിലെത്തിയ സെക്രട്ടറിക്ക് നേരെ ബോംബേറുണ്ടായത്. കാറില് നിന്നിറങ്ങി ഓഫീസിലേക്ക് നടക്കവെ പിറകിലൂടെ വന്ന അക്രമിസംഘം സ്റ്റീല് ബോംബുകളെറിയുകയായിരുന്നു.\nഎ.കെ.ജി ഹാളിന് പിറകുവശത്തുകൂടെയുള്ള ഇടവഴിയിലൂടെയാണ് അക്രമികള് ഓഫീസ് പരിസരത്തെത്തിയതെന്നാണ് റിപ്പോര്‍ട്ടുകള്. ജില്ലാ സെക്രട്ടറി വരുന്നതും കാത്ത് പ്രവര്‍ത്തകര് ഓഫീസിലുണ്ടായിരുന്നു. ശബ്ദം കേട്ട് പ്രവര്‍ത്തകര് എത്തുമ്പോഴേക്കും അക്രമിസംഘം രക്ഷപ്പെടുകയായിരുന്നു.


Latest Kerala News | Malayalam News | Kerala Politics | Malayalam Movies | Kerala Travel | Breaking News | Mathrubhumi ആര്യ രാജേന്ദ്രന് തിരുവനന്തപുരം കോര്‍പ്പറേഷന് മേയര്, സ്വന്തമാകുന്നത് ഇന്ത്യയിലെ ഏറ്റവും പ്രായം കുറഞ്ഞ മേയര് എന്ന പദവി കൂടി - Sreekandapuram Online News-\nതിരുവനന്തപുരം: ആര്യ രാജേന്ദ്രന് തിരുവനന്തപുരം കോര്‍പ്പറേഷന് മേയറാകും. മുടവന്‍മുഗളില് നിന്നുളള വാര്‍ഡ് കൗണ്‍സിലറാണ് ആര്യ രാജേന്ദ്രന്. 21 വയസുളള ആര്യ രാജേന്ദ്രനെ മേയറാക്കാന് സി പി എം ജില്ലാ സെക്രട്ടറിയേറ്റ് തീരുമാനമെടുക്കുകയായിരുന്നു.\nആള് സെയിന്റ്സ് കോളേജിലെ ബി എസ് സി മാത്‌സ് വിദ്യാര്‍ത്ഥിയായ ആര്യ എസ് എഫ് ഐ സംസ്ഥാന കമ്മിറ്റി അംഗം, സി പി എം കേശവദേവ് റോഡ് ബ്രാഞ്ച് കമ്മിറ്റി അംഗം, ബാലജനസംഘം സംസ്ഥാന പ്രസിഡന്റ് എന്നീ നിലകളില് പ്രവര്‍ത്തിക്കുകയാണ്. ഇലക്‌ട്രീഷ്യനായ രാജേന്ദ്രന്റെയും എല് ഐ സി ഏജന്റായ ശ്രീലതയുടേയും മകളാണ്.\nതിരഞ്ഞെടുപ്പ് സമയത്ത് തന്നെ മേയര് സ്ഥാനത്തേക്ക് ഉയര്‍ത്തികാട്ടിയ ജമീല ശ്രീധര് മേയറാകുമെന്നാണ് പ്രതീക്ഷിക്കപ്പെട്ടിരുന്നതെങ്കിലും നറുക്ക് വീണത് ആര്യയ്‌ക്കായിരുന്നു. നഗരത്തില് പൊതുസമ്മതിയുളള മുഖം മേയറായി വരുന്നത് പാര്‍ട്ടിക്ക് ഗുണം ചെയ്യുമെന്നാണ് പ്രതീക്ഷ. യുവ വനിതാ നേതാവിനെ മേയറാക്കുന്നതിലൂടെ മുമ്ബ് വി കെ പ്രശാന്തിനെ മേയറാക്കിയപ്പോള് കിട്ടിയത് പോലെയുള്ള യുവജന പിന്തുണ കൂടി കിട്ടുമെന്നാണ് സി പി എം കണക്ക് കൂട്ടുന്നത്. രാജ്യത്തെ തന്നെ എറ്റവും പ്രായം കുറഞ്ഞ മേയറെന്ന അപൂര്‍വ നേട്ടവം ആര്യക്കും തിരുവനന്തപുരത്തിനും സ്വന്തമാകും.